
• PERSONERNE: 

Liuvigild, Vestgothemes Konge. 

Gosvintha, hans Dronning (tidligere gift med hans Forgænger 

Athanagild.) 
Hermeneg i Id, ] hans Sanner af ferste Ægteskab og Med- 
ReCCared, i regenter. 

Ingunde, Hermenegilds Hustru (Datter af Brunnehild og 

Siegebert i Austrasien.) 
Vildigern, Greve af EmeritaJ 
Fridibald, [ Gardinger (Gothiske Adelsmænd) 

Ranimir, \ 

Sunierik, i 

Leander^ [ Katholske Biskopper. 

Fronimius, ) 

Uldila, ariansk Biskop. 

Høvdingen for Kongens Livvagt. 

Et græsk Sendebud. 

Magnulf, Franker kongen Childeberts Afsending. 

Et Bud fra Reccared. 

Hilderik, Kongens Kantsier. 

Tre Adelsmænd. 

Tre Tjenere. 

Sisbert. 

Forskjellige Hofembedsmænd, Adelsmænd, Geistlige, 
Borgere, Krigere, Drabanter, Terner, Tjenere. 



Handlingen foregaaer i Spanien, i Tiden fra 582 — 86 
e. Chr. Acterne ere adskilte ved omtrentlig lige lange Tidsrum. 
Fyrste og sidste Aet foregaae i Liuvigilds Residents Toletuni, 
anden i Emerita (Mérida), tredie i Hisf>alis (Sevilla.) 

FØRSTE AKT. 



(Sal i det kongelige Faladø i Toletnm, tigt ndstyzet med Tæppe og 
Yaabendecorationer; Bygningen er en Blanding af Steen- og Træ- 
constrnotioner. Baggrunden lakkes af svære Tæpper; naar de 
drages tilside, sees en dækket Svale, hvor Livvagten har gin Plads. 
Over Svalens Brystværn skimtes Tagene af Hasene paa Torvet. I 
Salens Mellemgrund Døre til begge Sider; i forgrunden tilvenstre 
(for Tilskuerne) staaer Thronstolen paa en Forhøining; over den 
og omgivende den til begge ;Sider en stor Yaabentrophæ. Salen 
er opfyldt af en talrig Forsamling af Bigets Adel og Geistlighed, 
de Fleste staaende, Nogle siddende.) 



Første Scene. 

Vildigem, Bcmimir, Suniertk, Fridibald, Hilderik, 
Uldila m. 1% 

Ranimir 

(siddende i Forgranden tilhøire). 

Kongen vil prøve vor Taalmodighed. 

Fridibald. 
Han vil, vi skulle føle, han er Kongen 
Og vi hans Undermænd. 

Sunierik. 

Det er hans Vane. 

1 

Vildigern 

(siddende tilhøire, noget adskilt fra de Andre.) 

Ved mine Fædres Blodl De Herrevaner 

Er ei vi Gother vant at ville taale; 

Vi har en anden Vane da til Gjengjæld. 

Ranimir. 
Du siger, ædle Vildigern? 

Vildigern. 

Jeg siger, 
Gotherne har den Skik, naar ei en Konge 
Behager dem, da slaae de ham ihjel. 
Og tage saa til Konge, hvo dem lyster. 

Hilderik 

(staaende tilvenstre, Throneu nærmest.) 

Her føres oprørsk Tale. Mærk dig. Greve, 
Toletums Torv saae mangt et Hoved falde. 
Der sad saa høit som dit. 

Fridibald. 

Forsigtig, Ven! 

Vildigern. 
Fri Mand, frit Sprog I 



Men taler I — ! 



Ranimir. • 

Fri Mand kan tænke frit; 

Fridibald. 
Saa vogt Jer for, til hvem I 

Vildigern 

, (reiser aig). 

Kom vi da hid blot for at tie stille 
Til Alt, vi see og høre rundt omkring os? 
Her er vi samlede paa tredie Dag"; 
Skal Intet høres meer i Kongens Sal 
Undtagen Herrebud og Ja og Amen?\ 

Ranimir. 
Mig syfies, Sunierik har talt igaar 
Saa frit, som Du kan ønske. 

Vildigern 

(vender langsomt Hovedet om mod Sunierik). 

Sunierik 
Er en Forræder. 

Fridibald. 
Ja! En Overløber, 
Som svigter sine Fædres Trol 

Uldila 

(midt imeUem de arianske Bisper.) 

En Judas, 
Som drager Himlens Vrede over Raadetl 

Sunierik 

(i aiellemgrnnden, adskilt fra de arianske Bisper og i* et fra deres 
forskjelligt Ornat, reiser sig.) 

Det er formeget! Længe har jeg tiet. 
Fortjente jeg en Overløbers Navn, 
Saa stod jeg neppe ene mod jer Alle 
Midt i jer Leir og bød mit Bryst som Maal. 
Hvad er det, Herrer, I bebreide mig? 

Ranimir. 
At du er ene, det er netop Tingen, 
At ene du har svigtet Adlens Sag; 
Et Paaskud var det dog, hvis der var Mange. 

Fridibald 

(med et uvilligt Blik til Banimir). 

Det gjælder ei om Paaskud her; det gjælder 
At svigte Gotherfolkets hellige Kirke, 
Frafaldne Kjætter! ved at slaae dig sanftnen 
Med det katholske Romerpak, forkaste, , 
Hvad dine Fædre holdt for ret og sandt. 

Sunierik. 
Er det min Brøde, arianske Herrer? 
Og hvo af eder fordrer ikke Ret 
At ære det, han selv har kjendt for Sandhed, 
Og at forsvare det med Liv og Blod? 

Vildigern. 
Det dadler Ingen — 

Fridibald. 
Jol 

Vildigern. 

Jeg gjør det ikke; 
Men det, at du fornægter Byrd og Fortid 
Og Slægt og Navn, at du forbinder dig 
Med dette jammerlige Romerfolk, 
Der fødtes Trælle og endda forlange 
Den Frihed, som de ikke kunde værge, — 
Der kun kan enes om at rive Alt, 

Hvad der er godt og gammelt, ned, — det er det. 
Jeg kalder lavt og usselt, — det er din 
Som det er Tidens hele — 

Sunierik. 

— hele — ? 

Ranimir. 

Retning. 

Sunierik. 
Fornægtet Byrd og Adel har jeg neppe; 
Gjorde jeg det, saa stod jeg ikke her; 
Neil Jeg har hævdet dem mod eder Alle. 
Da Menigheden valgte mig til Bisp, 
Da var jeg ung i Troen, lidet skriftklog; 
Jeg var en Krigsmand; Vildigern og jeg 
Har stridt i samme Række — 

Fridibald. 

Du var vist 
J5n Kjende bag ham! 

Sunierik. 

Vildigern var forrest; 
Den første Plads i Slaget gjorde jeg 
Ham ikke stridig, — jeg saalidt som I; 
Var jeg lidt skinsyg dengang paa hans Hæder, 
Saa er min Stolthed nu af anden Art, 
Som og mit Kald; — den Post, jeg valgtes til 
Af Menigheden, tog jeg, — ei fordi 
Jeg troede, jeg var værdig til dens Hyrde, 
Thi der var Andre, frommere end jeg, 

Af større Klogskab, ædlere; — jeg tog den, 

Fordi den Byrd, I sige, jeg fornægter. 

Gav mig en Plads i dette Raad, — jeg tog den, 

Forat min Stemme kunde lyde her 

Som Talsmand for den undertrykte Hob, 

Der ere Landets Børn saa fuldt som I, 

Det Folk, hvis Ret og Frihed man forhaaner, 

Hvis Skrig man kvæler og hvis Aand man gjerne 

Vil lænke, — I og Kongen i Forening, 

Saa hjerteligt I ellers hader ham; — 

Jeg tog den som den Eneste, der vilde 

Og kunde møde jer. — Det er vor Stilling, 

Gardinger! Der staaer I, og her staaer jeg. 

Anden Scene. 
De Forrige. Idwagtshøvdmgen 

(fulgt af Drabanter, gaaer frem midt i Salen, lader Øinene løbe over 
Forsamlingen og peger derefter stiltiende paa Sanierik. Draban- 
terne nærme sig ham). 

Fridibald. 
Hvo trænger ind med Sværd i vor Forsamling 
Og bryder Stedets Fred og Kongens Leide? 

Vildigern 

(gaaer med Heftighed mellem Drabanterne og Sunierik). 

Hvad vil I her? 

Høvdingen. 
Gjør Plads, Grev Vildigern. 
Sunierik fængsles her paa Kongens Bud 
For Høiforræderi. 



vGooqIc 



Vildigern. 
Det vover I? 

Sunierik. 
Fredhellig er vor Sal, fredhellig Stolen, 
Jeg sidder paa. 

Høvdingen. 
Siig det til Kongen, Herre. 
Jeg fik hans Bud. 

Sunierik 

(omringet af Adelsmænd en«). 

Gardinger, høie Herrer 1 
Besk)^ mig! Denne Vold, som truer mig. 
Er Vold mod hele Gotherfolkets Adel, 
Vold mod Enhver, der kom herhid som jeg 
Med Tro paa Kongens edelige Løfte, 
Og Skjændsel over eder, hvis I svigte 
En Fjende, der er ædelt Blod som II 

Stemmer. 
Bort med Drabanterne! Bort med dem! 

Vildigern 

(Løttex sin knyttede Haand). 

Pak jer! 
Den Mand, som rører med en Finger Fligen 
Af Bispens Kaabe, slaaer jeg Hjernen ind paa I 

Høvdingen. 
Vi kjende fuldt din Styrke, Vildigern; 
Men vil I bruge Magten, kan. det hænde. 
At Ingen kommer levende fra Stedet. 

Ranimir 

(der ene er bleven siddende, ligegyldigt.) 

Det har vist Kongen Ingenting imod. 

Fridibald. 
Er det en Plan mod hele Adlens Liv? 

Vildigern. 
Guds hellige Dødl Er dette Kongens Mening, 
Da vil vi ride dog med Herrefølge, 
Saa Dødens Port skal klirre ved vort Trav! 
Kom an, I Trælle I 

(Drager Sværdet, alle Adelsmændene tilhøire ligeledes). 

Høvdingen 

(til sine Folk.) 

Ingen drager Sværdet. 
Biskopperne 

(trænge sig imellem med deres Stave.) 

Fred I Fred, I Herrer I 

Uldila. 

Sunierikl Betænk, 
Den Dragt, Du bærer, byder Lydighed 
Og Offer som vor egen! 

Vildigern. 

Hør ham ikke! 

Hilderik. 
Betænk, hvad I kan tabe ved at trodse 
Vor Konges Villiel 

Uldila. 

Det er Landets Fred, 
Som staaer paa Spil i denne Stund 1 Betænk det, 

I Herrer I Det er Landets Lov og Orden 1 
Hver Draabe Blod idag vil avle tusind! 
Fridibald —I 

Fridibald 

(er traadt til og har lagt sin Haand paa Yildigerns Arm.) 

Ja I Og Bispen siger sandt. 
Os er det, Herrer, som skal værge Loven; 
Men lad os værge den paa lovlig Viis. 

Vildigern. 
Naar Kongen bryder den? 

Fridibald. 

Da meest af Alt. 

Ranimir 

(reiier sig.) 

Det troer jeg med. 

Fridibald. 

Ja, Vildigern! Et Bræk 
Paa Lovens Pergament kan siden bødes; 
Men plettes Skriften med en Strøm af Blod, 
Saa bli'er den aldrig mere til at læse, 
Og saa maa Sværdet om at skrive nye. 

Uldila. 
Hører Du, Sunierikl Tænk, hvad Du gjørl 
Betænk, du skader dine Fæller meest. 
Ifald du vækker Oprør nul — Giv efter, 
Saa vil al Adlen med desmere Varme 
Antage sig din Sag. 

Stemmer. 
Det ville vil 

Fridibald. 
Det vil vi, Sunierik. 

Ranimir. 

Og intet Haar 
Skal krummes paa dit Hoved. 

Vildigern. 

Sunierik — 1 

Sunierik. 
Tak, Venner, — ædle Vildigern! — Jeg følger. 

(G-aaer rask ind mellem Drabanterne, som forlade Scenen med ham. 

Tildigem Til ile efter; Uldila og Fridibald gribe ham hrer i sin 

Arm.) 



Tredie Scene. 

De Forrige uden Sunierik og Livvagten. 
Vildigern 

(efter et Øiebliks Taushed, støder Sværdet i Gulvet.) 

Krystre tilhobe! 

Ranimir 

(tæt op til ham, dæmpet). 

Var vi nu beredte? 
Vildigern 

(lidt nedstemt). 

Beredt at falde var jeg, nu som altid. 

II 



Ran i mir. 
Hvad hjalp saa^et? 

(Qaaer fra ham.) 



Vildigern. 

Det havde reddet Æren. 

Fridibald. 
Men ikke Sagen. 

Vildigern. 

De kan ikke skilles. 

Fridibald. 
Det kan de, skjøndt det falder haardt at vælge; 
Men skjæld paa den, som gav os dette Valg. 

Vildigern. 
Hvad troer I saa er vundet ved jer Feighed? 
Agter I end at frelse Sunierik? 
Og troer I, Kongen giver Slip paa Byttet? 
Saa kjender I ham lidtl 

Fridibald. 

Det skal han. 

Vildigern. 

Skal? 
Ja, som han skulde tusind Gange før, 
Hvor I taug stille, naar det kom til Stykket, 
Og lod ham raade, — som han skulde dengang, 
Da han fik Lyst at gjøre begge Sønner 
Til Medregenter, og I taug dertil, 
I taug som Steen og taalte ganske roligt, 

At Gotherfolkets gamle Ret forspildtes, 
Retten at vælge, hvo det vil, til Konge, 
Som det var Skik hos os fra Arildstid, 
Den Ret, som fordum gjorde Alle lige, 
Saa hver fribaaren Mand var kongebaaren. 
Og Ingen kunde blive til den Første, 
Som ikke var det alt ved Mod og Evner — 

Fridibald. 
Hvad kunde vi dertil? 

Vildigern. 

Hvad kunde vi? 
Hvem er da vi? Hvormange Kongers Ætmænd 
Er samlet her i denne Hal? Min Moder 
Var selv af Balthers Slægt, det samme Blod, 
Som flød i Alariks og Ataulfs Aarer, 
Flyder i mine; saadan gaaer det Fieer. 
Og hvo er han? Hvo kjendte vel hans Fader? 
Hvor var hans Slægt, da Gotherne slog Leir 
For Romas Porte? Hvor var de vel henne. 
Da vore Fædre slog Kong Attila 
Ved Catalauni? 

Stemmer. 
Tys! — Der er han! 

Vildigern. 

Krystre, 
Som skjælve blot ved Lyden af hans Fodtrin! 
Skam jer tilhobe! Rundt i Salen seer jeg. 
Hvad Bøddeløxen til idag har levnet 

Af Balthers og Amalers Blod, — hvem er her, 
Som ikke har en Frænde, Broder, — Fader 
At sørge for, om ei at '— hævne? 

Hilderik. 

Vogt dig I 
Fridibald. 
Min Svoger, Hertugen af Tarracona, 
Blev som bestukken dømt fra Lehn og Gods, 
Fordi han gav en enkelt Stymper Orlov 
Paa Kongens sidste Svevertog. 

Ranimir. 

Min Broder 

Blev landsforviist, fordi han af sin Pung 

Udgav en Mynt, som ikke havde Vægten; 

— Hvad skal man sige til det? Saa er Loven. 

Vildigern. 
Men denne Lov er en, han selv har skreven, 
Som mange andre; Pennen i hans Haand 
Er som en sleben Dolk, dyppet i Gift! 
En Skjændsel er det, siger jeg, for os. 
At vi vil taale Alt af denne Konge, 
Som egenmægtigt ved et Pennestrøg 
Tilintetgjør hver gammel Adelsret. 
Giv ikke efter nu, som I er vant. 
Lyt ikke til hans Trusler eller Smiger, 
Men staae paa eders Retl 

Fridibald. 

Det være svoret! 

Stemmer. 
Det vil vil Ja! Det vil vil — Kongen kommer! 

Fjerde Scene. 

De Forrige. Kongen og Beccared med Følge. 

Kongen 

(gaaer, fulgt af Beccarod og Følget, hurtigtfra Baggrunden gjennem 
Salen op paa Thronforhøiningen ; Beccared stiller eig paahaushøire 
Side. Han vender eig raskt, kaster et Blik til den tomme Plads 
paa sin venstre Side, studser et Øieblik og lader Øiet søgende 
glide over Forsamlingen. Derefter til Beccared, — med dæmpet 
Stemme som de følgende Beplikker.) 

Hermenegild — ? Hvor er han? 
Reccared 

(smiler.) 

Ja, — hvemveed? 
Søg, hvor Ingunde er. 

En Hofmand 

(ved Kongens anden Side.) 

Jeg saae ham — 
Reccared 

(bag Kongen, uhørligt for ham.) 

Sti 
Kongen. 
Du saae — ? 

Hofmanden. 
Jeg saae ham vandre ned mod Floden 
Med Bisp Leander, Arm i Arm. 

Kongen 

(stamper i Gulvet). 

Med Bispen I 
Bestandigt det katholske Slæng omkring haml 

(Staaer et Øieblik taus. Vender sig dernæst mod Forsamlingen med 
hævet Stemme): 

Vær hilset, Palatiner og Prælater; 

Gardinger, I vort Riges bedste Slægter, 

Hvis Navn er Eet med Tapperhed og Adel, 

Jeg hilser jer. Det er mit Haab idag 

At kunne trykke Seglet under Brevet 

Paa Landets Lov og Sikkerhed, — at Retfærd 

Og Høisind og uegennyttig Kløgt 

Vil smykke jer Beslutning, som de pleie. 

Nu, Herrer 1 Lad mig høre eders Mening. 

Vildigern 

(efter en Pause, reiser gig.) 

Vil ingen Anden tale, saa vil jeg I 
Fridibald 

(med en afværgende Bevægelse til Vildigern, reiser sig) : 

Kong Liuvigildl En Adelsmand er fængslet; 
Vi ønske en Forklaring — 

Kongen. 

Siden. 

Vildigern. 

Straxl 
Det er et Leidebrud! Han kom med Leide. 

Kongen. 
Ikke for et Forræderi, begaaet 
Paa Stedet her. Mit Leide brydes ikke. 

Vildigern 

(gaaer med Heftighed nogle Skridt frem). 

Paa denne Flisesteen blev Vitterik 

Stødt ned; han kom herhid med aabent Leide; 

Husker du det, Kong Liuvigild? Den Blodplet 

(peger paa Gulvet). 

Har dine Hofmænds Fodtrin snart slidt ud; 
Men andre Pletter kan de ikke slette. 

Kongen 

(efter en Pause med et truende Blik). 

Vitterik haaned mig i min egen Sal; 
Der er et Forbehold ved hvert et Leide. 

Vildigern. 
Ved dine, yisseligt! 

Ranimir. 

Og det skal siges! 

Kongen. 
Nej, det skal ikke siges 1 Det skal vides! 

Fridibald 

(med Vægt.) 

Den fælles Tillid, Herre, som betinger 
Vort Samarbeide, kræver, at du snarlig 
Gjør Rede for din Færd. 

Stemmer. 

Ja! Ja! 

Kongen. 



Men Loven først. 



Det vil jeg; 



Ranimir 

(dæmpet.) 

Giv efter! 

Vildigern. 

Aldrig. 

Fridibald. 

Nei. 
Ranimir 

(som før, hurtigt til Vildigern og EridibaU.) 

Forkludre Sagen kan I; Ingen af jer 
Forstaaer, at den, som taber her, har seiret. 

Vildigern 

(ligeledes, griber ham om Haandleddet.) 

Hvordan? 

Ranimir. 
Vov ikke Alt. Spild ikke Blod. 
Gjør Kløften dyb. Lad Kongen faae sinVillie; 
Hvad ligger der for Magt paa Sunierik? -- 

(Yildigern kaster hans Haand harmfuld fra sig). 

Kongen. 
Naar Herredagen først er endt, skal Adlen 
Forsamles her at dømme Sunierik; 
Jeg har Beviser paa forrædersk Forbund 
Med Frankerne. 

Vildigern. 

Det ligner ham kun lidt; 
Hans Færd er aaben, djærv I 

Kongen. 

Den største Snuhed 
Er den, som skjuler sig bag aaben Djærvhed. 

Ranimir. 
Lær det af Kongen. 

Fridibald 

(lidt vaklende.) 

Det er ikke troligt. 

Kongen. 
I kjende de Katholskes Had, der stadigt 
Har smeddet Dolke mod vor hellige Kirke 
Og Alt, hvad der er gothisk. Folk og Adel 
Og Drot. Saameget nu. Jeg har Beviser; 
Jeg har hans Haandskrift. 

Ranimir 

(for sig selv.) 

Eftergjort af mig. 
— Han saae paa mig, — veed han, det Brev 

er falskt, 
Men bruger det som Paaskud? — Ligemegetl 

Vildigern 

(efter en Pause.) 

I gav jert Ord til Sunierik. Jeg fordrer, 
Hans Sag skal prøves strax. 

Kongen. 

I Andre? 

Ranimir 

(med hævet Stemme og med en egen Betoning, idet han seer paa 
Vildigern.) 

Ventel 

(Vildigern kaster sig harmfuld i sin Stol.) 

Kongen. 
Altsaa til Sagen. Min Begjæring veed I. 
De Ændringer i Landets Lov, som Tiden 

Og Rigets egne Forhold gjør fornødne. 
De Forslag, jeg har forelagt til nye, 
Er jer bekjendt. I har havt Tid at veie 
Og drøfte dem. Jeg venter derfor nu 
At høre, hvad jer Viisdom har besluttet. 

(Pause.) 

Hilderik. 
Da, som det synes, Alt er enigt her, 
Staaer det tilbage kun at underskrive 
Den nye Lov. 

Uldila. 
Som Geistlighedens Ældste 
Erklærer jeg, vi ere rede til 
At underskrive. 

Kongen. 
Geistlighedens Troskab 
Er mig bekjendt. Saa Rigets høie Raad 
Er enigt om at give, hvad jeg fordrer? 

Fridibald. 
Det synes mig, at her er tvende Magter, 
Som begge fordre Noget af hinanden. 
Du er den ene, vi den anden Part. 
Naar hver for sig slaaer Noget af paa Sit, 
Saa træffes der et mindeligt Forlig. 

Kongen. 
Lad høre, hvad I byde mig for Vilkaar. 

(Sætter sig). 

Fridibald. 
De tvende første Love vil vi tage. 

2* 

Men dernæst fordrer du, at Alle, — Gother 
Som Romere, — skal yde samme Skat 
Tvertimod Skik og Brug i andre Lande, 
Hos Longobarder, Franker og Burgunder, 
Hvor kun de Overvundne give Skat. 

Kongen. 
Da vi erobred dette Land med Sværdet, 
Da blev det skiftet saa, at Gotherfolket 
Fik tvende Parter; Romerne beholdt kun 
En Trediedeel. Og det maa være Nok. 
Romernes Æt er Landets Børn som I; 
Fra deres Vel er Statens ikke skilt; 
Belæsses over Evne skal de ikke. 

Fridibald. 
Saa venligt er du ellers ikke sindet 
Mod Romerfolket. Hvi forbyder du 
Vel Ægteskab imellem os og dem? 

Kongen. 
Det kommer ikke Sagen ved. Jeg vil ei, 
Vor egen Kraft og Mandighed skal sløves 
Ved Blanding med det sunkne Romerfolk. 
Om dette kan vi enes, Vildigern, 
At vi skal herske og at de skal tjene; 
Men alt med Maade. 

(Yildigern tier.) 

Fridibald. 

Staaer du fast paa dette, 
Da kræve vi til Gjengjæld visse Puncter 

Forandret i den Lov, som ordner Sagen 
Om vore Lehnsvasallers Arvefæste. 

Kongen. 
Ikke en Tøddel I Det skal ikke lykkes 
At bringe det fribaarne Folk i Trældom. 

(Beiser sig.) 

Seer I da ei, at eders Ære vinder 
Som min ved at beherske frie Mænd? 
Og veed I ei, at Frihed er den Grundvold, 
Hvorpaa vor Storhed hviler? Saae I Nogen 
Erobre Verden med en Trælleflok? 

Vildigern 

(der hidtil har siddet tilbagetrukken i harmfuld Taushed, reiser sig 
med Heftighed.) 

Frihed er kun et Ord for dig. Din Færd 
Har viist, hvor høit du agter Adlens Frihed, 
Og at du trænger til vor frie Stand 
Saalidt, som Adlen trænger til — en Konge. 

Kongen 

(rynker Panden, men tvinger sig.) 

En Konge er for Gotherne nødvendig; 
Ham kan I dræbe, som I tidt har gjort; 
Men Kongevælden kan I ikke dræbe. 
Thi denne Magt er ingen Snylteplante, 
Skudt frem igaar og visnet hen imorgen; 
Den er en tusindaarig Egestamme, 
Som har sin Rod i Gotherfolkets Aand. 
Men ud fra den skal Magten kløfte sig 
Som stærke Grene gjennem Adlens Slægter 
Ud til de mindste Kviste, — det skal føles. 

At Alt har samme Marv og samme Rod, 
Og i det mindste Skud skal det fornemmes, 
At det faaer Næring af den samme Saft, 
Kun saa kan Træet brede sig og trives. 
Hver Mand, som fødtes fri, skal være fri; 
— Tal ikke meer derom I Det bliver saa; 
Jeg tinger ikke. I har hørt min Villie. 

(Pause). 

Vildigern. 
Naar Eurik kaldte Adlen til sit Hof, 
Da var det for at høre deres Mening. 

Fridibald. 
Dengang vi hylded dig, da troede vi. 
Man kunde stole paa dit Kongeløfte; 
Du har besvoret ved de hellige Navne 
De Rettigheder, som du nu vil bryde. 

Kongen 

(langsomt, men fattet.) 

Den Ed, jeg svor, vil jeg heelt nødigt bryde; 

Dog andre Pligter binde mig end Eden, 

Og stundom seer man. Pligt kan staae mod Pligt, 

Saa man er nødt at vælge. Hvad jeg vælger. 

Det er en Sag imellem Gud og mig. 

Som jeg har vel betænkt og tænkt tilende. 

(Pause.) 

Vildigern. 
Paa Trusler har vi intet Svar. Brug Magten, 
Hvis du tør bruge den mod os; den samme 

Tilfældighed, som gav den i din Haand, 
Kan muligt atter røve den. 

Kongen. 

Forvovne! 
Mærk dig, at hiin Tilfældighed, som gav mig 
Min Kongemagt, er hamret ud af Staal 
Og klirrer ved min Side her i Balgen; 
Hvis du er klog, saa kald den ikke frem. 

Fridibald 

(dæmpet). 

Vi er i Løvens Hule I 

Ranimir. 
Ja. 

Kongen. 

Skriv under! 
Giv Grunde, jeg skal svare jer med Grunde; 
Men har I ingen, driv det ikke til 
At lade Sværdets Tunge være Viser 
Paa Rettens Vægtskaal. Eders Byrd har kaldt jer 
Til her at dømme Landets Vee og Vel; 
Døm med Forstand! Lad Dommen ei beroe 
Paa Kampens Lykke, hvor kun Eet er vist: 
At begge Parter komme til at lide! 
Luk ikke Grændsen op for Landets Fjender 
Ved indre Splid, for Svever og Burgunder, 
Som lure kun paa Leilighed til Bytte! 

Vildigern. 
Hvis du har Magten, kan du give Loven 

Den Kraft, som den behøver, uden os; 
Besværge dine Love gjør vi ikke. 
Kongen 

(med endeligt udbrydende Forbittrelee.) 

Saa hør mit sidste Ord i denne Sag. 
Nægt Skatterne, bevilg dem eller ei; 
Jeg tager dem. Forsøg, om I kan gjøre 
Vasallerne til Trælle; jeg befrier dem. 
Brug Magten, om I vil; jeg bruger min. 
Prøv kun, om I kan holde Nakken stiv; 
Jeg bøier den. 

(Knurren. Kongen med stigende Yoldsomhedf overdøyende Larmen.) 

Og den, som ikke bøies. 
Den knækker jeg. — Stilhed 1 Naar jeg har talet, 
Gjør, som I vil! Nu kjende vi hinanden. 
Jeg giver eder Intet, ei en Haandsbred, 
Ei Breden af en Finger. Tving mig ikke! 
Jeg trænger ikke til at vinde Hæder 
Ved eders Nederlag. Men vil I Kamp, 
Saa kjender I det Sværd, jeg har ved Siden; 
Jeg drog det aldrig uden Maal og Meed, 
Og aldrig har jeg gjemt det uden Seier. 

(Pause.) 

Læg Pergamentet frem. 

(Hilderik træder frem med Pergamentet; et Bord bæres frem i 

Scenens Mellemgrund; han ruller Documentet op og lægger det 

udbredt derpaa.) 

For sidste Gang! Jeg beder jer, skriv under! 

(En Hofmand nærmer sig Bordet og skriver under ; Flere og Flere 
følge hans Exempel.) 

Ranimir 

(dæmpet.) 

Skriv under! Lad ham løbe Linen udi 

Fridibald 

(til Vildigern). 

Slaget er tabt. 

Vildigern. 
Paa dem er Alting spildt; 
Han skræmmer dem, de Taaberl 

Fridibald. 

Modig er han. 

Vildigern. 
Hvem fattes Mod? Naar har du hørt, en Gothe 
Har manglet Mod? 

Fridibald. 
Faa har dog Mod som han. 

Vildigern. 
Man fristes til at blive Katholik; 
De veed dog, hvad de vil I 



Det Kjætterpak! 



Fridibald. 

Er det dit Alvor? 

Vildigern. 
Ja, det er næsten Alvor. 



Kongen. 
Dig, Vildigern, veed jeg at skatte meer 
End dem, som bøie sig for Kongens Ansigt 
Og slibe deres Dolke bag hans Ryg. 
Dig vil jeg sige til som Ligemand: 
Hvis du var Konge, gjorde du som jeg. 

Vildigern. 
Aldrig 1 

Kongen. 
Du vil ei see; det er din Brøde. 
Du svælger kun i Minder om en Fortid; 
Kald ikke Thiudariks og Euriks Skygger 1 
Man blæser ikke Liv igjen i Døde, 
Og henter Livet mindst af Alt hos dem. 

Vildigern. 
Kan hænde dog I 

Kongen. 

See dig omkring; der staaer du 
Som Eg imellem lave Ymper, — 

Vildigern 

(spottende, seer sig om). 

Ei! 
Kongen. 

Saa er det. See dig oml Hvor er vel de, 
Som skulle bære Tiden, du vil bringe? 
Grib i dit Bryst og læs, som jeg har læst: 
Du kunde være bleven Liuvigildl 
Jeg blev det først; derfor er du tilovers. 

Ranimir 

(dæmpet.) 

Gud frie os vel for Vildigern til Konge I 
Saa blev det Sidste værre end det Førstel 

Fridibald 

(til Vildigern, hvem Banimirs Ord ikke ere undgaaede.) 

Hører du, Vildigern? See Ranimir! 
Han vilde sagtens ogsaa være Konge. 

Vildigérn. 
Kom det kun an paa Falskhed, var han fuldt 
Saa god som den, vi har. 

Fridibald. 

Nei, skal der vælges, 
Bliver det sagtens mellem dig — og mig. 

Kongen. 
Du, Vildigérn, er ene nu tilbage; 
Skriv derfor under. Du er overstemt. 

Vildigérn 

(med et Skuldertræk, idet han gaaer hen og skriver under.) 

Mod Strømmens Magt kan ingen Enkelt stride. 
Kongen 

(stiger ned fra Forhøiningen og stiller sig midt i Skaren.) 

Lovgivningsværket har vi endt idag; 

Held være nu derover! — Ædle Herrer I 

Nu til en munter Fest! Taflet er rede; 

Der vil vi lade Hvilen falde paa os 

Og glemme ved et Bæger Cyperviin 

Hvert hvast og fjendtligt Ord, som her er talet 1 

(Gaaer. Alle følge, uden Vildigérn og Eanimir.) 



Femte Scene. 

Vildigérn. Banimir. 
Vildigérn 

(staaer et Øieblik taus, slaaer sig derefter for Panden.) 

Og Sunierik! 

Ranimir 

(der ubemærket er bleven tilbage, lægger bagfra Haanden paa haiui 
Skulder.) 

Ja, Sunierik er Manden. 

Vildigern. 
Hvad for en Mand? 

Ranimir. 

Den Mand, jeg tidt har søgt. 

Vildigern 

(▼ender sig lige imod ham.) 

Hvad mener du idag med dine Gaader? 

Ranimir. 
Sunierik er mit søgte Skjæringspunct, 
Paa eengang Adelsmand og Katholik. 
Kongen er lige fjendsk mod begge Parter, 
Og begge staae mod ham og mod hinanden 
Som Jern mod Jern; Adel og Katholikker 
Er tvende Stykker af en brudden Klinge, 
For korte hvert for sig til Kamp mod ham; 
Men — Jernet kan man sveise, naar det gløder ; 
Det gjør det nu. See, det vil Kongen gjøre 
Med dette Slag, som rammer begge Stykker 
Med lige Kraft, og Sunierik er Ambolt. 

Vildigern. 
Forbund med dette Pak, som af Naturen 
Er os langt mere fjernt end Kongen selv? 

Ranimir. 
Heller med dem end de mod os med Kongen. 



vGooqIc 



29 



Hvad saa? En Stige, som man sparker bort, 
Saasnart man blot har naaet den Skjønnes Vindu I 
Vinen skal smage mig paa det I 

(Gaaer raskt hen .mod Baggranden.) 

Vildigern 

(uden at røre sig.) 

Du glemmer 
Som altid Lidt i din Beregning. 

Ranimir. 

Hvilket? 

Vildigern. 
Et Tegn, hvis Talværdi du ikke kjender: 
Hermenegildl 

Ranimir 

(efter en Pause.) 

Hermenegild? Du mener — ? 

Vildigern. 
At han kan bringe nye, — uforudseete — 

Ranimir. 
Combinationer, — med et romersk Ord — ? 
Han stod dog hidtil fast paa Kongens Side, 
Og skjøndt han ynder de Katholske, hører 
Han dog endnu vor Kirke til. 

Vildigern. 

Af Navn. 
Veed du idag, hvad Vinden bli'er imorgen? 

Ranimir. 
Den blive, hvad den vil; mig skal den finde 
Med Haand paa Roret. 

(Gaaer ad.) 

Vildigern. 

Vel! Og mig i Stavnen ! 

(Følger efter ham. Scenen staaer et Øieblik tom.) 

Sjette Scene. 
Ingunde 

(kommer ind fra høire Side, fulgt af en Terne.) 

Her er han heller ikke, — her er tomt, 
— Hermenegildl — hvor kan han være dog? 
Gaa, søg min Husbond. Jeg har ikke seet ham 
Den hele Dag. 

(Ternen gaaer. Ingunde gaaer frem og tilbage i Salen.) 

Her er saa koldt, saa trangt; 
Alting er udenfor saa lyst og varmt; 
Hvor kan man bygge slige skumle Bure! 

(Seer ned i sin Kjole, som hun bærer fuld af Blomster.) 

Hvad vilde jeg med alle disse Blomster? 
Igrunden var det Synd at plukke dem; 
Men hvad er Blomster til? 

(Standser foran Trophæen). 

See, her er smykket 1 
Athanagilds forgyldte Hjelm og Brynie 
Er komne her til Værdighed igjeni 

(Stiger op paa Forhøiningen og betragter Vaabnene.) 

Hvor er det stort og tungt, det gamle Sværd f 
Kan Nogen svinge det? Det gyser i mig, 
Naar blot jeg tænker paa et Hug deraf! 

(Stiger atter ned og gaaer nogle Skridt tilbage.) 

Hvorfor skal altid dette Kongesæde 

Være saa strengt og mørkt, bestandigt hegnet 

Af skarpe Vaaben, alle Dødens Bud? 

Kan Livet aldrig trives her? Det skinner 

Som lis, det kolde Jernl 

(Med et pludseligt Indfald.) 

Her trænger til 
En Smule Sommer midt i al den Vinter I 

(Stiger op og sætter en Lanrbærgreen fast i Trophæen.) 

Lad seel — Neil Ingen Laurbærgrene heri 
Det, jeg vil have, det er netop Noget, 
Som ikke passer til det Andet, — Noget, 
Som Ingen uden jeg kan finde paal 

(Gtiver sig til at smykke Trophæen med Blomster.) 

Prøv at see mildt engang, I gamle Vaaben, 
I er saa strenge I Har I nogensinde 
Havt Tid at tænke noget saa Barnagtigt? 
Nu, I skal vide, der er Børn ved Hove, 
Og tilmed et, der ei som andre Børn 
I dette Slot er -født med Hjelm og Brynie! 

(Træder tilbage.) 

Det er jo smukt! Det er et Hof af Blomster I 
Her mangler Noget, — Kongen for dem Alle, 

— Sværdlilien, ja I 

(Stiger atter op.) 

Der sidder Liuvigildl 
Og ved hans venstre Side — denne Stormhat 
Skal være Reccared. — Den Hjerteblomst, 

(Vedbliver at tage Blomster op.) 

Det er min Husbond, — nei, — en Ærenpriis, 
Den passer bedre paa ham. — Rosen her, 

— Det er mig selv I — O, fy I — der er dog Ingen, 



vGooqIc 



32 



Som hører paa mig? — Denne Stedmo'ersblomst, 
Der er et Ansigt paa den, — see, hvor morsomt ! 
Men det er stygt og gammelt, — det er næsten, 
Som om jeg saae Gosvintha selv, — det farer 
Mig gjennem Marv og Been, naar blot jeg tænker 
Paa Dronningen — 

(Kaster Blomsten.) 

Ner, den skal ikke med; 
Den passer ikke her i denne Krands! 

(Lader med et Udbrud af Forskrækkelse Besten af Blomsterne falde 

paa Gulvet, idet hun seer Hermenegild, som ubemærket er traadt 

ind fra høire Side.) 

Hermenegild I Hvor gjorde du mig angst I 



Syyende Scene. 

Ingunde. Hermenegild. 

Hermenegild. 
Godmorgen, Hustru I 

Ingunde. 

Du stod tidligt op. 

Hermenegild 

(lægger sin Arm om hende.) 

Jeg nænner aldrig ret at vække' dig; 

Du er saa smuk, Ingunde, naar du sover. 

Ingunde. 
Og du saa hæslig, — Smigreri Lad mig være I 
Du er saa styg, og derfor pleier jeg 
At vække dig hver Morgen med et Kys. 

Hermenegild. 
Ved Himlen! Min Tribut har jeg betalt; 
Men tyve Kys kan ikke vække dig; 
Et lille Jordskjælv maa der stundom til, 
For ret at faae dig vaagen. Lykkelige! 
Du har endnu den sunde Barngsøvn, 
Som ingen onde Billeder forstyrre. 

Ingunde. 
Først Smiger, siden Skoser! Lad mig gaael 
Hermenegild! Slip mig! — Du.faaer det ikke I 

Hermenegild. 
Fortæl mig nu, hvad du har drømt inat; 
Jeg kunde see paa dig, du drømte Noget. 

Ingunde. 
Jeg drømte, som jeg har for Skik at drønune, 
Hvad der skal møde mig i Dagens Løb, 
— Slip mig! — om en uhø\^isk Ægtefælle! 

(Klynger gig op til ham med et pludseligt Udtryk af Angst.) 

Der kommer Nogen! Det er Dronningen! 
Jeg kjender hendes Fodtrin! 

Hermenegild. 

Kjære Barn! 
Hvad kan du frygte for, naar jeg er her? 
Hvor ligner du dog lidt din stærke Moder; 
Brunnehild frygter vrede Ord saalidt 
Som Sværdets Hviin og Pandserpladens Klirren ; 
Du skræmmes ved den mindste Lyd, — et Blad, 
Som falder, faaer dig til at fare sammen. 

3 

Hvad Grund har du at frygte for Gosvintha? 
Hun, som jo er din egen Moders Moder? 
Hun tog jo dog med Venlighed imod dig, 
Dengang jeg førte dig som Brud til Hoffet. 

Ingunde. 
Hun er mig fjenflsk, det har jeg mærket tidt; 
Hun hader mig; den Tro, som jeg bekjender, 
Forfølger hun; — hun taaler ikke, Nogen 
Fordunkler hende, -^ Synet af mit Ansigt 
Er hende til Besvær; hvad kan jeg for, 
At ikke jeg er styg? Det kan jo komme 1. 

s Hermenegild. 
Ingunde I Du er som en lille Sangfugl 
Alene her i denne Ørnerede, 
Hvor aldrig Elskov turde bygge førl 
Misted jeg dig, tog jeg min Død derover! 
Vel er det, ogsaa jeg er ørnebaaren 
Og har en Klo, som nok kan skjærme digt 

Ottende Scene. 

Be Forrige. Kongen (fra Baggrunden.) 
Kongen 

(gaaer raskt hen imod dem og siger heftigt): 

Hermenegild I Hvi kom du ei til Raadet? 
Har jeg da ikke sagt — 

(Ingunde nærmer sig og tager hans Haand.) 

Hvad vil du, Barn> 

(Til Hermenegild.) 

Befaled jeg dig ikke — 

Ingunde. 

Vær ei vred I 
Nei, see nu først paa mig og skjænd paa mig, 
Saa kan du siden skjænde paa min Husbond. 

Kongen 

(noget mildere.) 

Ingunde, lad os ene for en Stund; 

Jeg veed ei, jeg mod dig har Grund til Klage; 

End er det aldrig hændt. 

Ingunde. 

Jeg gaaer. — Men blot, 
Den Smule Fure mellem dine Bryn, 
— Jeg kjender den I — som altid først bebuder 
Uveirets Nærhed og som senest klares, 
Den maa >eg blot see glattet, før jeg gaaer. 

Kongen 

(kysser hende paa Panden.) 

Gaa nu, mit Barn I 

(Ingunde gaaer.) 



Niende Scene. 

Kongen. Hermenegild. 

Kongen 

(følger Ingunde med Øinene.) 

Saa let som Foraarsluften ! 
Hvor kan en saadan Blomst dog trives heri 

(Biyer sig hurtigt ud af sine Tanker.) 

Hermenegild! Den Ting maa være klar 

Imellem os, hvad jeg har Ret at fordre. 

Dengang jeg gjorde dig til Medregent, 

Da vented jeg mig ingen Splid om Magten, 

Men haabed netop i din Kløgt, din' Raskhed, 

Det Mod, som du har viist paa mange Steder, 

At finde Støtte for min egen Magt. 

Du har et Tilhæng. Den katholske Deel 

Af Landet sætter nu sin Lid til dig; 

Du kunde være mig min høire Haand; 

Istedenfor, saa skiller du dig fra mig 

Og gjør mig Byrden dobbelt tung. 

Hermenegild. 

Hvad vil du? 
Du piner mig! Helst lod jeg Alting gaae 
Sin skjæve Gang. Vi har jo talt om dette 
Og kan ei enes. 

Kongen 
Kan ei, siger du? 
Det skal vi, Dreng! Saa du vil tirre mig? 

Hermenegild. 
Dreng er jeg ei; den Kongemagt, du gav mig, 
Er intet Legetøi. Var det din Mening, 
Saa har vi begge misforstaaet hinanden 
Til denne Stund. 

Kongen 

(gjør en heftig Bevægelae henimod ham, men fatter sig og siger 
roligt) : 

Det ligger os i Blodet; 
Vi strides let og enes atter let. 

Men lad os tale roligt. Hermenegild ! 
Hvad er det, som har skilt os og forandret 
Dit Sind mod mig? 

Hermenegild. 

Kun du har skiftet Sind; 
Kan jeg for det? Du høster, hvad du saaede; 
Du skulde tænkt derpaa den første Nat, 
Før du tog Theodosia, min Moder, 
I Favn; men dengang tænkte du kun Lidet 
Paa migl 

Kongen 

(gjøT et Skridt frem.) 

Havde du ikke hendes Øine — ! 

Hermenegild. 
Du lagde Tvedragtsspiren i min Sjæl, 
Splid med mig selv, med dig og med Alverden, 
Dengang du tog en Katholik til Hustru; 
Den Tro, som jeg drak ind med Modermælken, 
Og som er blandet med mit Hjerteblod, 
Den er det nu, du vil, at jeg skal slippe I 

Kongen. 
Tro, hvad du vil I Du misforstaaer mig heelt. 
Hvad Andet troe vel vi end de Katholske? 
Du veed, vor store Fader Ulfilas 
Erklærer hele Striden for en Ordstrid! 

Hermenegild 

(studser.) 

Nu, det er rene Ord I Og for en Ordstrid 
Forfølger du hiin Tro med Sværd og Bøder? 

Er du kun Redskab for Gosvinthas Had, 

(Kongen gjør atter en heftig Bevægeleet men tvinger sig.) 

Eller — er det et Navn, du hader? 
Kongen 

(skarpt.) 

Ja. 
Var Striden mellem os og de Katholske 
En dyb, alvorlig Forskjel i vor Lære, 
Og blev den fægtet ud med Sandheds Vaaben, 
Med Ordets Magt, — det lod jeg roligt skee. 
Men naar den hele Forskjel er et Navn, 
Naar Striden fægtes ud med Ild og Sværd 
Af et Parti, som skiller sig fra Staten . 
Og bruger Navnet som et Skalkeskjul, 
Saa kaster jeg mit Sværd som Lod paa Vægten. 
I denne Navneforskjel ligger Roden 
Til hver en Kamp, der søndersled mit Rige, 
Og Frøet til utallige nye. Og derfor 
Tro, hvad du vil; men hvert et Affald fra 
Vor Kirke maa og vil jeg straffe strengt. 

Hermenegild. 
Det gjælder meer end Navnet. Der er Noget, 
Du ikke vil see. Den katholske Kirke 
Vil ingen Halvhed taale, tinger ikke. 
Men fordrer Tro for, hvad den har at give, 
Og lader ikke Tvivlen mindste Rum. 
Og derfor vil den seire. Al din Magt 
Kan ikke standse denne Strøm. Og vent ei, 
At jeg vil laane Haand til slig en Færd. 

Det baader Sagen mindst at smykke Folk 
Med nye Martyrkroner. 

Kongen. 

Hermenegild ! 
Min Vei til denne Dag gik gjennem Blod 
Af Fjender og af — Venner. . Meer kan spildes, 
Hvis du vil trodse. 

Hermenegild 

(dæmpet). 

Trodse vil jeg ikke. 

(Lidenskabeligt udbrydende.) 

•Giv mig en Hær ! Send mig mod Nord, mod Syd, 

Hvor jeg kan sætte Foden fast i Jorden 

Og bruge mine Hænder, røre mig! 

Her svæver jeg. imellem Jord og Himmel 

I en usynlig Lænke, lammet, daadløs, 

Mens Kampen raser om mig og mit Hjerte 

Er Alles Maal. Der flyver ingen Piil, 

Som ikke drikker Blod deraf, — I tappe 

Det langsomt, draabeviis til ingen Nytte! 

Send mig i Kamp, langtbort mod andre Fjender; 

Her kan vi ikke enes! 

Kongen. 

Enes kan vi. 
Du elsker Læren kun og ei Partiet; 
Jeg hader kun Partiet, ikke Troen. 
Som Konge maa jeg gjøre, hvad jeg gjør. 

(Tager et stort Si^lvskjold ned fra Væggen.) 

See dette Skjold, jeg har tilhandlet mig. 

Ved Cordubas Erobring blev det taget. 
Det er af Sølv fra vore spanske Miner 
Og var bestemt, — just af de samme Folk, 
Vi taler om, — for Keiseren som Gave 
For at bevæge ham til Kamp mod mig. 

Hermenegild 

(slaaet). 

Ja saa! 

Kongen. 

See, her har Kunstneren afbildet 

Vor Halvøes Omrids og hver enkelt Landsdeel. 

Hermenegild. 
Ja vist! Nu seer jeg det. Her er Toletum, 
Der flyder Boetis, — her er Hispalis — 

Kongen. 
See de forgyldte Pletter, hele Kysten 
Fra Strædet opad til Valentias Bugt, 
Det holde Grækerne besat endnu. 
See saa mod Vest; der ligger Sveverriget; 
Fast Sjetteparten af den hele Halvøe 
Er endnu deres. Følg mod Nord min Finger, 
Her har du Franker- og Burgunderriget. 
Saadan seer Landet ud. Indseer du nu. 
Hvor Faren ligger? Alt, hvad jeg har viist dig. 
Er Katholikker, fjendske mod vor Stamme 
Som mod vor Tro, og deres Fæller her 
Er altid rede til at gaae med dem. 
Saalænge denne Gift er til i Landet, 
Saa faaer det aldrig Ro. 

Hermenegild. 

Bort fra 'det Hele! 
Det var det Bedste! 

Kongen. 

Det var lettest, ja. 
Men Livet sætter for Enhver et Maal, 
Som man vil naae og ikke snoe sig fra, 
Hvis man er Mand. Lær at forstaae det! 

Hermenegild. 

Livet? 
Hvem gav mig det? Hvi fik jeg Pligt og Ansvar, 
Naar ikke jeg har skabt mig selv af Intet! 
I dette, veed jeg,. er jeg uden Skyld! 

Kongen. 
Spørg ei, hvorfra du kom, hvorhen du gaaer; 
Men see, du er her, her, ved Thronens Side, 
Tag det som givet, anklag ikke Himlen, 
Og føl, det er din Pligt at støtte mig. 
Her kræves Enighed, at ikke Alt, 
Hvad jeg har bygt, igjen skal ramle sammen. 
Tænk paa, hvad Riget var, da jeg tog Styret! 
Her stredes man fem Maaneder om Valget, 
Mens alle Fjender oversvømmed Landet. 
Valgriget bliver Gothernes Ruin, 
Og kun paa dig kan Arveriget bygges. 
Du seer det selv. 

Hermenegild. 

Jeg seer, det er fortvivlet, 

Kongen. 
Splid maa der ikke være mellem osl 
Jeg kjendte ei til Fred i tretten Aar; 
Vi to maa holde sammen, lov mig det. 

Hermenegild. 
Jeg lover dig at gjøre, hvad en Fader 
Kan fordre af en Søn, at give Kongen, 
Hvad Kongens er, og Gud, hvad Guds er. 

Kongen. 

Vel. 
Men det, jeg som din Fader først forlanger, 
"Er heel Fortrolighed. Har du at klage, 
Saa tal til mig og ikke først til Andre. 
Slut dig til mig, forman til fenighed 
Og haab, at Alt vil vendes til det Bedste. 
Lover du det, min Søn? 

Hermenegild. 

Jeg lover det. 

Kongen. 
Giv mig din Haand derpaa ! — Saa er jeg rolig. 



Tiende Scene. 

De Fomge. Dronningen (fra venstre side). 

Dronningen. 
See, seel Hvor skjønt! En saadan Enighed 
Imellem Søn og Fader 1 Haand i Haand! 

Kongen. 
Gosvintha, til Hermenegild og jeg 
Er paa det Rene. 

Dronningen. 

Det er glædeligt! 
Ønsker du, jeg skal kalde Hoffet sammen, 
At Alle kunne see det? 

Hermenegild. 

Jeg formoder, 
Min Nærhed er dig ikke til Behag; 
Nu gaaer jeg strax. 

(Gaaer tilbage i Salen.) 

Dronningen. 

Hermenegild, jeg veed, 
Du seer min Ryg langt heller end mit Ansigt; 
Det smerter mig, jeg skal forjage dig. 

Hermenegild 

(med sletdulgt Forbittrelse.) 

Jeg elsker Ryg og Ansigt næsten lige. 

(Gaaer ad tilhøire.) 

Ellevte Scene. 

Kongen. Dronningen 

Dronningen. 
Taaler du, denne Dreng fornærmer mig? 

Kongen. 
Hvad sagde han, som var at harmes over? 
Jeg hørte Intet. 

Digitized byCjOOQlC 



44 



Dronningen. 
Meningen var ikke 
At misforstaae. Saavidt er det da kommet, 
At mig behandler han nu fast som — dig. 

(KoDgen ejør en haninld BaTStgelse.) 

Hvi elsker du dog denne Søn saa høit. 
At han tør byde dig, hvad ingen Anden 
Fordrister sig? Ulydighed og Trods, 
Det er den Tak, du har for al din Skaansel. 

Kongen. 
Hvorfor jeg ekker ham? Fordi jeg kjender 
Mig selv i ham; det er min egen Kraft, 
Halsstarrig er hans Villie som min egen 
Og giver Intet efter uden Kamp; 
Lidt flyg^g er han; det vil Tiden dæmpe. 
Reccared, — han er mere blød og blid 
Og mangler reent hans Ild, hans Handlekraft, 
Hans raske Voldsomhed i Ord og Gjerning. 
Jeg seer mig selv i Alt hos Hermenegild, 
Om saa det er hans iltre Kast med Haanden, 
Naar Nogen siger ham imod, — den Vane, 
Han har, at skyde Skuldrene tilbage, 
Naar han er vred; ja, selv den lille Ting, 
Maaden hvorpaa han grriber om Pokalen 
Ved Drikkebordet, — det er Alt mig selv. 

(I Tanker.) 

Ikkun hans Ansigtstræk er ikke mine; 
Men derfor elsker jeg ham næsten meer; 
Han har sin Moders smukke Mund og Øine. 

Dronningen. 
Bestandigt denne Theodosial 
Bliver jeg aldrig fri for hendes Navn? 

Kongen. 
Slaa dig tiltaalsl 

Dronningen. 
Jeg skal vel takke dig, 
Som gjorde mig til Dronning? Nu, det var jeg, 
Forinden der var tænkt paa dig som Konge. 
Jeg bragte dig en Medgift, husker du, 
Athanagilds Parti ; men siden saae jeg. 
Det var min Medgift kun, du havde ægtet. 
Og jeg var Enkedronning som tilforn. 

Kongen 

(utaalmodig). 

Farvel! Man venter mig ved Gjæstebudet; 
Jeg staaer og spilder Tiden. 

(Gftaer ud.) 

Dronningen. 

Spilder Tiden? 
O, jal Mit Selskab er vist Intet værdti 
Hævn over eder Alle vil jeg have! 
Vil Ingen elske mig, saa skal I frygte! 
I veed, mit Hjerte gjemmer en Vulkan, 
Og Alle træder I derpaa saa roligt! 
Ja, var jeg ung og smuk — ! Der kommer hun, 
Som hun var kaldet! 

Tolvte Scene. 

Dronningen. Ingunde (kommer ind fra Baggrunden og gaaer 
over mod Døren tilhøire.) 

Dronningen. 

Bliv! Hvorhen, Ingunde? 
Hvem søger du? 

Ingunde. 

Jeg søger Ingen, Dronning. 

Dronningen. 
Du søger ingen Dronning? Jeg vil troe det. 

Ingunde. 
Det var ei mine Ord. Jeg søger Ingen. 

Dronningen. 
Da er det godt, du træffer her et Nul. 

Ingunde. 
Jeg veed ei, hvi du finder skjult en Braad 
I hvert et Ord, som aldrig jeg har tænkt mig. 

Dronningen. 
Ei saa beskeden 1 Naar man har den Lykke 
At være Sol, saa maa man ogsaa skinne. 
Den nye Sol maa frem, den gamle vige. 

Ingunde. 
Jeg har ei søgt at stille dig i Skygge. 
Kunde jeg være Sol for dette Land, 

Saa var jeg det; det trænger haardt til Solskin. 
Men som jeg er, ønsker jeg kun at lyse 
For Hjemmet og min Husbond. 

Dronningen. 

See, hvor fromt! 
Ifald du var din Husbond saa hengiven, 
Afsvor du din katholske Kj ættertro 
Og gik din Ægtefælles Vei til Kirken, 
Sam andre Kvinder pteie, naar de giftes. 

(Spottende.) 

Det gjorde jo din Moder Brunnehild, 
Som sveg sin Tro og fulgte Romerlæren. 

Ingunde. 
Min Moder skifted Tro, da hun blev gift, 
Fordi hun fandt en anden, som var bedre. 

Dronningen. 
Hvad vover du at sige! 

Ingunde. 

Lad mig gaae; 
Jeg søger ingen Strid. 

Dronningen. 

Men det gjør jeg? 

Ingunde. 
Min Hensigt var det ei at krænke dig. 
Jeg krydser ei din Vei; lad mig beholde 
Den Tro, som man har lært mig i min Barndom, 
Og som jeg ikke nu kan see, er falsk. 

Dronningen. 
Jeg gav dig Tid til at betænke dig; 
Viid, min Taalmodighed er snart tilende. 
Vil ei du lystre mig, saa frygt min Vrede, 
Thi jeg kan tvinge digl 

Ingunde. 

Det kan du ikke. 

Dronningen. 

(med stigende Bageri.) , 

Kan jeg det ikke? Hvad? Du skjøre Siv, 
Som jeg kan knække med mit AandepustI 
Du I Du en Dronning for de stolte Gother 1 
— Bliv I 

Ingunde. 
Lad mig gaae med Fred! Mit Dronning- 
navn, 
Det skjænker jeg dig gjerne. 

Dronningen. 

Trællesjæl I 

Ingunde. 
Jeg blander mig kun lidt i Verdens Gang, 
Jeg kjender ei til eders lysskye Statskunst, 
Jeg har ei Noget, som er værdt at skjule. 
Lad mig forblive, hvad jeg er, — beholde 
Min lille Rede og den Tro, jeg har; 
Jeg tvinger Ingen til at dele den. 
Jeg drager intet Vaaben til dens Forsvar. 
Tvinge mig kan du ikke. Brug din Magt, 
Gjør, hvad du vil. Det er mit sidste Ord. 



vGooqIc 



49 



Den Tro, jeg vandred i til denne Dag, 
Sveg aldrig mig; jeg sviger ikke den. 
Og hvad jeg saa maa lide for min Tro, 
Det give Gud mig Styrke til at bære. 

Dronningen. 
Jeg gad dog prøve — ! 

(Gaaer'hen imod hende og løfter Haandeu.) 

Staal Du skjælver jol 
Du ryster jo af Angst! Er du en Datter 
Af Brunnehild? Var Sigebert din Fader? 
Du lyver! Du er ikke Chlodvigs Blod! 
Din Moders Skjændsel seer jeg i dit Ansigt, 
En Træl var Fader til dig! Kan du tale 
For Skræk? Svar som en Mand! 

Ingunde. 

Det kan jeg ikke. 
Jeg er ei Mand og har kun lidet Mod; 
Jeg føler godt, jeg fødtes ei til Thronen; 
Jeg har ei Anstand til at blænde Mængden. 
Hvis du vil see, hvordan den rette Dronning 
Seer ud, — 

(træder tilbage og peger paa et blankt Skjold i Trophæen.) 

saa kast et Blik i Speilet her. 
Dronningen 

(ude af sig selv, farer tilbage ved at see sit eget Ansigt.) 

Elendige! Den Spot skal du betale! 

Du skal ei bringe Tvedragt meer i Huset! 

Tag dette! 

Tager hurtigt en Dolk ud af sin Klædning og støder hendft den i 
Brystet, idet hun gaaer hende forbi.) 

4 

Ingunde. 
Frels mig, Himmel I 

(Falder.) 

Dronningen 

(efter et Øiebliks Tausbed, bøiet over bende.) 

Det er gjort. 
Gjort Gjerning ændres ikke. Bort herfra. 

(Gaaer hurtigt bort; Scenen staaer et Øieblik tom.) 



Trettende Soene. 

Hermenegild. Hoff 60c. Lidt senere Kongen. 
Hermenegild 

(styrter ind.) 

Hvo skreg om Hjælp? Min Hustrus Stemme 

var det I 

(Opdager hende.) 

Død! hun er død! Ingunde I hun er myrdet! 

(Kaster sig ned ved hendes Side.) 

Hid med et Klæde, hurtigt! Vee mig, Daare, 
Som eengang lod min Rigdom ubevogtet! 

(Hoffolkene stimle sammen og flokkes om dem i taus Forfærdelse. 
Salen fyldes efterhaanden meer og meer.) 

Tal til mig! Tal, min Hustru! Viis, du lever! 
Nys var du frisk og varm; hvor er det muligt, 
Du nu kan være død! Ingunde! 

Stemmer 

(iblandt Skaren, meer og mere lydt.) 

Myrdet ? 

Af hvem? — Gosvintha? — Dronningen? — 

Hvem Anden? 
Nei, Ingen uden hun! 

Hermenegild. 

At Sligt kan øves, 
Og Himlen være blaa og Solen skinne! 
VaagnI Vaagnl IngundelDet er ikke muligt I 
Nei, intet — intet Livstegn! Hun er død! 

(Synker eammen over hende.) 

Kongen 

(i Baggrunden.) 

Hvad gaaer her for sig? Hvad er her for Larm? 

(Trænger sig gjennem Skaren og viger forfærdet tilbage.) 

Himmel og Jord 1 Hvem øved det? 
Hermenegild 

(springer op.) 

Du spørger! 
Gid alle Djævle slide hendes Sjæl! 
Er der i hendes Bryst saameget Hjerte, 
Som der er Kjerne i en vissen Nød, 
Mit Sværd skal kunne finde det i Mørke! 

(Drager Sværdet og vil ile ud.) 

Kongen 

(griber ham i Armen.) 

Dreng! Er du fra Forstanden? 

Stemmer. 

Døe Gosvintha! — 
Hevn over hendel — Hevnl 

Kongen 

(med Tordenstemme.) 

Rolig herinde! 
Hver Mand, som knyer, — hver, som forlader 

Salen, 

Skal være dødsens! — Hid, Spathariusl 

(Livvagtshøvdingen træder frem). 

Drabanter, hid! Besæt hver Dør og Udgang I 

(Taushed.) 

Kom med en Løibænk! Rask! 

(En Løibænk bæres frem.) 

Løft hende, — varsomt! 
Saadan! — Plads nu og lad mig see! Tilsidel 

(Bøier sig over hende, Taushed.) 

Tæt over høire Bryst. — Af Lyset! Stille! 
Det slaaer, men svagt. Stødet var rettet godt; 
Havde det været ført franeden opad 
Og ikke ovenfra, saa var det Døden; 
Men lad os haabe. 

(Reiser sig.) 

Hermenegild! See der. 
Tryk Saaret til, saa standser Blodet snart. 
Sørg for, at det forbindes godt. — Tag fat. 
Bær hende til sit eget Kammer! — Sagte! 
Lægen skal komme. Intet Ord om dette. 
Taler I blot derom, saa frygt min Vrede. 

(Baaren bæres langsomt ud; Alle uden Kongen følge.) 

Kongen 

(alene, efter en Pause, stirrende paa Gulvet.) 

Gjengjældelse! Det er min egen Skyld! 

Hvi har jeg deelt min Seng med denne Djævel! 

(Cshaaer ud med stærke Skridt.) 
Tæppet falder. 

ANDEN AKT. 



(Emerita i Luaitanien, Sal i Herrmenegilds Bolig. Salen er af Træ, 

mindre end den forrige, udstyret med endeel Kunst og prydet med 

Tæpper ogVaaben. Hovedindgang i Baggrunden, i Mellemgrunden 

Døre paa begge Sider. 



Første Scene. 

Ingunde (ligger sovende i Forgrunden paa en Løibænk tilvenatre O 

Sermenegild (staaer bøiet over hende. Efter en Stund aabner hun 

Øinene og reiser sig overende.) 

Hermenegild. 
Hvor gaaer det, Hustru? 

Ingunde. 
Godt. 

Hermenegild. 

Det vented jeg! 
Af dig faaer man jo aldrig andet Svar. 

Ingunde. 
Men jeg forsikkrer — 

Hermenegild 

(sætter sig hos hende.) 

Det er ikke sandt 1 



vGooqIc 



54 

Sygdom og Kummer sidder paa din Pande. 
Hvor er den Morgenglød paa dine Kinder, 
Som fordum hilste mig, naar jeg stod op, 
Sammen med Solens første Skjær i Kamret? 
Dit Smiil er mat; hvor er dit Smiil, min Hustru? 
Naar faaer jeg det igjen? 

Ingunde. 

Jeg har det godt 
Og bliver stadigt bedre. 

Hermenegild. 

Kjære Barn! 
Din Uforsigtighed gjør ogsaa Skade; 
Du skulde gaae med Armen i et Bind. 

Ingunde. 
Det seer saa hæsligt ud. 

Hermenegild. 

Det er nødvendigt; 
Det gjør vi Mænd. Smigrer det dig sletikke, 
At ogsaa du har hæderfulde Saar 
At vise frem? 

Ingunde. 
En Kvinde praler aldrig 
Med sine Saar; vor Hæder er at tie. 

Hermenegild. 
Saa vil jeg tale for os begge to. 

(Springer op og gaaer heftig frem og tilbage.) 

Digitized byCjOOQlC 



SS 



Ingunde. 
Tal ei derom. Jeg havde tirret hende. 
Lad os nu glemme det og huske blot, 
At Alt har netop vendt sig til det Bedste. 
Din Fader har jo anviist os vort Ophold 
Her i Emerita; her er saa smukt; 
Luften er mere blid end i Toletum — 

Hermenegild. 
Hvad siger du? 

Ingunde. 
Hold op at tænke nu! 
Jeg holder ikke af dig, naar du vandrer 
Og tæller Bræderne med dine Skridt. 

Hermenegild. 
Hvad tænkte jeg? 

Ingunde. 

Jeg kjender dig saa godt I 
Du har det som din Fader, han kan aldrig 
Staae stille, naar han grunder over Noget. 
Kom, sæt dig heri Nu skal du ikke tænke 1 
Her leve vi jo nu saa luunt og roligt, 
Som aldrig vi har havt det før ved Hoflfet, 
Og kunne glemme Verden og dens Kamp. 

Hermenegild. 
Men glemme kan jeg eil Hevn maa jeg have, 
Hevn over denne Djævel, som har søgt 
At røve mig det Dyreste, jeg eierl 

(Udbrydende.) 

Hevn vil jeg havel Koste, hvad det vil! 

Ingunde. 
Hermenegild I Tilgiv og glem dit Had; 
Os bringer det kun Sorg og Ingen Glæde. 

Hermenegild. 
Tilgiv I Siig det til Kvinder, dine Lige I 
Jeg hader hende til det mindste Led 
Af hendes Krop, hvert Haar paa hendes Hoved i 
Hver Draabe Blod, der er i hendes Aarer, 
Hader jeg meer end Gift, — ja selv den Kirke^ 
Jeg endnu hører til af Navn, er mig 
Forhadt, fordi jeg deler den med hendel 



Hermenegild! 



Ingunde. 

Hermenegild. 

Er det vel dig imod? 



Ingunde. 
Hør mig, min Husbond; jeg vil Intet skjule. 
Til denne Dag var mine Læber stumme. 
Og Himlen maa forlade mig min Svaghed, 
Hvis det var Synd, fordi jeg mangled Mod 
At være den, som skilte Søn fra Fader. 
Jeg fristede dig aldrig, skjøndt jeg haabed. 
Du engang vilde slippe denne Tro, 
Som jeg er vant at kalde falsk og kjættersk. 
Men vil du, saa lad Hevn ei være det. 
Som bringer dig dertil. Det er det ikke. 
Som jeg har bedet Himlen om i Løndom. 

Hermenegild 
Saa er det heller ei. Tidt har jeg tænkt 
Og veiet denne Tro. Heel mangen Nat, 
Naar du sov roligt, har jeg ligget vaagen. 
Mens mine Tanker stredes som det ganske 
Kirkeconcilium. Maalet var alt fuldt; 
En Draabe faaer det til at flyde over. 

Ingunde. 
O, men betænk I Du har jo Tiden for dig I 

Hermenegild. 
Ja, Tiden har man baade for og bag, 
Og det er Sagen just, min fromme Hustru I 
Man driver som et Frøkorn med dens Strøm 
Imod det Ubekjendte; hvor man standser, 
Maa man slaa Rødder eller gaae tilgrunde. 

Ingunde. 
Ak, du har altid Svar — men Uret har dul 

Hermenegild 

(smiler). 

Det Svar er altid Kvinders sidste Tilflugt. 

Ingunde. 
Kom ei med Hjertet fuldt af Had til Kirken 1 
Hvis jeg var Bisp, — 

Hermenegild. 

Hvis du var Bisp? Hjælp, 
Himmel 1 
Tænk dig, med Stav og med et bistert Skjæg, 
Som naaede dig til Bæltet I 

Ingunde. 

Spot mig ikke! 
Hvor kan du spøge nu? Hvor er du flygtig I 

Hermenegild 

(pludseligt overgiven, knæler for hende). 

Du kunde været Biskop, — ErkebiskopI 
Min Hustru! Skrift mig nu engang! 

Ingunde 

(lægger Armene om hans Hals). 

Nu kommer 
Du aldrig meer af Stedet her! 

Hermenegild. 

See saa! 
Nu er du baade Skriftestol og Præst 
Og Helgenbilledet, som jeg tilbeder! 

Ingunde. 
Reis dig! Der kommer Nogen! 

Hermenegild. 

Lad dem komme I 



Anden Scene. 

De Forrige. Beccared (træder ind). 
Hermenegild 

(springer op og iler ham imøde.) 

Du her, min Broderi Hjerteligt velkommen! 

Reccared. 
Vel mødt igjen! 

Ingunde. 
Velkommen, Reccared. 

Reccared. 
Hvor gaaer det dig, min Frænke? Det er fast 
Et overflødigt Spørgsmaal. Du er frisk 
Som Fuglen atter, dine Blikke straale, 
Som var der Intet skeet. 

Ingunde. 

Jeg har det godt. 

Reccared. 
I Lykkelige 1 Stadigt følges I 
Som Tvillingstjerner gjennem eders Himmel 
Høit over alle Skyer I Naar I er sammen, 
Saa kunde Solen slukkes ud paa Himlen, 
Uden at I bekymred jer derom. 

Hermehegild. 
Hvad har bevæget dig til denne lange 
Fem Dages Reise fra Toletum? 

Reccared. 

Først 
Min Lyst at see dig. Broder, og din Hustru; 
Det falder haardt at vænne mig til Savnet. 

Hermenegild. 
Har Reisen andet Formaal? 

Reccared. 

Derom siden. 

Lad mig nu nyde Glæden ved vort Gjensyn 
Og hvile mig en Stund. 

Hermenegild. 

Nei, Reccaredl 
Du veed, jeg taaler ikkun slet at vente; 
Siig mig det strax. Hvor staaer det til ved Hoflfet? 

Reccared. 
Vor Fader lider vel; han sender til 
Jer Begge venlig Hilsen. 

Hermenegild. 

Nu, hvad Mere? 
Knap kan jeg bringe Navnet over Læben, 
Det brænder mig som Gift paa Tungen, — siig mig, 
Gosvintha, Reccared? 

Reccared. 

Er som hun pleier. 

Hermenegild. 
Den samme Djævel, jal Fik han mit Brev? 
Hvad sagde han dertil? Fortæl mig Alt I 

Reccared. 
Først blev han rød og bleg, — du kjender ham — , 
Og brused op mod dig og mod os Alle; 
Men siden fandt han dog, din Harm var billig. 
Du har eiheller talt ham til med den 
Ærbødighed, som han er vant at finde. 

Hermenegild. 
Jeg skrev min Mening; det var hele Feilen. 
Vil han da gjøre Noget ved min Fordring? 
Vil han forvise hende? 

Reccared. 

Kræv det ikke. 
Tro mig, ham selv gik denne Sag til Hjerte. 

Ingunde. 
Forlang det ei, jeg beder dig I Vær rolig! 

Hermenegild. 
Saa gjør han Intet? 

Reccared. 

Han kan Intet gjøre. 

Hermenegild. 
Gav han dig dette Budskab med til mig? 

Reccared. 
Han meente, jeg var den, som bedst forstod 
At tale dig tilrette. 

Hermenegild. 
Ved mit Liv! 
For hver en Træl er Lov og Ret i Landet; 
Det roser han sig af hver Dag, der gaaer; 
Os Kongesønner, Konger selv med ham, 
Os nægter man den Retfærd, vi kan kræve! 
Ved Himlen 1 Jeg er Mand for selv at tage 
Den Ret, man nægter mig! 

Ingunde. 

Gaa ei forvidt 1 
Hør ikke, hvad han siger, Reccared! 
Min Husbond 1 Husk, et Ord kan tænde Striden, 
Som seent vil slukkes, mellem dig og Kongen, 
Men først, jeg troer, det Ord vil dræbe migl 

(Støtter sig vaklende til hans Arm.) 

Hermenegild. 
Ingunde, du er syg og træt, du vakler; 
Læg dig til Ro I — Herind, Fyrstindens Terner 1 

(Ternerne ile tlL) 

Sørg for min Hustru I — Seer du, Reccared, 
Du priser hendes Sundhed lidt for tidligt. 

Ingunde. 
Jeg er lidt mat, — jeg trænger til at hvile; 
Helst blev jeg her; — blot lov mig det, min 

Husbond, 
At du vil tale roligt med din Broder. 

Hermenegild. 
Det lover jeg, mit Barn. Gaa nu tilsengs. 

(Ingunde gaaer ud tilvenstre, støttet til en Terne.) 



Tredie Scene. 

Hermenegild. Beccared. 
Reccared 

(efter en Pause.) 

Hermenegild 1 Du leger med din Krone 1 

Hermenegild, 

(der endnu stirrer efter Ingunde, vender sig heftigt.) 

Her stod hun nyligt, — her, for dine Øinel 
Har jeg da ikke Ret? 

Reccared. 

Hvad end du har, 
Den Tid, du vælger, gjør din Ret til Uret. 
Du veed, i denne Time taarner Alt sig 
Imod vor Faders Magt. Gosvinthas Sag 
Er Geistligheden tro; den har hun gavnet. 
Han kan ei straffe hende. Landets Fred 
Beroer derpaa. 

Hermenegild 

(knytter Haanden.) 

Det kunde være, Freden 
Beroer paa Andet. 

Reccared. 
Overiil dig ikke. 
Du fik vor Faders hurtige Beslutning 
Som Arvepart; den har han ofte priist; 
Muligt, det dog var bedre, hvis du havde 
Min Langsomhed, som ikke let forføres. 
Lyt ikke til hans Fjenders Raad. 

Hermenegild. 

Hvad, Fjender? 

Reccared. 
Du samler her 'om dig en Kreds, det veed han, 
Af Misfornøiede, katholske Præster, 

Stormænd, som er ham fjendske, — Ranimir, 
Den Ræv, og Fridibald og Vildigern. 

Hermenegild. 
Vildigern er her da med Kongens Villie; 
Han selv har givet ham Emerita 
Som Comitat. 

Reccared. 
Lad gaae. Men nyligt tog du 
Imod en græsk Gesandt fra Carthagina, 
Som neppe kom her med vor Faders Villie. 

Hermenegild. 
Udspeider han ethvert af mine Skridt? 

Reccared. 
Han ikke. Dronningen har meldt ham dette. 

Hermenegild 

(efter en Pause.) 

Hvad kan jeg for, man flokker sig om mig? 

Hvad kan jeg for, at Hjertet, som man tidt 

Har sønderrevet, endnu banker i mig 

For hver, som kues, meest for dem, som er 

Vor Moders Frænder og har hendes Tro. 

Har han da givet os vor Kongemagt, 

At vi skal hjælpe ham med hver enVoldsdaad? 

Reccared. 
Nu, hvad han gjør, det troer han er fornødent. 

Hermenegild.' 
Troer? Har en Konge Lov at være blind 

Og at forøde det, som burde være 
Hans Krones bedste Perle? Har han Lov 
At glemme, hvad vi skylde Romerfolket? 
Kan vi koldsindigt see ham vende Dolken 
I dette Saar, hvoraf vort Land forbløder, 
DetSaar, som det er vort, — vort Værk at hele? 

Reccared. 
De gamle Drømmel 

Hermenegild. 

Som er evigt ungel 
Tro mig, i denne Drøm er Kraft og Sundhed. 
Romerne trænge til vort Ungdomsblod 
Og vi til deres Alderdoms Erfaring. 
Ja! Denne Splittelse skal høre op, 
Gother og Romere skal smelte sammen. 
Eet Folk, een Tro, — og da skal Romervælden 
Forynget, gjenfødt reise sig hos os, 
— Der gaaer min Stræben ud ! Den samme Tanke, 
Som foresvæved Ataulf paa hans Tog, 
Den er det, som jeg skriver paa min Fane! 

Reccared. 
Ataulf betalte Planen med sit Liv. 

(Fanse.) 

Du veed, det er min egen Yndlingstanke ; 
Men — 

Hermenegild. 
Altid »men«! Du er saa gammelklog! 
Forstaae mig kan du godt; men skal der handles, 

5 

Mangler du Mod, saa frygter du vor Fader 1 
Du er af andet Stof end han og jeg! 

Reccared 

(ligegyldigt, stryger sit Haar tilbage fra Panden.) 

Der er en By, som hedder Corduba, 
Hvor jeg fik Mærke af et Grækersværd, 
Som nok var tiltænkt dig. 

Hermenegild 

(griber hans Haand.) 

Jeg veed det I Tilgiv 1 

(Pause. Stamper i Gulvet.) 

Giv mig et Haand tryk, som jeg kan forstaael 
Slaa mig dog heller lige i mit Ansigt, 
Saa skeer mig Retl 

Reccared. 

Den slaae det første Slag, 
Som veed sig svagest. Jeg er nu, som sagt. 
Af andet Stof Dog er jeg sagtens den. 
Som bedst forstaaer dig. Derfor siger jeg: 
Den gode Sæd, du har, skal ikke spildes. 
Kast ikke Frøet, før du har en Jordbund, 
Hvor det kan trives. Skal engang vor Drøm 
Gaae frem til Liv, maa Tidens Fylde komme, 
Da Tanken selv nødvendigt, uvilkaarligt 
Paatvinger sig Enhver; da er der Støtter, 
Som ville holde. Hænder, som vil bære; 
Da er det Kongens Sag at lede Strømmen. 
Vent, til du selv faaer Magten. En af os, 
Maaskee først vore Sønner, — Sønnesønner, 

Vil gjøre det. Lad Tanken gaae i Arv, 
Men ikke svæve langt forud for Tiden, 
Som ei er moden til at fatte den. 

Hermenegild. 
Tiden er i;u, og den, som ikke seer det. 
Er blind, blind som en Muldvarp! Seer du ikke, 
At denne Sammensmeltning alt gaaer for sig? 
Gotherne skifte Sprog og Tro og Vaner; 
Seer du ei. Romerkirken tæller fleer 
End nogensinde før; den voxer stadigt. 
Og større Fare reiser sig fra dem. 
Som kues nu og kræve Ret med Magt, 
End den, du frygter for. 

Reccared. 

Saa vil jeg hjælpe 
Vor Fader til at knække deres Trods. 
I hvilken Leir mit Hjerte monne være. 
Ved Faders Side finder du mit Sværd. 

Hermenegild. 
Mit Sværd vil altid følge med mit Hjerte. 

Reccared. 
Hermenegild 1 Taler ei Kjærlighedens 
Og Pligtens Røst, saa hør paa kold Beregning. 
Tro ikke, du med voldsom Haand for Tiden 
Kan tvinge Noget frem mod Faders Villie. 
Kunde du styrte ham, — maaskee du kan det — , 
Tro mig, da vil han falde som et Bjergskred, 
Der knuser Alt omkring sig i sit Fald. 

(Pause. Tager hans Arm.) 

5* 

Husker du, Broder, end vor Barndomstid, 
Der randt saa fredeligt ved Tågus' Bredder? 
Naar Noget dengang gik dit Sind imod, 
Pleied du at gaae ned og staae ved Floden 
Og stirre ned i Vandet. — Følg mi^, Broder! 
Her er en Flod, en ikke mindre skjøn 
End Tågus; lad os vandre nu langs den 
Og drømme der vor Barndomstid tilbage. 

Hermenegild staaer et Øieblik ubestemt; derpaa drager han ham 

tæt op til sig med en heftig Bevægelse og gaaer med ham ud af 

Sidedøren tilhøire.) 



Fjerde Soene. 

VUdigem, Banimir (komme). 

Dørvogteren (i Baggrunden, melder). 

Grev Vildigern — 

Træd ind, høibaarne Herrer 1 
Han var her nyligt med Prinds Reccared. 

(Træder tilbage.) 

Vildigern 

(Den hele paafølgende Samtale med dæmpet Stemme.) 

Med Reccared 1 Ei, eil Saa han er her? 

Det var en Streg i Regningen. For Djævlen I 

Her havde man ham just saa deiligt enel 

Ranimir. 
Jeg veed det nok. Han bliver her kun kort. 

Vildigern. 
Men denne korte Tid kan rive ned, 

Hvad du med meget Sned har bygget op. 
Kjender du Reccared? 

Ranimir. 

Ham kjender Ingen. 
Han er saa vennesæl som Hermenegild; 
Men der er Noget i hans Øine, — Noget, 
Jeg ikke lider. 

Vildigern. 
Tvertimodl Mig synes, 
De har sletintet Udtryk. 

Ranimir. 

Netop det. 
Vi Mænd beherske vel med Flid vort Ansigt; 
Dog øiet røber stundom vore Tanker; 
Men ikke det engang gjør denne Knøs. 

Vildigern. 
Faderen siger, han er blød og stille. 

Ranimir. 
Ja, tro du mig, at Reccared er blødl 
Han har den Blødhed som Toletos Klinger, 
Som du kan bøie sammen om dit Liv, 
Og han er stille som et Sværd i Skeden 1 
Var Broderen som han, saa gik det ikke. 

Vildigern. 
Saa maa der handles, før han voxer til; 
Endnu er knap den Pantherunge farlig. 

Ranimir. 
Dog, Vildigern, hvis Alt nu lykkes for os — ? 

Vildigern. 
Hvad saa? 

Ranimir. 
Hvad er din Plan? 

Vildigern. 

Hvis Alting lykkes? 

Ranimir. 
Nu, reen Besked 1 Bryder et Oprør ud, 
Og trækker Liuvigild det korte Straa, 
Hvad muligt kunde skee, — hvad gjør saa du? 
Thi jeg kan tænke, du saalidt som jeg 
Har Lyst at hjælpe Hermenégild til Magten. 

Vildigern. 
Nu, hvorfor ikke? Han er altid bedre. 

Ranimir. 
Maaskee. Men, ærligt talt, man drager ikke ' 
Sit Sværd, man vover ikke Alt for Intet; 
Man haaber dog en eller anden Fordeel, 
Det være hvad det vil, — Magt, Rigdom, Ære, — 

Vildigern. 
Jeg haaber ingen Fordeel. 

Ranimir 

(utr.almodigt). 

For en Ufærd! 
Har vi da fælles Sag med de Katholske? 

De Folk vil frem i Tiden, vi tilbage, 
Saa deres Seir. er lige modsat vor. 

Vildigern. 
Ja; Romerne som Herrer, det var værre 
End Liuvigild. Hvis Hermenegild vil blive, 
Saa faaer han gaae med os. 

Ranimir. 

Det gjør han ikkel 
Hvortil de Omsvøb? Fred med ham og hans 
Er ikkun mulig, mens der kæmpes. Siden, 
Hvad gjør saa vi? 

Vildigern. 
Nu, den Tid, den Sorg. 

Ranimir. 

Een Gang 
For alle maae vi tale ud. Velan 1 
Det være mig, som gjør det første Skridt. 
Inden vi sætte Livet paa en Kamp, 
Maa Maalet være klart. Tænk dig den endt. 
Tænk dig, nu er vi af med Liuvigild. 
Man troer, — jeg helder selv til denne Tro, — 
Det er os To, de Fleste ville følge. 

Vildigern. 
Fridibald faaer et Ord at tale med. 

Ranimir. 
Men knap et stort. Ham vil vi pakke ned. 
Ingen af os er mægtig her som du 

Ved Slægtsnavn, Fædregods og Krigerhæder. 
Siig mig reent ud, ifald man bød dig nu 
En Konges Navn og Rang, tog du den saa? 

Vildigern. 
Sælg ikke Huden, før du fælder Bjørnen. 

Ranimir. 
Det er en Mulighed, jeg tænker. Svar mig. 

Vildigern. 
Hvis Folket ikke ønsker Hermenegild, 
Saa maa det kaare sig en Drot paa Thinge. 

Ranimir. 
Men da vil Alles Blik see hen mod dig. 
Og derfor svar mig nu, at ikke Kronen 
Skal blive Kastebold for Hvermands Luner, 
Og Valgets uberegnelige Strømning 
Igjen forøde Frugten af vor Udsæd, 
— Svarl Vil du tage Kronen, naar den bydes? 

Vildigern 

(mødende hans Blik.) 

Jeg beder Ingen om at stemme paa mig. 
Min Sag er Adlens; derfor vil jeg lystre 
Den Stand, jeg kjæmper for. Vælge de dig, 
Saa bøier jeg mig uden Knurren. 

Ranimir. 

Nu dal 
Men hvis de vælge dig? Hør, Vildigern! 
Jeg skrifter for dig. Jeg har drømt om Kronen 

Men jeg har seet, at ene du er Manden, 
Den, som kan føre Skibet trygt i Havn. 
Fra den Tid har jeg sluppet hver en Tanke, 
Som fristed mig. Viis mig Fortrolighed, 
Som jeg har viist dig. Giv et aabent Svar. 

Vildigern. 
Hvis Alle vil, og ingen Bedre findes, — 
Nu, jal Saa vil jeg troe, det er min Pligt. 

Ranimir. 
Tænkte jeg ikke nok, din Ulyst ikke 
Var heelt uovervindelig! 

Vildigern 

(seer stivt paa ham og griber ham pludseligt i Brystet.), 

Forræder 1 

Ranimir. 
Saa sagte 1 

Vildigern 

(slipper ham og drager Sværdet.) 

Vilde du kun fritte mig? 
Ranimir 

(uden at røre sig, lægger Pegefingeren paa Brystet.) 

Der har du Hjertet, hvor jeg holder Fingren, 
Hvis du har Raad at miste det for Tiden. 

(Yildigerh støder Sværdet i Skeden.) 

Nei, Vildigern! Tro mig, at jeg forstaaer dig. 
Tog jeg mod Kronen, blev det kun dens Glands, 
Som daared mig; naar du vil gjøre det, 
Saa veed jeg, at du bringer os et Offer, 
Hvorfor vi skylde dig vor Tak. 

Vildigern 

(rækker ham Haanden.) 

Forlad migl 

Ranimir. 
Nu, da jeg kjender ret dit Hjertelag, 
Saa lad os drøfte denne Sag som Venner 
Og see, hvad der for Tiden er at gjøre. 

(Stemmer høres udenfor.) 

Vildigern. 
Der kommer han. 

Ranimir. 
Stemmen var ikke hans. 
Kom, lad os gaae. Nu har vi Andet for. 
Vi faae ham sagtens nok engang itale. 



Femte Scene. 

JDe Forrige. Biskop Leander (træder ind.) 

Ranimir 

(mødende ham i Salen.) 

Ærværdige Herre! Vi vil ikke staae dig 
Iveien her; meld Fyrsten blot vor Hilsen; 
Vi træffe ham vel siden efter Bordet. 

Leander. 
Jeg takker. Eders Hilsen skal jeg bringe. 

(Banimir og Vildigern gaae.) 

Gud veed, hvad her blev smedet nys for Planer I 
Er det de Mænd, vi skulle haabe Hjælp fra, 

Som dog tilsidst er vore værste Fjender? 
Mig huer dette Forbund ikkun slet. 
Nu, Herren lede Alting til det Bedste; 
Han vælger sig sit Redskab, hvor han vil. 



Sjette Scene. 

Biskop Leander. Biskop Fronimms (lidt efter.) 

Dørvogteren (træder frem.) 

Udenfor staaer en Betler, Herre Bisp, 
Som beder om at faae dig flux i Tale. "^ 

Leander 

(til Fronimius, der viser sig udenfor Døreu.) 

Du søger mig? Dit Ansigt kjender jeg, — 
Hvad seer jeg? Drømmer jeg? 

(Fronimius paabyder ham Taushed ved et Tegn.) 

Lad ham herind. 

Dørvogteren. 
Jeg veed ei, om jeg tør det. 

Leander. 

Paa mit Ansvar. 

(Fronimius træder ind ; Dørvogteren træder tilbage.) 

Fronimius! I Pjalter I Milde Himmel! 
Hvad er der skeet? 

Fronimius. 

Vel maa du spørge saa. 
Du veed maaskee, — hvis ei, saa hør det nu: 
Dengang Ingunde kom fra Frankrig, holdt hun 
Sit Indtog i mit Bispesæde, Agde; 

Jeg var den første Bisp af hendes Tro, 
Som hilste hende paa vor egen Jordbund. 

Leander. 
Jeg veed det. Du formaned hende dengang 

At blive fast mod Fristelser i Troen. 

<t 

Fronimius. 
Jeg gjorde saa. Og hiin Formaning, som 
Jeg tåled aabenlydt, blev ikke dulgt 
For Liuvigild. 

Leander. 
. Vor Tids Diocletianl 

Fronimius. 
Den paadrog mig hans dødelige Had; 
Tre Maaneder er det, siden jeg blev fængslet, 
Begravet levende, — der var ei Tale 
Om Vidner og Forhør. 

Leander. 

Saadan behandles 
En viet Biskop ved et christent Hofl 

Fronimius. 
Jeg takker Himlen for den gode "Helbred, 
Jeg indtil den Dag nød; den gav mig Kraft 
At holde Pinen ud. Jeg slap af Fængslet, 
Kom gjennem Landet til Emerita. 
Men efter Kampen var jeg næsten brudt. 
Tilgive Gud, at jeg et Øieblik 

Var træt af Livet ; han har sat os her 
Som Kirkens Stridsmænd. 

Leander. 

Lev, Fronimiusl 
Lev for at være Vidne til dens Seierl 
Thi denne Fred kan ikke vare ved. 

Fronimius. 
Og skal det ikke heller! Fred med Djævlen 
Skal ingen Christen søge. Er der Stilstand, 
Saa maa man bryde den I 

Leander. 

Vent I Tiden kommer, 
Da det skal vise sig, at Herren vel 
Kan vogte sine Faar; da skal det kjendes, 
At hvad der er af ham, skal staae ved Magt, 
Og hvad der er den Ondes, skal beskjæmmesl 
— Der kommer Fyrsten! 



Syvende Scene. 

De Forrige. Hermenegild og Beccared (komme.) 
Reccared 

(bagest, fortsættende Samtalen med Hermenegild.) 

Det var dine Ord; 
Dengang var du og jeg af samme Mening. 

Hermenegild. 
Dn husker feill 

Reccared 

(koldt.) 

Jeg husker aldrig feil. ' 

Hermenegild. 
Ei, eil — Nu, jeg skal tænke vel derover. 

Recfcared. 
Hermenegild 1 Du husker ei hans Ansigt, 
Du har forglemt den Høihed i hans Blik, 
Der nøder Alt at bøie sig for ham. 
Stod du igjen blot eengang for hans Øine, 
Du vilde tabe Modet. Følg mig, Broder! 
Kom til Toleto, see ham blot en Time, 
Og Alt vil blive godt! 

Hermenegild 

(seer sig om i Salen; Biskopperne bøie sig dybt for ham.) 

Nu, Mere siden. 
Du siger, Broder, du er træt af Reisen; 
Hviil dig en Stund. Vi sees igjen ved Taflet. 

(Taler ud af Døren.) 

Her, Vernulf 1 Følg min Broder til hans Kammer. 

(Beccared trykker hans Haand og gaaer.) 



Ottende Scene. 

Hermenegild. Leander. Fronimvus. 

Hermenegild. 
Velkommen, Herre Biskop I 

(Betragter Fronimius og studser. Med stigende Forbauselse.) 

Hvo er du? 

Hvad maa jeg see? Skuffer mit Øie mig? 
Er du — er du — ? 

Fronimius. 

Fronimius, min Herre. 

Hermei^egild. 
Du var en Mand; jeg seer en Olding for mig; 
Har da den sløve Tid trefold fordobblet 
Sit Vingeslag for Andre, mens jeg selv 
Har drømt en Sommer bort i Lusitanien? 

Fronimius. 
To Maaneder i din Faders Fængsler, Herre, 
Det føier let en halv Snees Aar til Aldren. 

Hermenegild. 
Du fængslet? Og hvorfor? 

Fronimius. 

Du hørte det, 
Da jeg i Agde bød din Brud velkommen. 

Hermenegild. 
For dette Ord? For intet Andet? 

Fronimius. 

Intet. 
To Maaneder har jeg derfor ligget bunden 
I Bolt og Jern, — see Mærkerne deraf I — 
I Fængslets Dyb, hvor mine Øine glemte, 
At der var Nat og Dag, hvor jeg forsmægted 
Af Sult og Tørst, til Hungren havde gnavet 

Hver Smule Kjød, der var, af mine Knokler, 
Saa Jernet af sig selv gled af mit Haandled 
Da samled jeg engang min sidste Kraft 
Og fik ved Himlens Bistand Hul paa Muren; 
Nu er jeg hér og beder dig om. Fred. 
Din Faders Svende søge. overalt. 

Hermenegild. 
Her vil de snarest søge. 

Fronimius 

(langsomt.) 

Skal jeg gaae? 

(Hermenegild svarer ikke. Fronimius bøier sig og gaaer hen imod 
Døren.) 

Leander 

(strækker Hænd«me ud mod Hermenegild.) 

Nægter du ham din Hjælp, er alting ude. 

(Pause. Fronimius har naaet Døren.) 

See disse Saar, see disse Pjalter 1 Herre 1 
Er det dig selv? 

Hermenegild. 

Nei. — Bliv, Fronimius! 
Nei, ved mit Liv I Min Bistand skal du faae! 

Leander. 
Den vil behøves, Herre. Nøden skriger 
I denne Stund om Hjælp til Himlen. Veed du, 
At Sunierik er dræbt? 

Hermenegild 

(gjør et Skridt frem.) 

Dræbt! 

Leander. 

Dømt fra Livet 
Ved falske Vidnesbyrd, — en Mand, der førte 
Sin Stav saagodt som Sværdet. 

Hermenegild ^ 

(hold«r Haanden for Øinene.) 

Sunierikl 

Leander. 
Prinds Reccared har stridt af al sin Magt 
Forat bevise hans Uskyldighed, 
Men afslog plat at hjælpe ham til Flugt. 

Hermenegild 

(strækker sin knyttede Haand ud mod Døren, hvoraf Beccared 
gik ud.) 

Det ligner hamJ Bestandig viltieløsl 
Hvorfor gik I til ham? 

Leander. 

; Nys fik jeg Bud 
Fra Tarraconaj Biskop Salvius 
Har Kongen gjort landflygtig under Dødsstraf, 
Ifald han træffes her i Landet. Døren 
Til Kirken har han ladet spigre til. 
Borttaget Kirkens Skat og hellige Kar, 
Og bragt en saadan Skræk i Menigheden, 
At ikke Faa faldt fra dg afsvor Troen. 

Hermenegild. 
Krystrel 

Fronimius. 
Ved dem har Kirken Intet tabt; 

6 

Men vee dog den, fra hvem Forargelsen 
Er kommen 1 

Leander. 
Diakonen Hermigar 
Er fængslet; Bisp Eusebius af Ilerda 
Med samt Presbyteren Leontius 
Har han ladt dræbe, da de lyste Ban 
Over Enhver, som lystred hans Befaling. 
En halv Snees Mand af Menighedens Ældste 
Lod han til Skam og Spot afklippe Haaret; 
End Flere har han paalagt svare Bøder, 
Og med det Guld, han presser ud og røver 
Fra Kirken, frister han de Svages Tro. 

Hermenegild 

(der under Leanders Beretning gaaer heftig og ned.) 

Ha, Reccared! Det gaaer engang forvidt I 

Leander. 
Er det et Under vel, at Jord og Himmel 
Oprøre sig mod den Ugudelige! 
To Sole saaes i Boetica paa Himlen; 
I Corduba ved Messen fløi en Lærke 
Nys ind i Kirken, medens Mængden knæled 
Og slukked Altrets Kjerter ud; — paa Torvet 
I Hispalis har Kilden flydt med Blod; 
Sligt varsler svare Tider for os Alle. 

Fro ni mi us. 
Beskyt os, Herrel 

Leander. 

Vi er Fredens Mænd, 
Og bede kun om Fred I 

Hermenegild 

(lidenskabeligt.) 

Fred har jeg ikkel 
Søg den hos Andre I Kamp — ! 

Leander. 

Vi kjende dig I 
Du har beskyttet os i mindre Trængsler; 
Drag ikke Haanden fra os; hjælp os atter I 

Fronimius. 
Viis, at vi ei for Intet hylded dig 
Til Hersker over os! Viis, at du er det, 
At ikke Dronningen, fra hvem alt Ondt 
Gaaer ud, har Meer at sige! 

Leander. 

Kræv din Ret, 
Og lad din første Kongehandling være 
At gjøre Ret og Skjel mod de Forfulgte! 

Fronimius. 
Du er ei Skyld i alt det Blod, her flyder; 
Men du kan standse det; ifald du tøver, 
Da lægger du et Ansvar paa din Sjæl; 
Thi hvo som ei er med os, er imod os. 

Hermenegild 

(i Baggrunden, standser pludseligt.) 

Nei, ved den evige Gud! Nu ingen Tøven! 

6* 

Digitized byCjOOQlC 



84 



I skulle høre, hvad jeg har besluttet. 

(Aabner Døren.) 

Drabanter, her! Kald hele Hoffet hid I 

Kald sammen alle Mænd fra Torv og Stræde I . 

(Gaaer tilbage.) 

Leander. 
Hvad er din Agt? 

Hermenegild. 

Du skal erfare det. 

(Aabner atter Døren.) 

Kald paa Prinds Reccared I — Nei, lad det være ! 
Nu ingen spildte Ord I Hver den, som sover 
I denne Stund, sove til evig Tid! 

(Gaaer tilbage og fortsætter heftigt sin Gang. Pause.) 



^ Niende Scene. 

De Forrige. Hoffet (Hdt efter udt.) Drabanter. Byens 
Indvaanere. Banimir. Ingunde (noget senere.) 

Hermenegild. 
Hid har jeg kaldet eder, mine Mænd, 
For at forkynde jer et vigtigt Budskab. 
Oplyst af Skriftens Ord ved Himlens Naade 
Og disse værdige Fædres Nidkjærhed 
Om de arianske Secters vrange Lærdom, 
Af Omsorg for min Sjæl, af Overtydning 
Om den katholske Læres ægte Sandhed, 
Tilmed af mangen anden vægtig Grund, — 

Har jeg besluttet, at jeg nu vil tage 
Imod den sande Kirkes hellige Daab. 

(Almindeligt Udbrud af Forbanselse i hele Salen.) 

Og maatte mit Exempel tjene til 

At styrke hver, som deler Tro med mig, 

Til aabent at bekjende den for Alle 

Og blive fast i, hvad han troer, er sandt. 

Leander. 
Min Sønl En jordisk Krone har du alt; ' 
Dog den kan røves dig; men hiin Beslutning, 
Du nys har fattet, vinder dig en anden 
I Evigheden, som du aldrig mister. 

Ranimir 

(i Forgrunden, med et neppe bemærkeligt Anstrøg af Spot.) 

Ja, det er sandt I Det er- en mere sikker I 

(Træder frem med en Bøining for Hermenegild.) 

Min høie Herre I Min Hengivenhed 
Vil følge dine Fjed, hvor end du gaaer; 
Hvad du vil troe, troer ogsaa jeg, er rigtigt. 
Og derfor ønsker ogSaa jeg at døbes. 

Stemmer i Skaren. 
Det Samme ønsker jeg I — Jeg med! — Jeg ogsaa 1 

En stærk Stemme. 
Vee over eder! Vee dig, Hermenegild! 
Ugudelige! Smykker du din Løgn 
Med Sandheds Klædebon? 

Andre. 

Bort! — Kast ham ud 1 

Samme Stemme. 
Vee over Hykleren I Hans Fred er Oprør, 
Hans Ydmyghed er Trods, hans Sandhed Løgn 1 
Vee over — vee — 

(Tumult. Stemmen taber sig udenfor.) 

Hermenegild. 
Er eders Tro oprigtig, reen som min, 
Saa kan det skee. 

Ranimir. 
Oprigtig, — som din egen! 

Ingunde 

(iler tiL) 

Hermenegild 1 Du vil det? Ak, jeg frygter, — 

Hermenegild. 
Frygt ikke nu, men tro I Og saa til Kirken I 

Inguncie. 
Gud skjænke dig det rette Sind, min Husbond! 
Jeg følger dig. 

(Hermenegild og Ingunde med en stor Deel af Skaren gaae.) 

Ranimir 

(der med nogle Faa bliver tilbage, seer efter dem.) 

Jeg troer, jeg venter lidt; 
Nu har jeg først brudt Veien for de Andre; 
Det haster ikke med min egen Daab. 

Tiende Scene. 
Banimir, Vildigem. FridibaM med endeel Hoffolk, 

(samlede hist og hor i sroaa Grupper.) 

Fridibald 

(fra Baggrunden, til Banimir med et mørkt Blik.) 

Hvad hører jeg! Har du havt Deel i dette? 

Ranimir. 
Lidt. 

Fridibald. 
Det var ikke ganske, hvad jeg ønsked. 
Hvad troer du nu vil skee? 

Ranimir. 

Det bryder løs; 
Liuvigild bliver aldrig god igjen. 

Fridibald. 
Men det katholske Væsen har jeg Intet 
At gjøre med; en Katholik til Konge — 

Ranimir 

(leer.) 

Til Konge I Mener du — ? 

Fridibald. 

At det er uvist, 
Hvad Alt kan føre til; jeg foretrækker — 

Vildigem 

(kommer.) 

Godt Møde, Venner 1 

Fridibald. ' 

. Du er glad ved dette? 



Vildigern. 
Det gik som Fod i Hose! 



Fridibald. 

Altformeget. 

Vildigern. 
Altid betænkelig! 

Ranimir 

(med en let Bøining.) 

Altid betænksom! 

Fridibald. 
Hvad vil I gjøre? Liuvigild er rede 
Til Krig mod Frankerne; det kniber for jer 

At faae en Hær i Hui og Hast bragt sammen. 

• 

Vildigern. 
Aa, Frankerne vil give Kongen Nok 
At gjøre, til den samles, haaber jeg. 

Ranimir 

(der et Øieblik har staaet fordybet i sine Tanker.) 

Dig vil han heller tro end En af os; 
Drag til Toletum, Fridibald, hold Kongen 
I Aande, hold ham op en Stund med Snak, 
Viis ham i Nødsfald Udvei til Forsoning; 
Og gaaer han ind derpaa og spilder Tiden, 
Saa stræb igjen at hindre hvert Forlig. 

Fridibald 

(efter et Øiebliks Betænkning.) 

Ja, jeg skal prøve paa det. 

(Gaaer grundende over paa den modsatte Side.) 

Vildigern. 

Ranimir I 
Fridibald narrer os. Han gaaer til Kongen 
Og seer saa Tiden an, hvem der er stærkest; 
Det er et farligt Hverv, du giver ham. 

Ranimir. 
Jeg maa. Han er en Sværmer i sin Tro; 
Bliver han her og seer paa Hermenegilds 
Katholske Tøi, hans Messevrøvl og Voxlys, 
Saa er hans Troskab tvivlsom; — langt herfra, 
Der er han allersikkrest. 

Vildigern. 

See dig for! 
Betænke sig er hans Natur; du giver 
Ham Tid dertil; det maa han nødigt her. 

Ranimir. 
Lad mig alene med ham, — hold dig borte, 
Tal med de Andre! 

(Yildigern gaaer op mod en Gruppe i Baggrunden.) 

Tænker han paa Sligt? 
Nei, brave Vildigern! Han veed for godt, 
Ad den Vei, vil man aldrig naae til Thronen. 
Men dette Hverv gjør ham mistænkelig 
Hos Alle, — Vildigern! Saa er vi ene; 



vGooqIc 



90 



Det er os to, — 

(Fridibald gaaer tvers over Scenen.) 

Sti Fridibald I Et Ord I 

Fridibald. 
Jeg reiser. 

Ranimir. 
Prægtigt I Lad, som om du heelt 
Vil slutte dig til Kongen. Liuvigild 
Kan ikke holde sig mod Overmagten; 
Hermenegild, — ham faae vi snart fra Haanden; 
Saa dele vi. 

Fridibald 

(prøvende.) 

Vi? 

Ranimir. 

Svar mig paa et Spørgsmaal. 
Du veed, at Folket lider Vildigern; 
Hvis Alting lykkes, ønsker du saa ham 
Til Konge? 

Fridibald 

(seer skarpt paa ham.) 

Jeg har ikke tænkt det klart; 
Maaskee der er en Anden, som er bedre. 

Ranimir. 
Du eller jeg. Ven Fridibald? Imellem 
Os tre vil Valgets Stemmer deles? 

Fridibald. 

Ja. 

Ranimir. 
Men, ikke sandt, der bliver Meer for To 
At dele end for Tre? 

Fridibald. 

Ei, eil — Javist I 

Ranimir. 
Af Vildigern er intet Godt at vente; 
Han bliver kun en Liuvigild den Anden; 
Forstaaer du, han er farlig for os begge. 
Mig er han farlig meer end du, og omvendt. 
— Du seer, jeg stikker Intet under Stolen. 

Fridibald. 
Jeg seer og skjønner paa din Aabenhed. 

Ranimir. 
Skulle vi træffe nu den Overeenskomst 
At dele redeligt? 

Fridibald. 
Ja nok! 

Ranimir. 

Det kan vi; 
Forenet er vor Styrke meer end hans. 

Fridibald. 
Men hvordan har du tænkt dig — 

Ranimir. 

Ganske simpelt; 
Kun Een kan blive Konge; men den Anden 

Kan holdes skadesløs paa anden Maade. 
Navnet er ikke det, jeg meest begjærer; 
Det, man kan tage fat og føle paa, 
Som veier godt i Haanden, er mig Nok. 
Forstaaer du mig? Er det et Ord? 

Fridibald. 

Ja vel. 
Ranimir. 
Paa alle Maader svække hans Parti; 
Først tre mod Kongen, saa vi to mod — 

Fridibald. 

St! 
Vildigern 

(idet han gjør en Svingning forbi dem og atter vender tilbage.) 

Stik ikke Ho' ederne formeget sammen! 
Ranimir 

, (idet han skilles fra Fridibald.) 

Saa er jeg tryg. 

Fridibald 

(seer efter ham.) 

Forrædere tilsammen 
Mod Kirken som mod Kongen 1 Jeg betaler 
Med samme Mynt. Spind du din Spindelvæv 
For Liuvigild, du faaer en Hveps i Nettet. 

(Gaaer over mod en Hofmand, som staaer adskilt fra de Andre.) 

Sunna 1 Du gaaer med Kongen. 

Hofmanden. 

Troer du det? 

Fridibald. 
Snak om en Ting! Alt er uforberedt. 
Hvad fører denne Galskab til? Et Oprør 
Just nu, da Kongen venter sig en Krig 
Og ruster sig til Tænderne? 

Hofmanden. 

Sandt nok. 

Fridibald. 
tølg medl Rask til Toletum nu, før Lyifet 
Slaaer ned! 

(Høit til Kanimir og Vildiperu.) 

Levvel, I Herrer! 

(Gaaer ud fulgt af Hofmanden.) 

^Ranimir. 

Held paa Reisen I 
Nu, Fridibald I Nu er du som en Bro, 
Der fører lige let til begge Leire, 
Men som jeg bryder af, naar jeg har Lyst! 
Du gyldne Krone! Skal jeg engang naae dig! 

Vildigern 

(træder hen til ham.) 

Du lod ham reise? 

Ranimir. 

Alt er paa det Rene. 

(Støi udenfor. Der raahes : „Leve Hermenegildl") 

Der kommer han tilbage. Hør dem raabe! 
Hvor der er Skrig og Skraal, er Pøblen med; 
Hvem Skraalet gjælder, er dem ligegyldigt. 
— Ja, lad ham leve! Det har Lidt at sige! 

Ellevte Scene. 

Be Forrige uden Fndibaid. — Hermenegild. Ingunde, 
Leander. Fronimius. — Hoffolk og Andre. 

Leander. 
Velsignet dette Huusl Velsignet Døren 
Og Tærsklen, hvor et Fredens Barn gaaer ind! 
Hans Fred med eder Alle I 

Fronimius. 

Gud bevare 
Din Indgang og din Udgang 1 

Ingunde. 

• • Amen! 

Følget. 

Amen! 

Hermenegild 

(med Ingunde ved sin Arm, midt imellem begge Biskopper. Han 
bærer over sin Klædning en hvid Daabsskjorte.) 

Tak, fromme Fædre! Jer Velsignelse 
Har styrket mig; jeg kan behøve den. — 
Hører mig Alle, som er her tilstede! 
I, som har fulgt mig troe til denne Dag, 
Bliver mig troe, som jeg forbliver eder. 
Skjøndt for mig selv en Anden, ønsker jeg 
For eder dog at være kun den Samme, 
At være den, som yder hver sin Ret. 
Men er der Nogen her, som er tilsinds 
At skille sig fra mig, han træde frem. 

Stemmer. 
Nei, Ingen, Herre! — Ingen af os I — Ingen I 

Tolvte Scene. 

De Forrige. Becca/red (kommer hurtigt ind.) 

Reccared. 
Hvad er det for en Løgn, der lister sig 
Fra Mund til Mund? 

(Kommer frem og viger forfærdet tilbage ved at see Hermenegild.) 

Hvad maa jeg see? Den 
Klædning, — 
Det Følge, — Hermenegild! Hvad har du gjort? 

Hermenegild. 
Du seer! 

Reccared. 
Saa er det sandt? Siig, Rygtet lyver 1 

Hermenegild. 
Hvis du var kommen for en Time siden. 
Kunde du været Vidne ved min Daab. 

Reccared. 
Saa driver Skjæbnen dig foruden Redning 
Ind imod Klippen, der vil knuse dig! 
Forblindede! Du vil din Undergang! 

Hermenegild. 
Nok! 

Reccared. 
Jeg hår varet dig; hvert Ord var spildt; 
Du styrter som den blinde Fugl i Baalet! 

Hermenegild. 
Det maatte skee. 

Reccared. 

Det maatte! Har du læst det 
I Stjernerne? Og med en Talemaade 
Troer du, du vælter hvert et Ansvar fra dig? 
Naar først du slipper alle Stridens Djævle 
Løs over Landet, troer du, ingen Blodskyld 
Vil tynge dig for dem, du har forført? 

Ingunde. 
O, Reccared! Vær mild! 

Reccared. 

lil til Toletum, 
Kast dig for Faders Fødder; saa maaskee han 
Endnu forlader dig din Daarskab. 

Hermenegild. 

Aldrig! 
Jeg skulde trygle ham? Jeg skulde tigge 
Om Lov at holde, hvad jeg vil, for Sandhed? 

Reccared. 
Saa kommer over dig, hvad Blod her flyder. 

Hermenegild. 
Jeg vil kun Fred. 

Reccared. 

Det kan du ikke meer; 
Skridtet er gjort; den Bro, du havde bag dig, 
Er kastet af; det er dit eget Værk; 
Frem maa du gaae; der er kun tvende Veie; 
Vælg, mens du kan. 

Hermenegild. 

Saa har jeg valgt. 

Reccared.' 

Betænk dig I 
Betænk jer vel, I alle, som er med ham. 
Vælg mellem Liv og Død; det staaer til eder! 

Ranimir. 
Ja^ Reccared 1 Trods dig og trods din Fader 
Staaer det endnu engang til os at vælge. 

Reccared. 
Tvetunget er du, Skurk; men ogsaa jeg 

(Slaaer paa Sværdet.) 

Har flere Tunger til at tale med. 
Ranimir 

(drager Svierdet halvt; Flere følge Bxemplet.) 

Du vover, Dreng 1 

Ingunde 

(kaster sig imellem.) 

Fred! Fred! — O, Reccared! 
Tal for os I Vær vor Talsmand hos din Fader! 
Formild hans Vrede, vær vor gode Engel! 

7 

Reccared. 
Bortl Bort! — I alle, I, som har forført ham. 
Og I, som han forfører, — Krig mod eder 
Forkynder jeg jer i min Faders Navn! 

(£n af de Nærmeststaaende drager Sværdet.) 

Ned med din Klinge, Træl I Læs, om du kan, 
Den Skrift, jeg bærer paa min Pande! Ingen 
Af eder har den Arm, som rækker mig; 
Min Tid er ikke nu; først kommer eders! 

Vildigern. 
Hvorlænge taale vi det Sprog? 

Reccared. 

Jeg gaaer. 
Naar Stormen kommer, mindes da mit Ord: 
Hver den, som staaer, see til, han ikke falder ! 
Plads! 

(Gaaer raskt ind imod Skaren, aom viger tilside for ham, og ud af 
Baggrunden. Stilhed.) 



Trettende Soene. 

De Forrige uden Beccared. 

Ranimir. 
Mænd! I hørte det, han bød jer vælge; 
Vælg mellem Liuvigild og Hermenegild! 

Stemmer. 
Hil Hermenegild! Ham vælge vi! 

Ranimir. 

Saa sværger 
Med mig, at I vil følge ham! 

Stemmer. 

Vi sværgel 
Det sværge vi! 

Ingunde. 
Hør ikke Fristeren! 
Hermenegild! See paa mig! Hør dem ikke! 
O, see paa mig, er ikke jeg den Samme? 

Hermenegild. 
Gaa! 

Ingunde. 
Vend dit Ansigt bort fra Fristelsen! 
Luk Øret til for disse Lokketoner, 
— Hør mig, min Husbond I Har du glemt min 

Stemme? 
Er intet Blik tilovers meer for mig? 

Hermenegild. 
Bort Allesammen 1 Slip mig! Lad mig ene! 

(Iler heelt ud i Forgrunden o^ standser i den heftigste Bevægelse 
med begge Hænder knugede mod Panden.) 

Skridtet er gjort, — Broen er kastet af, — 
Tilbage? Nei! — Staae stille? — Kan jeg ikke! 
Bede om Naade? Tigge, — krybe for ham? 
Neil Tusind Gange Neil — Veien er dragen 
Og ligger aaben, — der er ingen anden! 

Fjortende Scene. 

'De Forrige. Et græsk Sendebud (kommer.) 

Sendebudet. 
Kong Hermenegild? 

Ranimir. 
Er der. 

Hermenegild. 

Hvad vil du mig? 

Sendebudet. 
Du har ei villet tage mod mit Budskab, 
Da sidst jeg søgte dig, høimægtige Fyrste; 
Maaskee det finder nu et gunstigt Øre. 

Hermenegild. 
Dit Budskab lyder? 

Sendebudet. 

Grækernes Behersker, 
Keiser Mauritius, min høie Herre, 
Sender dig her ved mig sin bedste Hilsen. 
Som første Mand i den katholske Kirke 
Er det hans Hverv at skjærme Menigheden 
Selv udenfor hans Land. Din Faders Sind 
Er os bekjendt; men dig, som er os gunstig, 
Byder min Herre, hvis du hjælper ham, 
Sit Forbund; han vil sende Guld og Mandskab, 
Og dine Fjender skulle være hans. 

Stemmer. 
Krig! — Keiseren er med os! 

Hermenegild. 

Er der Meer? 

Sendebudet, 
la, Herre. Nyligt sendte mig min Hersker 
Til Sveverhoffet med det samme Budskab. 
Kong Thiudemir har sluttet Forbund med ham, 
Og ydermere ønsked han at knytte 
Med dig en Venskabspagt til fælles Baade; 
Hans Sendebud til dig er underveis. 

Fronimius 

(nærmer sig Hermenegild og griber hang Arm.) 

Tiden er kommen, grib den, før den flygter! 
Leander 

(fra den anden Side.) 

Et Vink fra Himlen! Seer du ei, min Søn, 
At Himlen sender Tegn i denne Time? 

Sendebudet. 
Slutteligt beder min Behersker dig. 
At du vil tage mod hatis ringe Gaver. 

(Vinker. Bt Par Svende bære et guldbeslagent Skriin frem; han 

tager op deraf en Purpurkaabe og et Diadem, som han ifører 

Hermenegild.) 

Ranimir. 
Hil Hermenegild! 

Udbrud fra hele Skaren. 

Hermenegild er Konge! — 

Hil Hermenegildl — Krig! — Krig mod Liuvi- 

gildl 
Krig! — Krig I Kong Thiudemir og KeiserenI 

Hermenegild 

(med et voldsomt Udbrud.) 

Loddet er kastet; komme, hvad der vil; 
Herren har valgt for mig; jeg har at lydel 

Ingunde 

(Btrækker bønfaldende Hænderne ud imod ham.) 

Hermenegild I 

Ranimir. 
Hermenegild er Konge I 
Drabanter hidl Løft ham paa Skjolde, Mændl 

(Hermenegild løftes paa Mængdens Skuldre.) 

Hermenegild. 
Igjennem Kamp til Seier, mine Venner I 

Leander. 
Til Kirkens Ære I 

Fronimius. 

For den sande Tro I 

Hermenegild. 
Saa følger mig! 

Skaren. 
Vi følge! 

Hermenegild. 

Du, Ingunde! 
Svigter du mig? 

Ingunde 

(synker ned for ham.) 

Jeg følger dig, min Husbond! 

Skaren. 
Leve Kong Hermenegild ! Vor Konge leve! 

(Baabet forplanter sig videre udenfor. Hermenegild bæres paa Mæng- 
dens Skuldre ud af Baggrunden; Alle følge uden Ingunde, som 
bliver liggende i sin knælende Stilling med Ansigtet skjult i Hæn- 
derne, omgiven af sine Terner.) 

Tæppet falder. 



-Mi^- 

TREDIE AKT. 



(Det kongelige Palads i Hispalis. En stor, øde Sal fra den senere 
Bomertid. Tre store Buer i Baggranden; udenfor en aaben Oang 
eller Altan; i Mellemgrunden Døre og i Forgrunden Yinduesaabninger 
til begge Sider. Alt bærer Præget af Uorden; rundt om i Salen sees 
y aaben og Felttegn, deels ophængte, de els liggende, endeel deraf 
ødelagte. Tilyenstre et Bord og nogle Stole.) 

Første Scene. 

Vildigem med endeel Adelsmand (deels staaende, deels sid- 
dende, Alle beyæbnede.) JEVonimiuS (kommer senere.) 

En Adelsmand 

(kommer ind med Flere.) 

Vel — eller ilde mødt! 

Anden 

(reiser sig et Øieblik og seer paa de Indtrædende.) 

Vel mødt, om muligt. 
Hvem fattes end? 

Tredie. 
Ranimir og han selv. 

Anden. 
Hvor er han henne vel? 

Første. 

Han gik en Rundgang 
At see til Vagterne. Stort skal det hjælpe! 

Anden. 
Hvad er det for et Ansigt, du har med? 
I ligne Tiggermunke, der har fastet 
I fjorten Dage. 

Første. 
Fuldt saameget ikke; 
Dog er jeg fastende det sidste Døgn. 

Tredie. 
Ligesaa jeg. 

Anden. 
Det er jer egen Feil, 
Saavist som her endnu er Muus og Rotter! 

Vildigern 

(der sidder med Albuerne støttede paa Bordet.) 

Naar de er spiist, saa æder vi hinanden; 
Saa faaer vi see, hvem der kan blive sidst. 

Første. 
Du spøger endnu? 

Vildigern. 
Nei, ved alle Ravne! 
Jeg spøger ikke; det er ramme Alvor. 
Men vi kom ikke sammen for at tale 
Om denslags — Kjøkkensager. 

Anden. 

Der maa handles, 
Og der maa handles nul 

Første. 

Javist! Hvad gjør vi? 
Her sidder man som Grævling i sin Hule; 
To Vilkaar har man kun, at flaaes derude, 
Eller at brændes inde med sin Pelts. 

Vildigern 

(uden at forandre Stilling.) 

Tænk paa et Raad; nu har jeg tidtnok tænkt 
For jer. 

Første. 
Og dine Raad blev aldrig fulgt! 
Hvad sagde jeg? 

Anden. 
Ja, bagklog er du altid. 

Første. 
Jeg holdt med Vildigern. Nu seer I Følgen! 
Emerita, Salaria, Carmona, 
Astigis — tagne; Hispalis beleiret, 
Sveverne slagne. Grækerhæren slagen, 
Hermenegild, — vi Alle! Hvis er Skylden? 

Anden. 
Ja, du maa melde dig! 

Første. 
Maa jeg? 

Vildigern. 

Hold Fred! 
Hvad hjælper det at klage? Denne Snak 
Er nu som Kvinders Eftersnak om Brætspil, 
Hvordan det stod, og hvad man kunde gjort. 
— Forl Djævlen kommer han dog ikke snart? 

(Springer op og gaaer utaalmodig frem og tilbage.) 

Anden. 
Hvad er din Hensigt, Vildigern? 

Vildigern 

(bittert.) 

Min Hensigt? 

(Pause, medens han fortsætter sin Gtang. Standser atter.) 

Min Hensigt er at tage Astigis, 
Carmona, — kort sagt, tage hele Landet 
Ihast tilbage; Hispalis, det har vi, 
Og det er godt til at begynde med. 

(Gaaer atter heftig op og ned.) 

Anden. 
Spot ikke nul 

Vildigern. 
Min Hensigt er fremdeles, 
At Keiseren skal sende ny Forstærkning, 
At Frankerne skal rykke strax i Marken, 
At Sveverne skal have Mod og Kræfter, 
At alle Døde skal igjen staae op. 
Og Alt, hvad der er skeet, skal være uskeet. 

Første. 
Ja, Mindre gjør det ikke. 

Anden. 

Vildigern ! 
Det er fra dig, vi haabe Raad og Frelse I 

Tredie. 
Taber du Modet, er det ude med osl 

Vildigern. 
Men først er det min Hensigt, at der kommer 
En dygtig Skylregn; Boetis har han spærret, 
Vandledningen til Byen har han afbrudt. 
Hver Brønd er tørret ud af denne Tørke ; 
Kommer den ikke, tørster man ihjel. 
Før nogen anden — Hensigt bliver udført. 

Første. 
Hver Skofte er fortært; Luften er Alt, 
Hvad han har levnet os! 

Vildigern. 

Ja, det er heldigt, 
Han ei kan tage den; men det er slet. 
At ikke man kan leve blot af Luften. 



Anden. 



Alvorligt talt! — 



Vildigern 

(standser.) 

Alvorligt — veed jeg Intet! 
Nøden har længe nok gjort En opfindsom; 
Men hver en Kilde tømmes dog engang; 
Alt er forsøgt, og Alt er slaaet klik; 

Hver Plan, jeg lægger, har han forudseet; 
En Djævel maa forraade vore Tanker I 

Fronimius 

(der er kommen til under denne fieplik.) 

Ja, Helveds Fyrste hvisker ham i Øret 
De Raad, han følger! Paa Conciliet i 
Toletum, som han fik i Hast kaldt* sammen, 
Der har han fristet Tusinder til Frafald 
Ved Formularer, der var sat paa Skruer 
Med djævelsk Kunst, saa begge Kirker kunde 
Forenes om dem. 

Vildigern 

(sætter dg atter red Bordet.) 

Hør mit sidste Raad! 
Slaget er tabt; nu frels sig, hvo der kan. 
For mig er ingen Redning meer; den Sag, 
Jeg kæmped for, er tabt; mit Liv er Intet. 
Hvo der vil leve, tye til Kongens Naade; 
Liuvigild myrder altid med Forstand, 
Han slaaer kun Hovedet og skaaner Kroppen. 

Anden. 
Nei, ædle Vildigern, det gjør vi ikke! 

Første. 
Dig vil vi ikke svigte 1 

Flere. 

Ingen af os I — 
I Vi blive her med dig! 

I 

Fronimius. 
Hvad jeg har sagt, 
Siger jeg endnu: Kamp til sidste Mand, 
Til sidste Draabe Blod! 

Vildigern. 

Tænk over Sagen. 
Lang Tid til' jer Betænkning faaer I neppe. 

Første. 
Aldrig! 

Andre. 

Nei! Nei! 

Anden. 
Der kommer Ranimir! 
Den Skurk er vel ved Magt! 

Første. 

Han gjemmer Forraad, 
Det tør jeg sværge paa, — mens Alle sulte! 

Anden. 
Han har idag vist faaet bedre Davre 
End Hermenegild, som deler Alt med os! 



Anden Scene. 

De Forrige. Banimir (kommer tii.) 

Ranimir. 
Vel mødt, I Herrer! 

Vildigern. 

Tak og velbekomme! 

Anden. 
Paa dig har Sulten ikke' taget stort. 

Ranimir. 
Nu, jeg er nøisom. Det er godt, vi Gother 
Gaae klædt i Skind; Romernes uldne Toga 
Kan ikke spises. 

Første. 
Ei! Nu skal man høre! 

Ranimir. 
Ja, man maa snoe sig; mine gamle Klæder 
Har jeg blødt op og spiist; gjør I som jeg! 
— Hvad tales om? 

Anden. 

Vildigern raader os 
Til Overgivelse. 

Ranimir. 
Hvad? Raser I? 
Er det dit Alvor, Vildigern? 

Vildigern. 

Mit Alvor. 

Ranimir. 
Saa vil I nu, at alt det Løvemod 
Skal være spildt, som tvinger Verden til 



vGooqIc 



112 



Beundring, som har trodset Liuvigilds 
Uhyre Overmagt det hele Aar? 

V i 1 d i g e r n. 
Det Mod er spildt. 

Ranimir. 
Det kan I ikke ville! 
Ei sandt? Vi ville døe, som vi har levet, 
Med aaben Pande, Brystet imod Fjenden, 
Skulder mod Skulder, Venner, Ryg mod Ryg! 

Stemmer. 
Ja ! Ja ! — Det vil vi ! — Ja ! — Vi ville kjæmpe ! 

Vildigern. 
Ei, Ei! Med Et er du den Modigstel 
Du har nok spiist et Løveskind imorgesi 

Ranimir. 
Jeg bliver heed. Der er dog endnu Noget, 
Som gjør mig heed. I troe mig kold som Steen; 
Men der er dog det Staal, som. lokker Gnister 
Af denne Flintesteen. Ja, Vildigern I 
Jeg vaager skinsyg for din Æres Krands 
Som for min egen; du har viist os Veien! 
Og derfor. Venner, Brødre! slut jer sammen. 
Sæt Foden fast i Jorden,, lad os kjæmpe. 
Til Muren styrter sammen over os. 
Lad os begraves under dens Ruiner, 
Lad Hispalis forvandles til en Gruuahob! 
Af dette Gruus vil Mindets Eviggrønt 

Og Ærens røde Tornerose skyde ; 
Hver Vind, som suser over Askedyngen, 
Skal melde fjernt for Jordens sidste Slægter: 
Her kjæmped Vildigern og Hermenegild, 
Her faldt de, frie i Døden som i Livet I 

Anden 

(uvilkaarligt reven med, rækker ham Haanden.) 

Vel taltl 

Alle 

(uden Vildigern.) 

Det sværge vil — Vi ville kjæmpel 



Tredie Scene. 

De Forrige. Hermenegild (er traadt ind iidt før.) 
Hermenegild 

(gaaer hen til Banimlr og trykker hans Haand. Alle reise sig; han 
vinker med Haanden, at de skulle blive siddende.) 

Bliv, som I er! Man trænger til at hvile. 
Tak, Ranimirl Jeg ventede mig neppe 
Saa kraftig Hjælp fra dig. Tilgiv min Tvivl I 
I Nøden skal man kjende sine Venner! 

Ranimir. 
Man bliver miskjendt. 

Hermenegild. 

Det er Alles Lod. 

(Vender sig til de Andre.) 

Venner! Jeg har et Ord at sige jer. 
I, som har fulgt den Sag, jeg kjæmper for, 

8 

Af Kjærlighed til mig, — I Katholikker, 

Som fulgte mig af Troskab mod vort Maal, 

Min inderligste Tak til eder Alle. 

Det er min Tro, hvad her os synes sporløst 

Forsvundet som en Ørkenflod i Sandet 

Af Ungdoms Ild og Kraft, er ikke spildt. 

Men at det tjener Alt det samme Maal. 

Den Tro har jeg; men den, som ikke har den. 

Til ham kan jeg ei skjænke den. Og derfor. 

Tak for jer Troskab indtil denne Dag; 

Er der blandt eder Nogen her, som tvivler 

Om mig og om min Sag, da er han fri; 

Jeg løser jer fra hvert et Troskabsløfte. 

Stemmer. 
Ingen! — Vi følge dig! — Nei, Ingen! — Ingen I 

Hermenegild. 
Holder da Modet fast, som jeg har gjort I 
Vi deelte Savn og Farer med hinanden, 
Vi deelte Leiet paa den haarde Klippe, 
Hver Krumme Brød, hver Kande Viin, — 

Anden. 

Ja, Herre I 
Du deelte ærligt med os! 

Vildigern. 

Det er sandt. 

Hermenegild. 
Deler da nu mit Haab! Hver Dag kan bringe 

De hvide Seil til Carthaginas Havn, 

Hvert Øieblik kan bringe Budskab om, 

At Frank^rhæren rykker os til Hjælp 

Og sprænger flux den Jernmuur, som er dragen 

Om Hispalis^ 

Stemmer. 
Ja! Ja I — Vi holder ud' 
Og ingen Snak om Overgivelse I 
Forræder den, som nævner detl 

Hermenegild. 

Saa hør paa 
Min Plan. Hviil til inat. Før Morgendæmring 
Gjør vi et Udfald ned mod Flodens Krumning 
Med al vor Magt. Kvinder og Børn skal følge 
Og drage Garn, imens vi dække dem. 
Det vrimler der af Fisk. Spader og Hakker 
Skal tages med, hver Rod maa graves op; 
Saa kan vi holde os endnu en Tid. 

Anden. 
Den Plan er god! 

Andre. 
Ja: Ja! 

Hermenegild. 

Og det kan lykkes; 
Floden er bredest der og Vandet dybest, 
Saa Ingen venter os ad denne Vei. 
Nu, hvo der vil, følge mig til Capellet; 

Der vil vi endnu høre Messe sammen, 

For sidste Gang maaskee. Hvem der imorgen 

Skal samles der, det raader Himlen for. 

(Gfraaer. Alle følge uden Vildigem.) 



Fjerde Scene. 

Vildigern. Banimir. 
Vildigern. 



St! Ranimirl 



Ranimir 

(der gaaer bagest i Skaren, vender sig.) 

Hvad Godt? 
Vildigern 

(seer forskende paa ham. Pause, medens de Sidste forlade Scenen.) 

Naar du er modig, 
Ven Ranimir, saa har du Noget for. 

Ranimir 

(truffen.) 

Hvad mener du? 

Vildigern. 

Nu, intet Ondt; jeg mener, 
Dit Mod er ikke ganske som vi Andres. 
Det er kun tyndt, hvergang du kjæmper efter 
En Andens Opskrift; men hvor du har Planer, 
Der er du forrest selv, der har du Mod. 
Siig mig, hvad er din Agt? 

At vinde Tid; 
Opgiver man .sig selv, er Alting tabt. 

Vildigern. 
Det er det dog. 

Ranimir. 
Vort Liv maaskee; men Sagen! 
Den er en Blodeg, som vil groe desbedre, 
Saafremt vi falde sammen ved dens Rod. 

Vildigern. 
Hvor underligt dog Skjæbnen leger med os! 
Der slap det ud, at vi tilslut er nødte 
At have fælles Kaar med Hermenegild; 
Vi to med ham, og Fridibald, den Nidding I 
Hvem skulde troet det? 

Ranimir 

(kaster sig i en Stol.) 

Ja, hvem skulde troet? 

Vildigern. 
Hvad hjalp din fine Rævekløgt? 

Ranimir. 

Hvad hjalp 
Dit Løvemod? Nei, Ingen hamler op 
Med Liuvigild! 

Vildigern. 
Forbandet er hans Maade 
At føre Krig! Før raaded Mod og Manddom 

For Seirens Gang; han regner Stridens Udfald 
Saa sikkert ud, som du dit Træk i Brætspil! 

Ranimir. 
Dog kunde her hans Regning slaaet feil, 
Hvis Hermenegild blot havde fulgt vort Raad 
Og rykket strax mod Nord; han har en Villie; 
Det er igjen en Ting, som Ingen tænkte. 

Vildigern. 
Ja, denne Villie, som fordærver Alt, 
Er voxet op hos ham i Farens Time. 
Dog er jeg kommen til at lide ham, 
Saameget som jeg ellers hader Slægten; 
Blev Seiren hans, saa var det ei det Værste, 
Der kunde times os, om han blev Konge. 
— Farvel. 

Ranimir. 
Hvor gaaer du hen? 

Vildigern. 

Hjem for at sove; 
Nu har jeg vaaget i det sidste Døgn. 
Vi sees iaften. 

(Gaaer.) 

Ranimir 

(seer efter ham.) 

Neppe, Vildigern I 
Saa raader du til Overgivelse? 
Havde de Taaber ikke nær fordærvet 
Mig hele Spillet 1 Slaaer hans Udfald feil, 

Faaer vi den samme Snak igjen imorgen. 
Det haster altsaa. 

(Grunder et Øioblik.) 

Ha, du blanke Krone, 
Som lokked mig, du glider mig af Haandenl 
Men der er Haab saalænge, der er Liv, — 
Nuvel I Saa kjøber jeg mit Liv med deres! 

(Gaaor hurtigt ud. Scenen staaer et Øieblik tom.) 



Femte Scene. 

Ingunde (kommer ind med en Terne, der paa en Bakke bærer 
et Guldbæger og en Skaal.) 

Ingunde. 
Sæt det kun her. 

(Peger paa Bordet tilvenstre.) 

Bred Dugen over Bordet; 
Det giver altid dog lidt mere Hygge, 
Skjøndt denne Purpurbræmme næsten spotter 
Elendigheden, som skal dække den. 
Slet seer det ud, hvor Sulten spiller Herre 
Og Nøden Kjøgemester. — O, min Husbond! 
Var dette Guld blot .Leer, fyldt, med den Kost, 
Som Trællen spiser i min Faders GaardI 
— Gaa du; jeg venter her. 

(Ternen gaaer. Ingunde alene, synker ned i en StoL) 

Var det forbi! 
Fik det dog engang Ende! — Tilgiv, Himmel! 
Jeg hænger dog ved dette Liv, saalænge 

Jeg har min Husbond her; naar jeg er borte, 
Hvor er der da den, som meer vil støtte ham? 

(Keiser sig.) 

Bort, Svaghed! Naar han kommer, skal han see 
Mit Ansigt muntert som i gamle Dage, 
Det muntreste, jeg har! 

(I Tanker seende paa Anretningen.) 

I gamle Dage! 
Naar han kom hjem, var Bordet smykt med 

Blomster, 
Jeg havde pyntet mig saa smukt, jeg kunde, — 
— Hvorledes seer jeg ud? 

(Kalder.) 

Olympia ! 
Mit Slør ! Mit Armbaand ! — Han skal dog erfare. 
At jeg har Ønsker end, som ikke gjælde 
Om Liv og Død, men om at tækkes ham! 

(Et Par Terner bringe det Forlangte.) 

Fæst mig det paa! Bliv her og vart ham op I 



Sjette Scene. 

Ingunde med to Temer. Hermenegild (kommer.) 

Ingunde 

(iler ham imøde.) 

Velkommen, Husbond! Hvad blev saa besluttet 
I eders Raad? 

Hermenegild. 
laften gjør vi Udfald 
Med alt vort Mandskab for at skaffe Føde. 

IngiJnde 

(et Øieblik forfærdet.) 

Du med? 

Hermenegild. 
Jeg med. Frygt ikke. 

Ingunde 

(betvinger sin Uro.) 

Jeg skal blive, 
Og vogte Byen, jeg og mine Piger? 
Saa er den sikker nok! 

Hermenegild 

(smittet af hendes Munterhed.) 

Du er nok lystig! 
Hvad er vel Grund dertil? 

Ingunde. 

Ak, var der Grunde 
Til Alt, jeg gjør, saa var jeg ingen Kvinde. 

Hermenegild 

(let bebreidende.) 

Og du har pyntet dig I Hvor kan du tænke 
Paa Pynt, mens Alt om os er Død og Rædsel? 

Ingunde. 
Det er engang en Arvesynd hos Kvinden 
Fra Vuggen til vor Grav, Lyst at behage. 
Rør ikke ved vor Pynt I — Mit Liv og Blod, 
Det maa du heller tage! 

(Lægger siu Arm om hans Hals og tvinger ham til at sætte sig.) 

Hermenegild ! 
Vær ikke vred! Jeg har det fra min Moder! 

Herm^negild. 
Tilgiv mig, kjære Hustru! Det er godt, 
At du endnu kan glemme, hvor du er. 

I n g u n d e. 
Spiis nu og drik! Betragt ei mine Retter; 
De vinde saare lidt ved at betragtes. 

Hermenegild. 
Hvad? Viin endnu? 

Ingunde. 
Jeg havde gjemt en Kande ; 
Vær ikke vred derover! 

Hermenegild 

(til Ternerne.) 

Lad os ene, 
Gaa, Piger! Stakkels Børn, hvor er I blege; 
Imorgen, haaber jeg, vil Alting bedres. 

(Ternerne gaae ; Ingunde stiller sig bag hans Stol; han læner sig 
udmattet tilbage deri uden at drikke.) 

Hvor er jeg træt I Her gik jeg nys omkring 
Til Vagterne, ' — fatter du, hvad jeg lider 
Ved nu at skulle sætte Mod i Andre 
Og give dem et Haab, jeg ikke har? 
Leander kommer ei fra Keiseren; 
Din Broder Childebert og Guntram tøve; 
Min egen Kraft er knækket. Hvi har Himlen 
Gjort mig til Fører, mig, som skabtes til 
En simpel Kriger, der kun følger Mærket 
Og falder under det! 

Ingunde. 

Tab ikke Modet .' 
Saaledes har jeg aldrig seet dig før I 

Hermenegild. 
Det brister engang; Hvo kan vel staae fast, 
Mens Alt omkring ham styrter i Ruiner I 
Alt er forandret! 

(Seer opad.) 

Du kun er den Samme, 
Den Milde, Fromme! 

(Med et voldsomt Udbrud, springer op og slutter hende i sine Arme.) 

Hvo der har en Hustru 
Som dig ved Siden, hvor kan han dog styrte 
Sig blindt i Livets Kamp, som jeg har gjort! 

Ingunde. • 
En Mand har andre Maal; hans Liv er Kamp; 
Og vort at bringe Hvilen efter Kampen. 
Drik dog, jeg beder dig! 

Hermenegild. 

Først nu et Kys! 

Ingunde. 
Først drik! 

(Hermenegild fører Bægeret til Læberne.) 

Du faaer et Kys for hvert et Drag! 
Hermenegild 

(Drikker, men skyder atter Bægret fra sig.) 

Hver Draabe brænder mig som smeltet Bly 
Og minder mig kun om, at Andre tørste! 

Kvinderne raabte efter mig paa Gaden, 
Tigged om en Drik Vand for deres Smaabørn, 
Som laae ved Brystet og som mangled Dien! 
Jeg holder ikke ud — 1 Det staaer til mig 
At ende denne Jammer! — Har jeg feilet? 
Kunde jeg dog faae Bugt med denne Tvivl, 
Der sniger sig som Gift i mine Aarer 1 
Du tier? 

Ingunde 

(seer tungeiudigt hen for &ig.) 

Fordum var dit Sind en Blanding 
Af Had og underlige, store Planer; 
Den mindste Deel var Tro. 

Hermenegild. 

Ja, det er sandt 
Reen var min Hensigt dengang ei som nu. 

Ingunde. 
Havde du havt det Sind, du har idag, 
Saa havde du betænkt dig meer. 

Hermenegild 

(springer op.) 

Neil Nei! 
Hvad jeg har gjort, det gjorde jeg igjen! 
Bort, Tvivl! Det maatte skee. Og dog, saa tungt 
Som dette, — nei! det tænkte jeg mig ikke! 

(Vender Øinene mod hende.) 

Du lider selv, Ingunde! Jeg kan see det, 
Hvor godt du skjuler det! Det er mig tungest 
Af Alt, at see din Sundhed dagligt svinde, 

Din Haand, der var saa rund og blød, er mager, 
Saa hver en Aare sees, din Kind er bleg 
Og dine Læber hvide, — o, min Hustru! 

Ingunde. 
Tænk ei paa mig! Tænk paa dig selv alene f 
Synet af dig er nu mit hele Liv! 

Hermenegild. 
Hvo kommer? Vogter da Sletingen meer 
Paa Slottets Døre? Himmel! Seer jeg rigtigt? 



Syvende Scene. 

Hermenegild, Ingunde. Mctgnulf, chiideberts Legat, (kommer.) 

Ingunde. 
Magnulf! Hvad seer jeg! Du, min Barndomsven 1 

Hermenegild. 
Kommer da Frelsen endeligt! Hvad Godt? 

Magnulf. 
Sletintefr, høie Herre; skuf dig ikke. 
I hele fjorten Dage har jeg søgt 
En Leilighed at slippe gjennem Fjenden. 
Min Herre Konge, Childebert, din Svoger, 
Sender dig Hilsen; han kan Intet gjøre. 

Hermenegild. 
Tal, Mand! Hvi saa? 

Magnulf. 

Alting var paa det Rene; 
Kong Childebert, Guntram og Fredegunde 
Var Alle rede til at slutte Forbund 
Mod Liuvigild. Da fik han Nys om Planen, 
Sendte Gesandter flux til Fredegunde, 
Anholdt om hendes Datters Haand, — Rigunthes, — 
For Reccared, fik hende forestillet. 
At hendes egeri Magt var mere truet 
Af Childebert og Guntram end af ham, 
Og loved hende sluttelig sin Hjælp 
Mod dem, naar først din Opstand var betvungen. 

Hermenegild. 
Jeg er fortabt! 

Magnulf. 
Da Fredegunde tog 
Imod hans Tilbud, og Kong Chilperik, 
Der altid elsker Svig og onde Raad 
Og meest sin Dronnings, — føied sig deri, 
Saa fik de Andre Nok at tage vare 
Paa deres Eget; de maae blive hjemme. 

Ingunde. 
Tak for dit Venskab da! — Vort sidste Haab 
Staaer nu til Keiseren. 

Hermenegild. 

Alt, — Alt er tabt! 
Hvad nytter Grækerne mod Liuvigild I 
Selv dobbelt Magt er ikke Nok mod ham! 

Ingunde. 
Fat dig, min Husbond! 

Hermenegild. 

Alt, Alt er forbi! 
Tilbage kun at døel Mit sidste Haab 
Er sunket bag mig som et brustent Anker I 

Magnulf. 
Giv ikke tabt. Det er min Herres Raad, 
At I skal prøve paa at flye til ham; 
Da vil han huse jer; og kommer Tid, 
Saa kommer Raad maaskee. 

Hermenegild. 

Nei, jeg vil døe 
Med alle dem, som have fulgt mig tro; 
Flygt du, min Hustru! 

Ingunde. 

Jeg vil døe med dig. 
Tal ikke meer derom. Tak, gode Magnulf, 
Endnu engang! Bring Childebert min Hilsen, 
Ifald vi ikke sees. Siig ham, jeg døde, 
Som jeg har levet, i den sande Tro. 



Tak, Magnulf! 



Hermenegild. 

Magnulf. 
Saa levvel da, begge to! 



Ingunde. 
Hvor gaaer du hen? 



vGooqIc 



128 

Magnulf. 

Den Vei, hvorfra jeg kommer. 

(Gaaer ud.) 



Ottende Scene. 

Hermenegild. Ingunde. 

(Det begynder at mørknes.) 

Hermenegild 

(gaaer hen ved Vindnet tilhøire og stirrer ud. Lang Pause. Ingunde 
komtner ben til ham og lægger sin Arm om hans Hals.) 

Solen gaaer ned, min Elskedel Den sidste 
For Elskov og vor Lykkes korte Drøm! 
Snart er det Nat. — Hvor er der smukt derude ! 
Og dette skjønne Land, det har jeg hærget 
Med Ild og Sværd I See der den fjerne Snetop, 
Hvor stærkt den skinner. Trindt er Alting mørkt. 
Den Aftenglød er som et Billed paa 
Vor egen Lykke, kort og skjøn som den; 
Vort Hjem var og en saadan lille Plet, 
Hvor Solen kunde dvæle midt i Mulmet. 
Nu mørknes den. — Nu svandt det sidste Glimt. 
— Troer du, at Kjærlighed døer ud med os? 

Ingunde. 
O, nei, min Husbond I Det er den, som hvælver 
Foroven Himlens Tag saa høit og blaat, 
Som farver denne Aftenrødes Skjær, 
Og tvinger Solen, siden Alt blev skabt, 

At gaae sin lyse Bane rundt om Jorden. 
Og som en nyfødt Sol vil grye imorgen^ 
Saa vil vor Elskov fødes ung og ny. 

Hermenegild. 
Og* naar vi mødes hist i Evigheden, 
Troer du, vi ville lejende der hinanden. 
At ikke du vil gaae mig koldt forbi 
Og sagte sige tB den Lykkelige, 
Som vandrer ved din Side: Hvo var han. 
Vi mødte nys? — og han skal svare dig: 
Det var engang din Husbond, Hermenegild — ? 

Ingunde. 
O, neil Min Sjæl skal kunne finde din; 
Thi om du kunde svinge dig med Stjernen 
Til Himlens sidste Rand i Øst og Vest, 
Saa naaede du dog aldrig udenfor 
Min Kjærligheds uendelige Rigel 
Tro mig, min Husbond, vi vil sees igjenl 

(Pause. Det mørknes meer og meer. Stjernerne i Baggrunden be- 
gynde at blive synlige, og Maanelyset gjennem Yinduet vinder i 
Styrke.) 

Hermenegild. 
Natten vil blive skjønl Hvor mildt og roligt — t 
Fred og Forsoning er der i Naturen, 
Som dømmer Menneskets afmægtige Splid! 
Havde man Vinger til at flye fra den. 
Kunde man flyde hen med Alt i Alt, 
Som Draaben flyder hen i Verdenshavet, 

9 

Tabe sig som en enkelt ustemt Streng, 
Hvis Mislyd svinder i den store Samklang I 

Ingunde. 
Himmelen er inat saa høi og reen! 
Det synes mig, jeg seer langt flere Stjerner, 
Og at mit Øie svæver mere frit 
End nogensinde gjennem Himmelrummet. 

Hermenegild. 
Hvormangen Aften stod vi saadan sammen, 
Inden vi gik til Ro, mens Alle slumred 1 
Husker du fra vor Bryllupsaften i 
Toletum, da vi begge stod paa Svalen, 
Og ikkun Stjerneskaren vaaged med os; 
Du vilde sværmet helst den hele Nat, 
Og jeg — 

Ingunde. 
Ja, det var lykkelige Tider! 

Hermenegild. 
Det var en Vaardrøm ; Høstens Storm har vakt os; 
Alt er forandret, Verden og vi selv. 

Ingunde. 
Kun Himlen over os er uforandret. 

Hermenegild. 
Himlen I Bestandigt peger du mod Himlen 1 
Kjender du den? Og kan vi mindes der 
Og tænke, — tale der som nu? 

Det kan vi. 



Hermenegild. 
Hvor veed du det? 

Ingunde., 

Jeg veed det vist. 

Hermenegild. 

Hvoraf? 
Hvem siger det? 

Ingunde. 

Jeg veed det, thi jeg troer det. 

Hermenegild. 
Frygt har jeg aldrig kjendt i Slagets Tummel; 
Dog Noget er der nu, som ængster mig, r- 
— o, troer du, naar vi atter sees igjen, — 
Troer du, du har dit Ansigt uforandret, 
Den samme Haand og Arm, den samme Midie, 
Den samme Mund, den samme bløde Kind 
At byde mig til Kys? — Troer du det vel? 
Lys, Maanel Jeg vil see min Hustrues Skjønhed 
Og brænde hendes Billed ind i Hjertet I 
I dunkle Magter! Jeg vil stride mod jer 
For hver en Fodbred Land af mine Minder, 
Saalænge som jeg er mig selv I 

Ingunde. 

O, bøi dig, 
Hermenegild I Jag Tvivl og Klager bort I 

9* 

Det er bestemt i Himlens Raad, vi skilles. 

See ikke nu paa mig med dette Blik, 

Vend Blikket opad I See høit over os 

De Tusinder af klare Kjerter tændes, 

En efter en; i disse fjerne Lys, 

Der glimter Haabet om vor Fremtids Lykke; 

Naar hist vi mødes over alle Stjerner, 

Da skiller ingen fjendtlig Magt os meer. 

Hermenegild, Godnat I 

Hermenegild. 

Godnat, min Hustru I 

(Ingunde gaaer ud tilveiistre.) 



Niende Scene. 
Hermenegild 

(alene, stirrende efter hende.) 

Godnat! Den sidste Straale paa min Himmel 
Er slukket ud med dig. Tusind 'Godnat I 

(Lidenskabeligt udbrydende.) 

O, Nat, du mørke, tause, høie Nat, 
Du Nat, som med dit brede Vingefang 
Bedækker Jorden som en Fugl sin Rede, 
Indhyl mig, skjul mig, — knus mig i din Favn! 
Bedæk mig med dit Slør, lad Alting glemmes. 
Tag mine Sandser! Ryk mig smerteløst 
Fra Livets Dødskamp og lad Verden om mig 
Forsvinde for mit Blik I Tag min Forstand! 
Skjænk mig en evig Søvn foruden Drømme! 

(Styrter ned paa det ene Knæ.) 

Saa har jeg feilet. Jeg tog Feil af Kaldet. 
Herren har talt; jeg seer hans Haand i Skyen; 
Ja, — jeg har feilet! 

(Springer op.) 

Er min Hensigt syndig? 
Det sortner for mig. Hvad er Ret og Uret? 
Er 'der vendt op og ned paa Ondt og Godt? 
Er Jorden over mig og Himlen under? 
Er Lyset Mørke og er Sandhed Løgn? 
Nei I Nei ! Min Sag var god I 

Var Midlet slet? 

Eller tør ikke hvert et Middel bruges 
For den retfærdige Sag? Oplys mig, Himmel! 
Døm, Herre, mellem os! Den Dom, du fælder, 
Den vil jeg troe. Og har du afsagt Dommen, 
Udfør den strax og tag min sidste Tvivl; 
Da vil jeg møde den med opreist Pande! 



Tiende Scene. 

Hermenegild. Vildigern (styrter ind.) 

Vildigern. 
Hermenegild! Hollal Hvor er du? 

Hermenegild. 

Her! 

Vildigern. 
Til Vaaben! Ud at døe med Staal i Haand! 
Det haster, skynd dig Mand! 

Hermenegild. 

Hvad er der skeet? 

Vildigern. 
Den Nidding, Ranimir, har aabnet Porten 
For Kongens Folk, — kunde jeg træffe haml 
De strømme gjeni\em Byen I 

Hermenegild. 

Hjelmen I — Brynien 1 

Vildigern. 
Tag dig et Sværd! Til Helved med det Andet I' 
Fflfr du kan krænge Brynien over dig, 
Er Slænget os paa Halsen I Ud at falde! 
Til Forsvar er der ikke mere Tid! 

(Styrter ud.) 

Hermenegild 

(kaster Hovedet tilbage og siger opad.) 

Tak! 

(Griber et Sværd og iler ud med blottet Hoved. Lang Stilhed, af 
og til fjern Larm.) 



Ellevte Scene. 

Tre Tjenere (komme ind.) 

Første. 
Houl Hørte du? Kongen er over os. 
Han er i Byen alt, indenfor Porten; 
De slaaes i Gaderne! 

Anden. 
Hvem der nu havde 
Et Musehul, han kunde krybe ned il 

Første 

(til den Tredie, som kommer til.) 

Hørte du det? 

Tredie. 
Hvad staaer I der og gaber 1 
Tag jer et Sværd som jeg, og ud at slaaes! 

Første. 
Tag Djævlen, du I Hvem takker os vel for, 
Om vi faae knækket Halsen? Bliv du her 
Og lad de Store slaaes I 

Anden. 

Os kerer Ingen 
Sig om, enten vi lever eller døerl 

Tredie. 
I Hunde! Har I begge spiist hans Brød 
Fra I blev født? Det Suul, I har paa Kroppen, 
Er hans til sidste Trevl 1 Bliv I kun hjemme 
Og kryb i Skjul; jeg falder med min Herre 1 

(Griber et Sværd og iler ud.) 

Anden. 
See til den Knægt I 

Første. 
Lad du det Fæ kun rendel 

Han bilder sig jo altid ind, at han 
Er meer end vi. 

Anden. 
Kom saa ! Her er der farligst. 

Første. 
Væk maae vi, ja. Men hvor? 

Anden. 

Hvor vi kan finde 
Et Kjælderhul. Hvad ligger her paa Bordet? 

(Griber Guldskaalen paa Bordet.) 

Første. 
Sølvtøi, Guds Død! Vi dele! Lad mig see, — 
Nei, det er Guld! 

Anden. 

Væk! Fingeren af Fadet! 
Jeg fandt det først! 

Første, 
Smaat, smaat, min Ven! 
Vi dele! 
Anden. 
Slip! siger jeg! 

Første. 

Vi følges! 

Anden. 

Slip ! Afveien I 

Første. 
Halvdelen til os hver' 

Anden 

(griber en Kniv fra Bordet og støder ham den i Brystet.) 

Der er din Halvdeell 

(Kiver Skaalen til sig og flygter.) 

Første 

(falder.) 

Skurk ! Du har myrdet mig ! Vi dele — Skurk — ! 

(I)øer. Scenen staaer en Tidlang tom. Kaab og Skrig bag Skue- 
pladsen, der nærme sig og tiltage i Styrke. Et ustadigt flammende 
Skjær begynder at oplyse Scenen i Baggrunden.) 



Tolvte Scene. 

Ingunde. Terner (ile til i Forvirring.) 

En Terne. 
Hjælp, alle hellige Engle! Byen brænder! 

Anden. 
Fjenderne komme! 

Tredie. 
Det er ude med os ! 

Ingunde 

(i forstyrret Faaklædning, til Ternerne, der i Forfærdelse løbe frem 
og tilbage.) 

Flygt ikke, Piger! Lad os blive sammen! 

(Støder i Mørke paa Liget.) 

Hvo ligger her? 

(Kaster sig ned.) 

Blod 1 Han er varm endnu 1 
Min Husbond ! Store Gud ! — Nei, — det er ikke 
Hans Haand. 

(Reiser sig.) 

Fred være med dig, hvo du er! 

Ternerne. 
De komme 1 — Himmel I Vær os Alle naadrgl 

(Pludselig og stærk Larm, Stemmer og Vaabeubrag bag Scenen. 
Ojennem Tamlen høres) 

Hermenegilds Stemme. 
Til Trappen her! Hjælp mig at værge Døren! 

Vildigerns Stemme. 
Hold Stand, I Krystre I Flok jer her om mig ! 
Herhen 1 Til Trappen 1 — Fridibald ! For Djævlen I 

(Ternerne flokkes stumme af Bædsel om Ingunde ved Døren til- 
venstre.) 



Trettende Soene. 

Be Forrige. — Hermenegild. Vildigem og Bevæbnede. 
Fridibald. Eeccared med Kongens Folk (lidt efter.) 

(En Strøm af Sevæbnede styrter ind, Hermenegild og Vildigern 

rives med. Vildigern søger forgjæves at standse den, idet han med 

Sværdet i Haanden kjæmper sig frem mod Udgangen. Scenen fra 

nu af oplyst af Fakler.) 

Hermenegild 

(idet han faaer Øie paa Ingunde, raaber hurtigt:) 

Flygt! Flygt, Ingunde! Op paa Taget, Piger! 

Ingunde. 
Jeg bliver hos dig! 

Hermenegild. 

Bort! Tag hende med jer, 
Vogt paa min Hustru, Piger! Op paa Taget! 

Ingunde 

(idet hun rives med af Ternerne.) 

Farvel, min Husbond! 

Hermenegild 

(midt i Skaren, arbeider sii; fremad.) 

Elskede, levvel! 
Himlen beskytte dig! 

(En ny Sværm af Kongens Folk, ført af Fridibald, træuger som 

en Kile midt igjennem Salen og skiller Skaren. Hermenegild med 

Størsteparten trænges tilrenstre ; Vildigeiii med en lille Flok til- 

høire.) 

Vildigern. 

Ha! Fridibald! 
Fridibald her for mig! 

Fridibald. 

Ei, Vildigern! 
.See, see! Man træffer gamle Venner her! 

(Begge hugge ind paa hinanden, Strømmen skilier dem; Vildigern 
med sin Flok overmandes og tages tUfange.) 

Reccared 

(baner sig med draget Sværd Yei gjennem Trængslen.) 

Plads! Plads! Tilside der! Hold op at kjæmpe! 
Hold inde, Kongens Mænd! Holdt! 

Hermenegild. 

Reccared ! 

(Bauer sig Vei henimod ham.) 

Reccared. 
O, Broder! Broder! Skynd dig! lil til Fader 
Og løs dit Bælte! Kast dig for hans Fødder! 

Kongens Stemme 

(fra Baggrunden, overdøvende Kamptnmleu.) 

Stands ! har jeg sagt I Hold op at slaaes ! Hold op 
Hver som har Haab om Livet, kaste Sværdet! 
Holdt! siger jeg! 

(Trænger sig igjennem og standser overfor Brødrene. Alt viger til- 
side fra Scenens Midte; pludselig Dødsstilhed. Fem-sex Mand sees 
liggende udstrakte paa Gulvet.) 



Fjortende Scene. 

De Forrige (uden Ingunde og Ternerne.) Kongen 

Kongen 

(med et gjennemborende Blik træder Hermenegild ind paa Livet.) 

Du tøver, Dreng? Lad see, om du har Mod 
At støde Sværdet i din Faders Hjerte! 
Her er mit Bryst, Staalet er i din Haand, 
Stød til! 

(Hermenegild tumler tilbage og taber Sværdet. Kongen vender sig 
fra ham med et foragteligt Udtryk.) 

Elendige! — Grib ham, Drabanter! 
Slut ham i Lænker! 

(Hermenegild lænkes. Kongen gaaer med heftige Skridt op mod 
Salens Baggrund og vender igjen tilbage.) 

Bort med disse Lig! 

(Ligene bæres ud.) 

Gjør Salen ryddelig! Bring flere Fakler! 
Spatharius ! 

(Livvagtshøvdingen træder frem.) 

lil til Decanerne, 
Byd, der skal standses flux med Mord og Plyndring; 
Jeg vil ei, Hispalis skal lægges øde. 

Du, Vithemir! 

(De Tiltalte tiæde frem. efterhaanden soin Kongen nævner dem.) 

Følg med I Siig, hver skal faae 
Sin Deel imorgen efter Loddet. — Modarl 
Gaa med ! Tag Mandskab, søg at slukke Branden. 
Hug ned Enhver, som ikke lyder strax. 
Der, tag min Seglring! Hurtig I 

(De tre Nævnte forlade Scenen.) 

Claudius 
Og Rechila! Hvor er I? 

To af Følget. 

Her, min Konge 1 

Kongen. 
Kald mig Tiufatherne, Hærgreverne, 
Byd, Palatinerne forsamles strax. 
Saml Byens Ældste, hvad der er ilive; 
Vi ville holde Rettergang paa Stedet. 

(De Tiltalte gaae. Kongen gaaer med stærke Skridt Salen op og 
ned i hele deus Dybde. Stilhed.) 

Du, Ildebald! Jeg saae ham nys, — hvor er han? 

En af Følget. 
Her, Konge I 

Kongen. 
Tag en Flok og gaa til Leiren, 
Bring, hvad du finder der af Levnetsmidler, 
Og deel det ud til Folkene i Byen. 

Stemmer. 
Vi har det knapt I — Vi trænge selv dertil! 

Kongen. 
Gjør, som jeg siger 1 Der er Nok. — Gudsdød! 
Tør Nogen knurre? Skjænker jeg dem Livet, 
Kan I vel dele Brød med dem. — Naa, skynd dig! 

(Udebald gaaer.) 

Troer I, jeg leger Krig? Troer I, det er 

Af Mildhed, at jeg skaaner denne Rede? 

De skal betale det igjen med Renter, 

Naar jeg faaer Tid at tænke lidt paa Smaafolk. 

(Salen er efterhaanden bleven klart oplyst af Drabanter med Fakler,' 
der Btaae i en teet Halvkreds i Baggrunden, kun ladende en Ind- 
gang aaben i Midten. Flere og flere af Kongens Folk komme til. 
Kongen fortsætter sin Vandring. Pause.) 

Hermenegild 

(i Forgrunden tilvenstre, med dæmpet Stemme til Reccared.) 

Broder! Har du en Rest af Godhed for mig, 
Saa søg Ingunde, hun er skjult; — paa Taget, 
Eller i andet Stokværk, frels blot hende! 

Reccared. 
Nu er han farligst; hun tør ikke komme; 
Men lever hun, saa skal hun være frelst. 

(HeTmenegild trykker han« Haand; Reccared vinker et Par Mænd 
med sig og gaaer langsmed Væggen bagom Skaren ud tilvenstre.) 

Kongen 

(standser pludseligt, idet han seer Vildigern.) 

Du, Vildigern I Det koster dig din Hals! 

Vildigern. 
Det venter jeg. Jeg vidste, hvad jeg vilde 
Og hvad jeg voved, da jeg drog mit Sværd. 

Fridibald 

(træder frem og bøier Knæ for Kongen.) 

Min Konge ! Jeg gav Slip paa Slægt og Venner 
For dig, og jeg har fulgt dig tro — 

Kongen. 

Det.veed jeg, 
Og vil belønne det. 

Fridibald. 

Skjænk mig kun Eet, 
Vildigerns Liv, jeg indestaaer for ham! 

Vildigern. 
Forræderi Spar din Bøn I 

Fridibald. 

Naade, min Konge! 

Andre. 
Ja, skaan ham, Herre I — Naade I — Ingen af os 
Forlanger anden Løn! — Skaan ham, min Konge! 

Kongen. 
Skaane? Naar har I seet mig skaane Nogen? 

(Vender sig til Vildigern.) 

I^og> — bed om Livet, og det skjænkes dig! 

Vildigern. 
Mit Navn er Slutstreg under Adlens Drapa; 
Stort lad det ende; stort blev det begyndt. 

Stemmer. 
Bed, Vildigern! — Bed Kongen! — Tving din 

Stolthed : 

Kongen 

(med et næsten umærkeligt Smiil.) 

Bed! 

Vildigern. 
Hvis jeg bad, saa brød du strax dit Løfte; 
Vi to har kjendt hinanden før idag; 
Husk Sunierikl Spar dig for mere Meened. 

Kongen. 
Bort! Sæt hans Hoved over Byens Port! 

Hermenegild 

(gjør en heftig Bevægelse fremad.) 

Vildigern! Jeg er Aarsag i din Død! 
Siig, du forlader mig det, før vi skilles! 

Vildigern 

(til Drabanterne, der ville føre ham bort.) 

Bort, Slyngler! Jeg kan gaae foruden Gangkurv! 

(Vender sig til Hermenegild.) 

Ærlighed paa det Sidste, Hermenegild! 
Din Sag var ikke det, jeg kjæmped for; 
For den, jeg tjener, har jeg Mod at falde! 

(Vender sig, seer Ranimir, der for ut lytte har trængt sig frem 
mellem Kongens Folk, klædt i en Munkedragt; en af de Nærmest- 
staaende er kommen til at rive ffætten af hans Hoved i samme 
Øieblik. Vildigern farer et Øieblik sammen, men tvinger sig og 
gaaer ud med faste Skridt.) 

Flere af Følget 

(vigende tilbage fra Banimir, som derved kommer til at staae ene, 
— først mumlende, siden høiere og høiere :) 

Ranimir! — Den Forræder her! — den Nidding! 
Ned med den Skurk! 

Ranimir 

(dor ikke længer kau skjule sig, lader Kappen falde, slynger Armene 
overkors og maaler sine Fjender med et stolt Blik.) 

Kongen 

(seer hara.) 

Ei, eil Ven Ranimir! 
I Faareklæder, troer jeg I 

Stemmer. 

Stød ham ned! 
Døe Ranimir! Den Nidding! 

Kongen. 

Hvem befaler? 
Stilhed! Hvem dømmer her undtagen jeg? 

En Stemme. 
Retfærdigheden ! 

Kongen 

(truende-) 

Troer I det? 

(Til Ranimir.) 

Træd frem! 

(Banimir træder frem og bøier Knæ for Kongen. Kongen betragter 
ham et Øieblik skarpt.) 

Naar du beholder Livet, Ranimir, 
Skal Ingen kunne sige, jeg belønner 
Forræderiet slet. Lev til Exempel! 
Man, bruger stundom Folk som dine Lige. 
Gaa! — Har I Livet kjært, saa rør ham ikke! 

(Banimir gaaer. Kongen lader Øiet løbe over Forsamlingen.) 

Nu, er I samlet alt? Saa hør min Villiel 
Hispalis' Borgere! Haardt har I trodset, 

lO 

Og eders Gjerning hævner alt sig selv. 
I bøde mig saameget Sølv, som tred've 
Af mine Krigere i Rustning veie, 
Dertil endnu titusind Drachmer Guld 
Og stille mig halvtredsinstyve Gidsler. 
Livet beholder I, Brød skal I faae; 
Saa skylder I endda min Naade Noget. 

Enkelte svage Stemmer. 
Leve Kong Liuvigild! — Han level 



Femtende Scene. 

De Forrige (uden Vildigem, Rauimir og Reccared.) FrOnimiUS. 

Fronimius 

(træder ind og gaaer frem midt paa Scenen, i fuldt Ornat, med 
Krumstav og et Crucifix løftet i Haauden.) 

Vee jer I 
Forbandet være hver en Katholik, 
Som tager mod et Brød af Liuvigild I 
Forbandet den, som tager en Drik Vand 
Af ham, og ikke heller døer af Tørsti 

Kongen 

(der uvilkaarligt er vegen tilbage.) 

Grib ham! 

Fronimius. 
Forbandet den, som rører mig. 
Før jeg har talt I Vee dig, Kong Liuvigild I 
Dræb mig! Mit Blod skal give Troen Væxt; 
Hvad du har saaet, skal blæses bort som Avner I 

Kongen. 
Grib ham, Drabanter! Bort og hiig ham ned! 

(Ingen rører sig.) 

To Mænd 

(styrte frem og kaste sig paa Knæ hver paa sin Side af Bispen.) 

Vi raabte »Leve!« — Vi vil cjøe med dig! 



Ret, mine Børn! 



Fronimius. 

Kongen. 

Ha, grilD ham! Er I døve? 



Sextende Scene. 

De Forrige. Eeccared. 

Reccared 

(Ht;m lige er truadt ind. ganer med raske Skridt ind paa Bispen, 
vrister ham Grucifixet af Haanden og løfter det mod ham.) 

Forbandet den, som taler Ord mod Kongen! 
Der er ei Øvrighed uden af Gud! 
Veed du ei, Bisp, at han, som skjænked dig 
Din Myndighed, har givet ham hans Krone? 
— Tag ham. Drabanter ! Før ham bort og vogt ham ! 

(Fronimius og de to Andre gribes.) 

Fronimius. 
Din Skyld er dobbelt, Reccared! Du kjender 
Den sande .Tro! 

Reccared. 
Paa dette skal jeg svare 

lO* 

Den Dag, vi mødes for en anden Dommer. 
Bort! 

(Drabanttriie føre de Tre bort.) 

Kongen 

(for sig selv.) 

Jeg har taget feil af denne Dreng I 
Godt er det, han er ikke Hermenegildl 

(Reccared gauer over mod Hermenegild, der med spændte Blikke 
har fulgt ham, og hvisker nogle Ord. Hermenegild gjør en Bevæ- 
gelse, sum om han aandede friere.) 

Kongen. 
I, mine fuldtroe Mænd, kjækt har I stridt. 
Og jer Fortjeneste skal ikke glemmes. 
Det Guld, som Byen her betaler mig, 
Skal deles ligeligt til eder Alle. 

Stemmer. 
Leve vor Konge! 

Kongen. 

Jeg har lovet jer, 
Hver Træl, som vog en Frimand, skulde bytte 
Sin Fingerring af Kobber med den Dræbtes; 
Hver Fri, som vog en Garding, skulde bytte 
Sin egen SølVring med den Faldnes Guldring; 
Det staaer ved Magt, og det stadfæstes her. 

Stemmer. 
Hil, hil vor Konge! 

Kongen. 

Fridibald, træd frem. 
Dit Fødested er her? 

Fridibald. 

Ja, Herre Konge. 

Kongen. 
Modtag da nu som Kampløn Hispalis 
Til Residents, og dermed Værdigheden 
Som Hertug over Boetica. 

Fridibald. 

Min Konge — I 

Kongen. 
Afslaaer du den? 

Fridibald. 

Jeg tager den med Tak. 

Kongen 

(vender sig til Hermenegild. Dyb Taushed.) 

Og saa til Slutning du. Elendige! 
Hvad troer du vel, at du fortjener? 

Hermenegild. 

Døden. 
Fæld Dommen kun; jeg frygter ei derfor; 
Men Gud har dømt imellem os; hans Dom 
Og ikke din er det, som knuser mig. 

Kongen. 
Troer du dig selv saa stor, at jeg har nødig 
At dyppe Haanden i mit eget Blod? 
Jeg trænger ei dertil. Du er forviist! 
Bort fra mig! I Valentia skal du boe; 

Der kan du roligt tænke paa din Storhed. 
Bring hani afsted T Affører ham paastand 
Hiin kongelige Klædning, han vanærer 1 

(Drabanterne føre Hermenegild bort.) 

Nu Tak for eders Mod og Tapperhed! 
Gaaer Hver til Sit. Iniorgen feire vi 
Den vundne Seier med en Glædesfest. 
Hermed Farvel. 

Mange Stemmer 

(idet Skaren forlader Salen, hvor kun nogle Drabanter med Fakler 
blive tilbage tilligemed Kongen, Beccared og Fridibald.) 

Hil Kongen I Hil vor Konge 1 
Seier og Lykke! Leve Liuvigildl 

Kongen 

(vinker ad dem, takkende med en Haandbevægelee.) 

Hør! Fridibald og Reccared! — Du veed, 
Jeg fik et Bud imorges. 

Reccared. 
Ja-? 

Kongen. 

Det brister; 
Godt at jeg fik forhalet det til nu. 
Kong Chilperik er myrdet; Fredegunde 
For Tiden uden Magt. Nu maae vi vente 
Os Alt af Frankerne. 

Fridibald. 

Seent eller tidligt, 
Saa maa det skee; nu har de knapt en Hær 
Saa kampberedt som vor. 

Reccared. 

Naa, var der Intet, 
Jeg frygted meer end dem! 

Kongen. 

Du tager Hæren; 
Tillykke, Reccared! 

(Trykker hans Haand, gaaer et Par Skridt mod Baggrunden og 
standser ved en Pille.) 

Hvad er det Kors, 
Som her er hugget ud? 

Fridibald 

(følger ham.) 

Her var det, Herre, 
Din Formand, Kong Theudisclus sad ved Bordet; 
Da sluktes alle Kjerter ud med Et, 
Mens useet Kongen blev stødt ned i Mørket; 
Paa denne Flise fandt man saa hans Lig; 
En trofast Haand har siden hugget Mærket. 

Kongen. 
Hm. Denne Sal er rig paa mørke Minder. 

Fridibald. • 
For dig paa Minder om en Seir, min Konge! 

Koagen. 
Knapt om en heel. Oprørets Arnebaal 
Er splittet ad; men der er Gnister nok 
Tilbage, skjult i Asken, som kan tænde. 
Doghaaberjeg, den Kamp, som faldt mig tungest. 
Er endt idag. 

(Gaaer ud. Drabanterne og Fridibald tfilge.) 

Reccared 

(alene i Mørket, staaer et Øieblik taus.) 

Ja, haabe, hvo der kan; 
Den tungeste, troer jeg, staaer end tilbage. 

(Gaaer langsomt mod Baggranden.) 
Tæppet falder. 

(Toletum, det kongelige Palads. Decorationen fra første Akt.) 

Første Scene. 

Kongen. Hilderik, hans Kantsier. 

Kongen 

(sidder ved et Bord i Forgrunden tilhøire, beskjæftiget med at 

gjennemlæse og trykke Seglet paa endeel Documenter, som Hilderik 

rækker ham eet efter eet. Flere G-ange seer han spørgende op 

paa denne.) 

Nu? Er der Meer? 

(Hilderik rækker Lam et nyt Document.) 

Mand I Har du tabt dit Mæle? 
Du siger intet Bogstav! Har jeg gjort dig 
Til Kantsier, forat du skal tie stille? 

Hilderik 

(forlegen.) 

Herre, — jeg veed ei, hvad du vil, at jeg 
Skal sige — 

Kongen. 
Tier du af Ærbødighed 
Eller af Dumhed? 

Hilderik. 

Vist af Dumhed, Herre. 

Kongen. 
Hm. 

(QjeunemlæBer og forsegler i Taushed Kesten ; gjør derpaa en af- 
færdigende Haandbevægelse. Hilderik bøicr Hig og ga>ier.) 



Anden Scene. 

Kongen (alene.) 

En Stilhed er der kommen over Alt I 
En Ro som Dødens Stilhed efter Jordskjælv, 
Og dog saa blytung, knugende som Havblik 
Før Storm, — jeg taber mig, jeg bliver borte 
I denne Ørkentomhed som et Sandskorn. 

(Reisei' sig.) 

Reccared bortreist; Hermenegild er tabt, 
Ingunde død; — det lille, blide Væsen; 
Hun skadede mig dog af Alle mindst. 

(Gaaer langsomt frem og tilbage.) 

Jeg har hdm her, — her, paa mit eget Slot, 
Under mit Tag, nær som i gamle Dage; 
Ti Skridt behøves for at naae hans Kammer; 
Men til hans Hjerte fører ingen Vei. 

(En Drabant træder indenfor Tæppet i Baggrunden.) 

Hvad vil du? 

Drabanten. 
Bispen, Herre. 

Kongen. 

Bispen, — kom! 

Tredie Scene. 

Kongen. Bisp Uldila (træder ind.) 

Kongen. 
Uldila I Gaa igjen til Hermenegild! 
Jeg gav ham Valget, jeg har bedt og truet, 
Jeg lod ham Frist til at bestemme sig, 
Jeg har forlænget den, jeg bliver ved 
At skyde Tiden ud; mit Haab er svagt; 
Stadigt det samme Svar. Tal med ham, Bispl 
Ryst ham igjenneml Slaa hans Tro til Jorden, 
Knus den med Grunde! 

Bispen 

(ryster paa Hovedet.) 

Grunde, Herre Konge? 

Kongen. 
Grunde! Er du en Lærer selv i Israel? 
Hvad er du Biskop for? Er jeg mon skriftklog? 
Veed du, hans Tro er falsk og din er sand, 
Og mangler Grunde? Giv ham Grunde, Biskop! 
Beviis, at han har Uret! Hører du? 

Bispen 

(med et tvivlende Udtryk.) 

Jeg skal forsøge det. 

Kongen 

(gjør en afskedigende Bevægelse; Bispen gaaer. Han sætter sig ved 
Bordet med Hovedet støttet mod Haanden.) 

Før var en Mine, 

Et Blik af mig Nok til at skræmme ham; 

Nu er han voxen; da var han en Dreng; 

I dette Oprør kasted han sig ud, 

Som Drengen, sluppen fra sin Faders Tugt, 

Kaster sig i en Baad, ^vil ud at seile 

Paa egen Haand ; Strømmen var ham for stærk, 

Den rev ham med. Men der, hvor nu hans 

Skibbrud 
Har slynget ham, der staaer han paa en Klippe, 
Der møder han mig pludseligt som Mand. 

(Løfter Hovedet et Øieblik og lytter uden at vende 3isr."> 

Hvad Godt? 

(Pause.) 

Nu da? Hvad vil du? 

(Vender Hovedet og furer op i Forfærdelse ved at see Salen tom.) 

Var her Ingen? 
Guds Vunder! Hvad er det? Jeg hørte Ringen 
Foroven rasle, hørte Tæppet slæbe, 
Jeg hørte Fodens Trin, Sandalens Knirken, 
Hver enkelt Lyd for sig, — hvor er det muligt 1 
Naar ikke jeg tør troe paa mine Sandser, 
Hvad er der meer, som jeg tør stole paa? 

(Ghaaer frem og tilbage.) 

Der er en Feberglød i mine Aarer; 

Før var jeg aldrig syg. Mon det er Døden? 

End har jeg ikke Tid at døe; min Villie 

Skal gjøre den hvert Led paa Kroppen stridigt! 

(Stajidser i Tanker.) 

Maalet, jeg stræbte til, er næsten naaet; 
Fra Rhodanus og fra Garumnas Bredder 
Til Havene mod Syd, mod Øst og Vest 

Udstrækker sig nu endeligt mit Scepter. 
Men Intet er befæstet. Sveverrigets 
Erobring skaffer disse Katholikker 
En Tilvæxt, som er farlig; denne Gift, 
Som før var udenfor, er nu i Kroppen - 



Fjerde Scene. 

Kongen. En Drabant (træder ind.) 

Drabanten. 
Min Konge! Hertug Fridibald — 

Kongen 

(Gjør en afværgende Haandbevægolse.) 

Ja vist! 

(Giver sig atter til at gaae op og ned.) 

Og Faren er kun afvendt for en Stund, 
De kjende nu engang den Magt, de har. 
— Hvad vil du? 

Drabanten. 
Hertugen af Boetica 
Er kommen, og et Sendebud fra Hæren. 

Kongen 

(aaudafraværende, fortbætter biu Gaug.) 

Og det er Sandhed, de Katholske holder 
Urokkeligt ved hver en Læresætning, 
Mens vi har givet efter, bragt de Fromme 
Iblandt os selv til Vaklen. — Daare var jeg; 
Det var mit eget Paafund paa Conciliet! 

Forsilde har jeg seet, hvor Kjernen ligger. 
— Hvad vil du melde? 

Drabanten. 

Hertug Fridibald 
Er kommen nys og ønsker din Befaling. 
Paa samme Tid er kommet Bud fra Hæren 
I Septimanien; de vente begge. 

Kongen 

(glad udbrydende.) 

Fra Reccaredl En Fugl, som flyver over 
Det døde Hav! Lad Budet først herind; 
Bed Hertugen at vente 

(Drabanten gaaer.) 

Reccared I 
Du er mit sidste Haab; bedrag mig ikke I 



Femte Scene. 

Kongen. Beccareds Afsending (i indgangen, b^)ier sig.) 

Kongen. 
Du bringer Bud om Seir? 

Budet. 

Ja, Herre Konge. 

Kongen. 
Han er min Søn; jeg vidste det I Fortæl I 

Budet. 
Kong. Guntram drog med tvende stærke Hære 

Imod Nemausus og mod Carcasona; 
Paa begge Steder har vi slaaet dem. 

Kongen. 
Og Carcasona, som de havde taget? 

Budet. 
Er atter vort. Prinds Reccared har feiet 
Dem over Grændsen, saa Kong Guntram nu 
Maa være glad, naar han kan værge Sit. 

Kongen 

(kaster en fyldt Pung til ham.) 

Der, hold dig lystig, Ven; gak til mit Bord 
Og siig min Mundskjænk — er der Meer? 

Budet. 

Ja, Herre. 
Prinds Reccared bød mig at bringe dig 
En Gave fra ham. 

{T&fter en dræbt Falk frem af sin Taske.) 

Kongen. 

Hvad er det? En Falk? 
Til mig? Den døde Fugl? — Mand, er du gal? 

Budet. 
Det var hans Bud. 

Kongen. 

Er Drengen fra sin Samling? 

Tii^^er P'uglen og betragter den nøle, «eer derefter paa Sendebude*.) 

Den Fugl har været tam, — Vingen er stækket — 

Budet. 
Det var en Fugl, han havde tæmmet selv 

Og havde kjær; han tog den fra sin Skulder 
Den Dag og kvalte den med egen Haand; 
Han beder dig at blæse Liv i den; 
Kan du det ikke, beder han dig vente 
Med hvad du gjør, indtil han kommer selv. 

Kongen 

(gjør et Skridt imod ham.) 

Hal Hvad veed han — ? 

Budet. 

Jeg veed det ikke, Herre; 
Men samme Morgen kom der Bud til ham, 
Som satte ham i sær Urolighed. 

Kongen. 
Naar kommer Prindsen hid? 

Budet. 

Det var hans Agt 
At vende hjem saa snart, det kunde skee. 

Kongen. 
Naar reiste du? 

Budet. 
For elleve Dage siden. 

Kongen. 
Gaal Gaal 

(Sendebudet gaaer. Kongen knuger Hænderne eammen i stærkt 
Sindsoprør.) 

Han kommer hjem! Saa maa det skeel 

Før han er her, maa Alting være klart; 
Tiden er kostbar — 

(Løfter Falken i den ene Vinge.) 

Det var Fuglen da, 
Som skulde flyve over det døde Hav I 
Ulykkesfugl, bort I 

(Kaster den. Klapper i Hænderne, Drabanten viser big.) 

Hertug Fridibald! 

Sjette Scene. 

Kongen, Fridibald (kommer ind.) 

Kongen. 
Velkommen, Fridibald I Et vigtigt Hverv 
Har bragt mig til at kalde dig til Staden. 

Fridibald. 
Jeg er beredt at rykke strax i Marken. 

Kongen 

(smiler.) 

Du tager mig Befalingen af Munden; 
Tilforn kom du mig ei saa langt imøde. 
Nu, Fridibald, jeg stoler paa din Troskab. 

Fridibald. 
Det kan du. Herre. Det er sandt, du siger; 
Men disse Aar med deres Kamp har viist mig. 
At ene du er Mand for denne Tid. 
Befal mig — 

Kongen. 
Vel! — Jeg troede, jeg var færdig 

Med Sve verne, da først jeg havde kuet 
Kong Thiudemir og siden Andeca; 
Nu i Galletien er en Malurik, 
Som spiller Konge der. 

Fridibald. 

Han har gjort Fremskridt. 

Kongen. 
De vil; saa skal de knuses! Svevernavnet 
Skal blive til et Sagnl 

Fridibald. 

Vel, Herre Konge. 

Kongen. 
Tag Mandskab fra de sydlige Provindser; 
Der har vi Nok, som ei er brugt mod Guntram. 

Fridibald. 
Der er skeet Opbud. 

Kongen 

(nikker.) 

Vel betænkte — Hvordan 
Er ellers Folket stemt i din Provinds? 

Fridibald. 
Fordølges kan det ei; der smedes Rænker. 
Aabent tør Ingen trodse dig; men skjult 
Og stille sniger Smitten sig omkring; 
Et Vindpust bærer den fra Mand til Mand, 
Som ingen Øvrighed kan sætte fast. 

Kongen 

(heftig.) 

Den Tjener, jeg har sat til en Bestilling, 
Skal kunne byde selve Luftens Aanderl 

Fridibald. 
Jeg gjør, hvad jeg formaaer; men Alt forgjæves. 
Saalænge Herménegild er til, saa haaber 
Hver Katholik paa ham. 

Kongen 

(tonløst, men uden at røbe Beyægelse.) 

Du raader mig 
Til Sønnemord? 

Fridibald 

(forfærdet.) 

Bevare Gud mig. Herre 1 

Kongen. 
Hvad iheente du da, — hvis du meente Noget? 

Fridibald. 
At ingen Magt kan standse denne Gjæring; 
Hvert Slag mod de Katholske er et Hug 
I Silke; der er Kraft hos denne Flok, 
Større end den, som vinder Seir med Vaaben. 

Kongen 

(farer op.) 

Du ogsaa Katholik I 

Fridibald. 

Det er jeg ikke. 

Kongen. 
Ingen at stole paa! 

Fridibald. 
Jeg er dig tro! 
Men det er^ vist, at denne Kirke staaer 
Og falder ved sig selv. Giv Sagen Gud 
Ivold, og lad din Eftermand om Resten. 

Kongen. 
Men det er det, jeg ikke kan og vil I 
Troer du. Vognstyreren kan slippe Tøilen, 
Naar hver i Spandet har sin egen Lyst, 
Og Een vil gaae i Vester, Een i Øster? 

Fridibald. 
Du frygter — ? 

Kongen. 
Alt og Alle, — meest mig selv I 
Jeg gav mit Liv for blot at være sikker 
Paa Hermenegild; ham falder Arven til, 
Han er den Ældste; jeg har grundet selv 
Den Ret, han har; — den tør jeg ikke rokke; 
Men Reccared er kun at stole paa 
Og være Konge kan kun Een. 

Fridibald. 

Mig synes. 
At du har intet Valg; thi Reccared 
Kan ikke føre Spiret. 

Kongen 

(ryster paa Hovedet.) 

Lidet kjender 
Du Reccared ; selv har jeg dømt ham feil. 
Jeg elsked Hermenegild, fordi jeg saae, 
At han var støbt i samme Form som jeg, 
Ædlere Malm maaskee, skjøndt mindre stærkt. 
Men Reccared er fuldt saa haardt Metal 
Som jeg; kun er han af en anden Støbning, 
Glat som et Speil, der viser hvert et Blik 
Tilbage, skjøndt man troer at see saa dybt; 
Jeg vilde frygte ham som ingen Anden, 
Var han mig ikke tro. 

(River sig med Magt ud af sin Taukegan«.) 

Dog Nok om dette. 
Bliv her; vi tale siden om vor Feltplan; 
Skatmestren vil jeg give min Befaling — 

(Gaaer op mod Dørea tilvenstre og kalder ud.) 

Skatmester 1 

(Skatmesteren træder ind.) 

Er dit Regnskab snart i Orden? 
Skatmesteren 

(leverer hum et Documeut.) 

Her er det, Herre Konge. 

Kongen. 

Det er godt. 

(LivvuKtbhøydiugen træder ind.) 

Hvad vil du? 



Livvagtshøvdingen. 
Brev, min Konge. 

Kongen. 

Brev? Giv hid! 

(Tager Brevet. Til Skatmesteren :) 

Følg med, og lad os see til vor Beholdning. 

(Ghaaer ud tilvenstre, fulgt af Skatmesteren.) 



Syvende Scene. 

FridibaM. Livvagtshøvdingen. 
Fridibald 

(seer efter Kongen.) 

Kongen er syg. 

Livvagtshøvdingen. 

Paa Legemet og Sjælen. 
Han hverken spiser eller drikker meer; 
Tidt gaaer han her i timeviis og taler 
Høit med sig selv; saa har ]Qg aldrig seet ham. 

(En Drabant træder indenfor.) 

Hvad vil du? 

Drabanten. 
Ranimir, min Høvedsmand, 
Er udenfor. 

Fridibald 
Du spøgeri Ranimir? 

Livvagtshøvdingen. 
Han kommer tidt til Hove. 

(Til Drabanten.) 

Jeg skal komme. 

(Drabanten gaaer.) 

Fridibald. 
Den Skurk tør sætte Fod i Kongens Hal? 
Og Kongen taaler ham? 

Liv vagts høvdingen. 

Det er en Gaade; 
Dog Kongens Raad er tidt ufattelige. 

Fridibald. 
Men Kongen kjender jo — 

Liv vagt s høvdingen 

(med et Skuldertræk). 

Han bruger ham. 
Har du imod, han lades ind? 

Fridibald. 

Aa, nei. 

(Livvagtshøvdingen gaaer ud.) 

Naar han er her, har han et Anslag for I 
Jeg har dog Lyst at fritte ham en Smule. 



Ottende Scene. 

Fridibald. Banimir (kommer ind.) 

Ranimir. 
Ei, Fridibald I Saa vi skal træffes her! 
Nu seer man sjeldent sine gode Venner. 
Hvad Nyt? 

Fridibald. 
At jeg og du er gode Venner, 
Forræder I 

Ranimir. 
Eil — Hvad kalder du den Mand, 
Som kniber ud med Folk og Proviant, 
Naar Skibet just skal seile og har Bør, 
Som nøder det at søge Land i Utid, 
Og som har Skylden, naar det derved knuses 
Mod Kystens blinde Skjær? 

Fridibald 

(80IU tirret.) 

Beviis det. Løgnert 
Hvor veed du, at jeg nogentid faldt fra? 

Ranimir 

(studser.) 

Sandt; du bar Kappen .godt paa begge Skuldre. 
Fridibald 

(som før.) 

Hvem gav mig vel det Hverv? 

Ranimir. 

Det Hverv, det hjalp digl 

Fridibald. 
Ved Himlen! Jeg vil see den Mand, som uden 
Nødvendighed vil offre Liv og Ære, 
Blot for at falde med en falden Sag. 
Jeg frelste mig og Tusinde med mig; 
Og neppe trper jeg, man kan dadle mig. 
Fordi jeg nu har sluttet mig til Kongen; 
Var der et Glimt af Haab for os — 

Ranimir 

(spændt.) 

Hvad saa^ 
Fridibald 

(afbrydende.) 

Jeg troer, at jeg forsvarer mig — mod dig I 
Du Skurk! Som om jeg havde det fornødent I 

Ranimir. 
Hal Din Foragt fortjener jeg vel neppel 
Du havde dine Planer; jeg har mine I 

Fridibald. 
Du har en Plan? 

Ranimir 

(pladseligt kold.) 

Vist ei. Jeg er en Skurk; 
Det var mit usle Liv, jeg vilde frelse, 
Da jeg forraadte Hispalis til Kongen. 

. Fridibald. 
Du pleied ikke før at frygte Døden; 
Det veed jeg vel. 

Ranimir. 
Naa, — ikke det? 

Fridibald. 

Din Færd 

Har været mig en Gaade, maa jeg tilstaae; 

Men løs mig den I 

Ranimir. 

At løse den er farligt; 

Men jeg er nødt til nu at spille høit. 

Siig mig først Eet: Hvad binder dig til Kongen? 

Elsker du ham? 

Fridibald. 

Jeg elsker meest min Fordeel, 
Og den er altid størst paa Kongesiden. 

Ranimir. 
Paa Liuvigilds? 

Fridibald. 
Paa dens, som bærer Kronen, 
Og er den Stærke. 

Ranimir. 
Gotherfolkets Saga. 
Har viist, de To kan skilles ad. 

Fridibald. 

Vel sandt; 
Saa gynge Vægtens Skaaler, til den finder 
Sin Ligevægt. 

Ranimir. 
Og hvis det skeete nu, 
Hvis Skaal vil du saa kaste Loddet i? 

Fridibald 

(seer prøvende paa ham) 

Om dig og mig er Talen ikke meer. 
Viis mig den Mulighed, — en Mand — 

Hvem veed? 



Ranimir. 

Hermenegild — 

Fridibald. 
Hvad han? 

Ranimir. 

Er end et -Felttegn. 

Fridibald 

(griber ham i Armen.) 

Tal sagte, Ven I Et Ord kan koste Livet! 
Hvad mener du? Hermenegild er Fange, 
Hans Magt er brudt, han tænker ei paa Sligt. 

Ranimir. 
Hermenegild kan — flygte. 

Fridibald. 

Ranimir I 
Hvad siger dul 

Ranimir. 
Der kunde skee Mirakler; 
En Engel eller blot et lille Jordskjælv 
Kan aabne Fængslets Dør som for Sanct Peter. 

Fridibald 

(seer sig om og lader Stemmen synke til Hvisken.) 

Men før et saa forvovent Skridt — 

Ranimir. 

Forvovent? 

Har jeg talt om, at noget Skridt skal skee? 
Det var et Indfald blot. 

Fridibald. 

Du troer mig ikke I. 

Ran i mir. 
Hvad Borgen har jeg? 

Fridibald 

(mødende hans Blik.) 

Derom spørger jeg. 
»Een Fugl i Haanden« — veed du, er mit Valg- 
sprog. 
Ranimir 

(betragter ham et Øieblik skarpt ag siger derefter henkasteudi- i en 
forandret, ligegyldig Tone.) 

Underligt nok, vi To skal mødes nu; 

Nu har vi just Alt jdet, vi ønsked dengang. 

En Krig med Frankerne — 

Fridibald. 

Guntram' er slaaet. 

Ranimir. 
Hvad siger det, om der er tabt et Slag? 
Sveverne reise sig, Biskop Leander 
Har endt sit Ærind i Constantinopel ; 
Flaaden var færdig til at gaae tilsøes. 

Fridibald. 
Leander kommen? Er det sandt? 

Ranimir. 

Læg til, 

Folket er kjed af Liuvigild; han selv 
Er sygnet hen, Hæren er træt af Kampen, 
Og disse Katholikker er som Græsset, 
Jo meer det slaaes, jo mere voxer det. 

Fridibald. 
Hm. Det er sandt. 

Ranimir. 
Du har et Ord at sige 
Hos Vildigerns Parti; dit eget Tilhæng 
Er endnu stærkt; du kunde muligt kaste 
Det Lod i Skaalen, som tilsidst gjør Udslag; 
Tænk over, hvor du har din Fordeel, Ven! 
— Han kommer! 

(Gaaer tilbage mod Udgangen.) 

Fridibald 

(afsides.) 

Du er snu; men du gik dog 
I Fælden! Der er Eet, din Snuhed glemmer, 
At jeg er ikke samme Skurk som du! 



Niende Scene. 

Be Forrige. Kongen. 

Kongen 

(kommer ind med hurtige Skridt i en vuldsom Ophidselse.) 

Hvad? Ranimir 'er her? Skurk og Forræder! 
Ved Gud, din Frækhed kjender ingen Grændserl 
Skjænkede jeg dig Livet, forat du 

Skal smede nye Planer mod mit Rige? 

(Holder et Brev op for hans Ansigt.) 

Kjender du dette Brev? 

Ranimir 

(et Øiebllk slaaet, fatter sig hurtigt.) 

Skriften er min. 

Kongen. 
Du søger ei engang at nægte det? 
Ved Himlen! Du forbauser mig endnu I 
Tredobbelte Forræder mod dtij Herre I 
Find nu en Udflugt, som kan redde dig I 
Hvad svarer du dertil? 

Ranimir 

(der kun staaer i Armslængde fra Kongen, drager en Dolk og fører 
et Stød imod hans Bryst.) 

Det er mit Svar! 
Kongen 

(fanger hans Arm i Stødet, vrister Dolken fra ham; kaster ham i 
G-olvet og sætter Foden paa ham.) 

Dit Svar var spidst, men mit skal blive stumpt! 
Herind, Drabanter! 

(Drabanterne ile til.) 

Her! Tag dette Kryb 
Og klyng ham op paa Torvet, høit for Alle; 
Den Skurk er ikke værd et Øxehug! 

Ranimir 

(idet han flæbes bort af Drabanterne.) 

Der gjør du vel! Mit Halsbeen er for haardt; 

Der kunde komme Skaar i Øxens Eg, 

Som nys blev sleben, — gjem den til — enAnden! 

(Bagtæppet falder til efter dem.) 

(truffen, farer sammen og gaaer i Taushed Salen et Far G-ange op 
og ned med heftige Skridt.) 

Fridibald. 
Fik du et Saar, min Konge? 

Kongen. 

Kun en Rift. 

(Pause.) 

En vidtforgrenet Sammensværgelse, 
Det meest uhyre Spind af nye Rænker 
Blev mig berettet nys. 

Fridibald. 

Jeg veed det, Herre; 
Han lod mig nyligt skimte sine Planer; 
Leander — 

Kongen. 
Ja, jeg veed det; han er her. 
Skjult midt i Byen; — jeg har alt befalet — 
Lad mig alene, Fridibald, en Stund. * 

(Fridibald gaaer; Kongen kaster sig i en Armstol. Pause.) 



Tiende Scene. 

Kongen. En Terne (kommer ind.) Sisbert (senere.) 

Ternen 

(fra Børen tilvenstre.) . 

Min Konge, Dronningen er syg, hun sender 
Mig hid at spørge til dit Saar — 

Kongen 

(farer op med Voldpomhed.) 

Gaa bort! 
l^ævn ikke hendes Navn i denne Time! 
<}aa, siger jeg digl 

(Ternen gaaer.) 

Ha, Gosvinthal Djævel! 
Det er dit Værk! Alt, hvad der skeer og skeete, 
Stammer fra dig! Du kunde friste mig 
Til Klagemaal mod Himlen! Du ilive, 
Ingunde, Hermenegild — ! 

(Slaaer sig for Brystet.) 

Dog nei, o nei! 
Det er mit* eget Garn, der knytter sig 
Til Strikker om min Fod! Min egen Væv, 
Der væver nu en Ligsærk for mit Haabl 
Alt, Alt er Frugten af min egen Statskløgt; 
Hvi tog jeg denne Furie til Hustru! 

(Skjuler et Øieblik Ansigtet i Hænderne.) 

Dog saadan er det nu; til alle Sider 
Nye Oprør, nye Sammensværgelser; — 
Nei! Ingen Tøven! Bæver jeg tilbage 
For dette Skridt, er al min Stræben spildt, 
Mit Liv, min hvileløse Kamp forgjæves, — 
Nei! Neil Før maa det koste, hvad det koster! 

(Klapper i Hænderne, Drabanten viser sig.) 

Hent mig Bisp Uldila! Kald Sisbert hid! 

(Drabanten gaaer.) 

Er det bestemt, at der skal kun regeres 
I dette Land med Strikke, Blok og Øxe? 
Man tvinger mig et Jernspiir fast i Haanden! 

(Sisbert træder ind.) 

Sisbert! Er Alt i Orden, som jeg bød dig? 

Sisbert. 
Alt er besørget. 

Kongen. 
Godt. Du veed min Villie; 
Vær om en Time rede, lad mig vide, 
Naar du har Alting færdigt. 

Sisbert. 

Vel, min Konge. 

(Sisbert gaaer.) 



Ellevte Scene. 

Kongen. Bisp Uldila (træder ind.) 

Kongen. 
Naa, det. var godt. Jeg lider Hurtighed, 
Og meest idag. Saa var du hos niin Søn? 

Bispen. 
Ja, Herre Konge. 

Kongen. 
Hvordan fandt du ham? 

Bispen. 
Som jeg er vant. 

Kongen. 
Den samme Trods endnu? 

Bispen. 
Jeg troer, den brister først med Livet, Herre. 

12 

Kongen. 
Talte du med ham — og hvad svared han? 

Bispen. 
Jeg talte til ham, Herre, som jeg pleier. 
Sin Skyld mod dig har han jo længst erkjendt; 
Men da jeg tåled om at skifte Tro, 
Saa svared han mig, som han før har gjort: 
»Ærværdige Fader, spar din Talekunst; 
»Min Tro kan ikke skiftes jsom en Kappe 
»Hvertandet Aar; siig Kongen det fra mig. 
»Hvis du vil tale, tal til denne Jernstang; 
»Maaskee din Tales Magt kan bøie den.« 

Kongen 

(udbrydende.) 

Du har ei talet til ham, som du skulde I 
Gjaldt det for dig, hvad dette gjælder mig, 
Havde du talt, saa Stene skulde røres 1 
Jeg selv maa være Præst for denne Gangl 
Kun jeg kan bøie haml 

Bispen 

(ryster paa Hovedet.) 

Ham bøier Ingen. 
Kongen 

(gaaer op i Baggrunden.) 

Ingen, som tvivler paa sin egtn Kraft I 

(Kalder ud.) 

Bring Hermenegild! 

Du Biskop, hold dig rede; 
Hent, hvad du bruger, og vær om en Time 

Tilstede her i Kamret, naar jeg kalder. 

(Bispen gaaer ud tilhøire.) 

Nei, det maa lykkes, — lykkes skal og maa det! 
— Hvad nu? 



Tolvte Scene. 

Kongen. Livvagtshøvdingen (træder ind.) 

Livvagtshøvdingen. 

Min Herre Konge 1 Bisp Leander 
Er greben alt; vi fandt ham i et Huus 
1 Byens Udkant; tvende Mænd med ham 
Er ogsaa grebne; Alting tyder paa, 
Der var en Plan i Gjære, som blev hindret. 
I Huset fandt vi Overflod af Vaaben, 
Rebstiger, Brækjern, File, — Alt fornødent 
Til at faae brudt et Fængsel op med Magt. 

Kongen. 
Har du ham her? 

Livvagtshøvdingen. 

Jeg iled forud, Herre, 
Forat berette det. Han føres hid. 

Kongen. 
Vel, bring ham for mit Ansigt, naar han kommer. 

(Livvagtshøvdingen gaaer.) 

Kongen 

(efter en lang Pause, drager Veiret tungt.) 

Var det forbi! Nu maa det være, nul 

12* 

Og jeg er træt og mødig 1 Er jeg rustet 
Til denne Kamp, hvor Ingen staaer mig bi? 
For første Gang i Livet vakler jeg I 
Førstegang veed jeg, hvad jeg har at gjøre. 
Og førstegang er Tanken ikke Daad! 

(Udbrydende.) 

Feltherrer har jeg her i Snesetal, 
Og alle Helte; jeg var deres Lærer; 
Titusinder- af Krigsmænd har jeg om mig, 
Som ville lyde, seiervante Skarer, 
Dynger af Guld til at belønne dem; 
Og Ingen, Ingen af dem kan jeg sende 
For mig i denne Kamp; jeg er alene. 

(Lader Hovedet synke.) 

Var Reccared blot her! — Dog det er godt; — 
Saa vilde jeg faae To at kjæmpe mod, 
Mig selv foruden. — Ene maa jeg være. 

(Knuger begge Hænder mod Brystet.) 

Det brænder mig herinde 1 Blodet hamrer. 
Som om mit Hjerte vilde smede Vaaben 
Imod mit Hoved — Luft I Jeg kvæles heri 

((}aaer ud tilvenstre med stærke Skridt.) 

Trettende Scene. 

HermenegUd (føres ind af Drabanter, som derefter forlade ham. 

Han er iført en simpel, mørk Klædedralgt. Et Øieblik seer han sig 

om; et Smiil glider over hans Ansigt. 

Alt er som førl Vel mødt, I gamle Mure I 
Kjender I mig igjen? — Thronstolen — ? 

(Seer sig om.) 

Jo! 

Den hele Vaabensamling uforandret. 

(Tra'der hen foran Trophæen og seer længe paa den.) 

Da sidst vi mødtes her i denne Sal, 

Havde hun smykket dette Sted med Blomster. 

Nu er jeg ene, — ene for at kjæmpe 

Den sidste Kamp; Ingen vil.staae mig bi. 

(G-jør et Spring op paa Forhøiningen.) 

Lad seel Her sidder end et vissent Blad! 

(Tager en fortørret Blomst ud og betragter den.) 

Er der mon Meer? — Nei, det er hele Skatten. 
Hvad har det eengang været? En Viol? 
En Ærenpriis maaskee? ' 

(Smiler.) 

Den er saalangt 
Fra Ærenpriis som jeg fra Hermenegild, 
Saa den kan være Billed paa mig selv; 
Den vil jeg tage med paa denne Vandring. 

(Gjemmer Blomsten hos sig.) 



Fjortende Scene. 

Hermenegild. Leander (lænket, føre^ ind.) 

Hermenegild. 
Leander! Store Gud! 

Leander 

(omfavner ham.) 

Hermenegild 1 
Fik jeg den Trøst endnu engang at see dig? 

Hermenegild. 
Hvad er der skeet? 

Leander. 

Du seer det. Jeg har søgt 
At frelse dig; men det er nu forhindret. 

Hermenegild. 
Vær uden Frygt for mig; jeg frygter Intet. 
Aldrig, selv i min lykkeligste Tid, 
Paa Silkebolstre ved min Hustrues Side, 
Sov jeg saa roligt som den sidste Nat. 
— Hvorledes leve vore gamle Venner? 
Fronimius? 

Leander. 
I god Behold hos Guntram. 

Hermenegild. 
Saa er jeg da befriet for denne Frygt! 
Var alle mine Venner blot saa sikkre, 
Vidste jeg dig kun fri I 

Leander. 

Tænk ei paa mig; 
Du var min hele Sorg. 

Hermenegild. 

Da er den Intet. 
Den Gang, som kræves, har jeg Mod at gaae; 
Giv mig kun din Velsignelse paa VeienI 

(Bøier Knæ for ham.) 



vGooqIc 



i83 
Femtende Scene. 

De Forrige, Kongen (træder ind i det Samme.) 

Kongen 

(ved Døren tilvenstre, stamper i Gulvet.) 

Endnu, Forvovne I I min egen Sal — ! 

(Leander gjør en hastig Bevægelse over Hermenegild; han reiser 
sig. £n Drahant viser sig i Indgangen.) 

Herind, Drabanter! — Taaberl Har I bragt 
Dem begge sammen her? Hvo bød jer det? 

(G-aaer med heftige Skridt hen imod Leander.) 

Nu seer du, Bisp, der er en Gjengjæld til! 
Prøv nu, om Keiseren i Constantinopel 
Med sine Flaader meer kan frelse dig! 

Leander. 
Jeg er et Rør i Herrens Haand, et Redskab, 
Som han kan bryde sønder, naar han vil. 

Kongen. 
Og derfor har du ingen Straf fortjent? 
Troer du, at Mennesket er sligt et Redskab, 
Som ingen Villie har? Er det jer Lære? 
Da staaer det daarligt til med eders Tro! 

Hermenegild. 
Straf mig; lad ham med Fred. 

Kongen 

(vender sig til ham.) 

Hermenegild 1 
Du kunde frelse baade ham og dig. 

Hermenegild 

(seer et Øieblik paa Leander og svarer med Fasthed.) 

For den Priis — nei. 

Leander, 



lanaer. 

Der gjør du vel, min Søn. 



Kongen 

(til Loauder.) 

Elendige! Du er mig altfor lille 

Til, at jeg skulde tænke paa dig nu; 

Din Straf er først, at du skal see din Udsæd 

Modnes til Frugt og falde — Før ham bort I 

Leander 

(idet han føvea bort af Drabanterne.) 

Naar Frugten falder, har den nye Spirer. 



Sextende Scene. 

Kongen. Hermenegild. 

(Begge betragte en Stund hinanden i Taushed.) 

Kongen. 
Hermenegild! Jeg lod dig hente fra 
Valentia nys for i min egen Nærhed 
Ved al den Kjærlighed, jeg føler for dig. 
At vække din, der syntes døv en Stund. 
Jeg føler, jeg har ikke langt at leve; 
Tilgivet har jeg Alt, hvad der er skeet, 
Og har bestemt dig til min Eftermand. 
Men hvad jeg fordrer af dig, har du hørt ; 

Efter min Død maa ikke være Splid 
Om Statens Ledelse, ei tvende Strømme, 
Som er hinanden modsat; hvor de mødes, 
Der sluger Hvirvlen baade Skib og Styrmand 
Derfor er det nødvendigt, at du træder 
Tilbage til den arianske Tro. 

(Hermenegild gjør en afværgende Bevægelse.) 

Nei, hør mig ud. Jeg fordrer ingen Daab; 
Vær i dit Hjerte, hvad du kan og vil. 
Kun fordrer jeg, at du skal offentligt, 
Høitideligt modtage Sacramentet 
Efter vor arianske Kirkes Skik. 
Du fik Betænkningstid til denne Dag; 
Fristen er ude, Faren trænger paa; 
Der stiftes stadigt Sammensværgelser — 

Hermenegild. 
Jeg har ei Deel deri. 

Kongen. 

Vel; jeg vil troe dig; 
Men det formindsker Faren ikkun lidt. 
Saalænge Katholikkerne kan bruge 
Dit Navn som Løsen, faaer den aldrig Ende. 
Du seer, det er nødvendigt. Svar mig nu. 

Hermenegild. 
Mit Svar er givet dig fra første Færd: 
Min Tro staaer fast, min Tro er uden Brøde; 
Men tag mit Liv! Mit Liv har jeg forbrudt; 
Og har du skaanet det til denne Dag, 
Da skylder jeg dig Tak for denne Skaansel. 

Kongen. 
Nei, ikke saal Jeg har jo sagt og siger, 
Jeg har tilgivet Alt Dog mærk mit Ord: 
Den Mand, som vil, hans Viingaard skal bevares, 
Han planter stærke Graner rundtomkring den, 
Hvor den er udsat meest for Stormens Anfald. 
Men naar han seer, der bliver Fare for, 
At Granen, som han satte der til Læ, 
Skal falde selv ved første Storm, der kommer. 
Og knække hver en Ranke, han har fredet, — 

(Med Vægt.) 

Da tager han sin Øxe før og hugger 
Det Træ, han ikke meer kan lide paa, 
Og giver saa det mindre Plads at voxe. 

(Pause.) 

Forstaaer du? 

Hermenegild. 
Ja. 

Kongen. 

Du tier? 

Hermenegild. 

Jeg har talt. 

Kongen. 
Og du har Intet meer at sige? 

Hermenegild. 

Nei. 
Kongen 

(traende.) 

Forstod du — ? 

Hermenegild. 
Alt. Hug til; jeg frygter ikke. 

Kongen 

(lader sin Haand glide over Panden.) 

Jeg veed, du er min Søn; dog synes mig, 
At ingen af os to er meer sig selv. 

Hermenegild. 
Jeg er mig selv. Maaskee jeg aldrig var det 
Før nu. 

Kongen. 
Halsstarrig er du, som du pleier! 
Hermenegild 1 Husk paa, hvad du og jeg 
Har været for hinanden! Husk din Barndom, 
Vær Barn et Øieblik! 

Hermenegild. 

Det kan jeg ikke. 
Der er flydt meget Vand til Stranden siden 
Og meget Blod med det, som skiller os. 

Kongen. 
Kald Mindet blot et Øieblik tilbage, 
Og lad os tale, som vi fordum talte 1 
Du har forbrudt dig, har du selv erkjendt, 
Du er i Gjæld til mig. Jeg tilgav dig 
Og har forglemt den Sorg, du bragte mig; 
Forøg den ikkel Bring mig ingen større! 
Du var min Skyldner indtil denne Dag, 
Betal mig nu det Alt tifold igjen, 
Skaan mig og skaan dig selv! Gjør, hvad jeg beder 1 

Hermenegild 

(incd dybere Stemme, men med den samme Fasthed.) 

Jeg veed det, Fader I Jeg har syndet mod dig. 
Men den Bevidsthed, at i al min Synd 
Og min Forvildelse dog var en Sandhed, 
Jeg kjæmped for, den vil jeg ikke slippe 
Og ikke sælge for en Thrones Glands. 

Kongen 

(heftigt.) 

Og har du Lov at kaste bort et Liv, 
Som kunde bære Frugt for dig og Andre, 
Blot for at mætte denne falske Stolthed? 

Hermenegild. 
Mit Liv, mit Værk er endt. 

Kongen. 

Hvor veed du det? 

Hermenegild. 
Jeg føler det. Om det kan ikke strides. 

Kongen. 
Din Trods, dit Stivsind er det kun, — din Villie, — 
Som siger det I 

Hermenegild. 

Mands Villie, din og min, 
Er Intet meer; her raader større Magt. 
Mit Lod er kastet alt, min Skjæbne skreven. 

Kongen. 
Hold op at svare mig med Talemaader! 

Din Skjæbne! Kan du ikke vælge frit? 
Og troer du ikke, du skal svare for, 
Hvad du har gjort? 

Hermenegild. 

Det troer jeg, og det vil jeg. 
Det er kun dig, som troer, min Fortids Regnskab 
Kan slettes ud som Ord, jeg skrev i Sandet 
Ved Havets Bred. 

• Kongen 

(med stigende Heftighed.) 

Dit Regnskab til idag. 
Det har jeg brændt I 

Hermenegild. 

Det har du ikke. Fader, 
Og kan det ikke. 

Kongen. 

Hvad? Det kan jeg ikke? 
Hvem skylder du vel Regnskab uden mig? 

Hermenegild. 
Gud, og mig selv. Der er en Stræben, Fader, 
Som han har gjort til Midtpunct i mit Væsen, 
En Stræben mod det Maal, jeg skulde søge 
Og finde Vei til for mig selv og Andre. 
Og Veien gik igjennem Tvivlens Taage 
Frem mellem Klippevæg og Afgrundsdyb; 
Tidt snubled jeg, jeg faldt, og jeg foer vild, 
Men rasted aldrig og blev aldrig træt; . 
Her, hvor jeg hviler mig for første Gang 



vGooqIc 



190 

Ved Grændsestenen, er et Mærke hugget, 
Som siger, jeg igjen har fundet Veien; 
Og Maalet vil jeg finde; Han, som veed, 
Min Villie aldrig sveg, vil lede mig; 
Det Blodspor, som jeg drager efter mig, 
Maa lede Andre. Derfor maa jeg fremad; 
Gud vil forlade mig, hvad jeg har feilet. 
Benaade mig kan Han; men ikke du; 
Hvis du skal gjøre det, kan Han det ikke. 

Kongen. 
Er du forrykt? Gav Han mig ei min Ret, 
Og er det ikke mig, som dømmer her 
I Kraft af den? Er Naaden ikke min? 
Svar, Dreng 1 Du ryster Hovedet? Ved Himlen! 
Saa tag da min Forbandelse istedetl 

Hermenegild 

(bøier Hovedet.) 

Jeg har fortjent den og maa bære den. 
Kongen 

(eiter en Pause, »tamper i Gulvet.) 

Staa ikke der saa kold, som du var huggen 

Af Steen! Hvor kan du see saa roligt paa mig? 

Banker endnu et Hjerte i dit Bryst? 

Har du en Gnist af Følelse tilbage 

Og veed, hvad denne Time gjælder mig? 

Hermenegild. 
Sørg for mig, som man sørger for en Død. 

Kongen. 
Er du af lis, saa vil jeg knuge dig 
I Haanden, til du smelteri Ha, ved Himlen I 
Aldrig har Nogen trodset mig som dul 

Hermenegild. 
Jeg kan ei for, du tager det for Trods, 
Som meest er Ydmyghed. 

Kongen. 

Hold op engang I 
Staa ikke der og tir mig med din Kuldel 
Rynk Panden, stamp i Gulvet som jeg selv, 
Tal, som du pleierl 

(Hermenegild tier.) 

Hører du? Tal høitl 
Troer du, mit Øre ikke taaler Lyden? 
Svar! 

(Hermenegild tier.) 

Frist mig ikke! Eller, ved mit Liv! 
Jeg støder dig min Dolk i Brystet! 

Hermenegild. 

Gjør det! 

(Kongen gjør med løftet Haaud et Skridt imod ham, men standspr 
og slynger Dolken hen i den anden Ende af Salen.) 

Kast ikke Dolken bort; gjør, som du siger. 
For mig er Døden kun som dette Teppe, 

(Peger mod Baggrunden.) 

Der drages fra, saasnart du giver Tegnet; 
Og bagved straaler Himlen lys og klar. 

Kongen 

(kalder.) 

Saulusl 

(En Drabant træder ind.) 

Drag fral 

(Tæppet drages Ira. Kongen vender sig til Hormeuctrild.) 

Kast dog et Blik bag Tæppet I 
Lyt! Kan du høre denne Støi dernede 
Og disse Hammerslag? See ned paa Torvet! 

(Hermenegild gaaer lien og se or ud.) 

Hvad seer du? 

Hermenegild. 
En Forhøjning tømret sammen, 
Beklædt med Sort. 

Kongen 

(giver et Vink; Tæppet drages atter for.) 

Nuvel; men hiin Forhøining 
Kan blive til Skafot og til en Throne. 
Hermenegild! Hør mig for sidste Gangl 
Opgiv din Trods og gjør, hvad jeg forlanger! 
I samme Stund skal dette sorte Klæde 
Bedækkes med et Hav af Purpursilke; 
Hver Plet paa Veien, hvor din Fod skal træde, 
Vil jeg belægge fingertykt med Guld, 
Og Alt skal være dit! Den gyldne Thronstol 
Skal mine Hofmænd bære ned fra Salen; 
Du tager Plads paa den; jeg staaer ved Siden, 
Og i din vante kongelige Klædning 
Skal hele Folket hylde dig paany! 

Hermenegild. 
Meer maa du byde mig, hvis jeg skal fristes. 
Hvad gavner det vel Mennesket, om end 
Han vandt den hele Verden, hvis han tabte 
Sig selv, eller tog Skade paa sin Sjæl? 

Kongen. 
Saa tag det Alt, mit Scepter og mit Rigel 
Jeg hylder dig, jeg lægger af min Dragt; 
Hver Mund, som taler mod dig, vil jeg bringe 
Til at forstumme; hvef forvoven Pande, 
Som løfter sig imod dig, vil jeg knuse! 

(Hermenegild tier.) 

Er det mit Blod, som du forlanger? Tag det! 
Blod kan jeg give; Taarer har jeg ikke. 
Vil du, at jeg skal bede, trygle dig? 
Saa hør: Jeg beder, jeg besværger dig, 

(Bøier Knæ.) 

Jeg knæler, see! Saalænge jeg kan huske, 
Saa har jeg aldrig bedet nogen Mand! 

Hermenegild. 
Hvis det fornedrer dig, saa reis^ dig atter; 
Din Plads er ikke der ved mine Fødder; 
Men bed mig ikke; hver en Bøn er spildt. 

Kongen 

(springer op.) 

For Ingen har jeg bøiet mig saa dybt! 

For Ingen, som for dig, giftige ICryb, 

Som jeg har ruget ud. Skam for mit Navn! 

Ved Gud! Du skal ei prale med det siden! 

Den Plet, jeg satte paa min Kongeære, 

Tvætter jeg af med Blod ! Meer har jeg budt dig, 

End nogen Fader, nogen Konge bød 

Fra Verdens Grund blev lagt! Elendige! 

Du vil ei leve som en Konge; dø da, 

Dø som en Træl, Forræder, i din Trods! 
Havde du tusind Liv, jeg tog dem alle! 

Hermenegild. 
Havde jeg tusind Liv, jeg gav dem alle; 
Jeg har kun eet; tag det, og gjør det kort. 

Kongen. 
Du troer, jeg spøger end? Du troer, jeg ei 
Har Mod at tale Ordet ud? Det har jeg, 
Om saa min Mund skal blive stum for evigt! 
Du troer, jeg ei tør see mit eget Blod? 
Ved Himlen! Jeg vil see det farve Øxen, 
Om begge mine Øine saa ved Synet 
Skal springe ud af deres Huler! 

(Kalder.) 

Sisbertl 
Hid, Sisbert! Uldilal 

(Sisbert træder ind £ra Baggrunden og bliver staaende støttet til en 

tung Øxe. Bispen fra høire Side i fuldt Ornat fulgt af et Far Gheist- 

lige, som bære Kalk og Hoatie.) 

Brug dine Øine! 
Vend dig og see, hvad du har for dig her! 

Hermenegild 

(render sig roligt og lader Blikket langsomt vandre fra Biskoppen 
til Sisbert.) 

Er Øxen skarp? — Giv hid ! — Det haster, Sisbert ! 

(Sisbert rækker Øxen henimod ham; han lader Fingren glide langs 
Eggen.) 

Eggen gaaer an; din Haand maa bøde paa, 
Hvad Jernet manglen 

Kongen. 

Vælg for sidste Gang 1 

Hermenegild 

(træder Kongen et Skridt nærmere.) 

En Hustru havde jeg, en mild og fager; 

Ved hendes Side var mit Liv en Drøm; 

Jeg elsked dengang Jorden og dens Skjønhed, 

Og Livet var mig kjært. Det er forbi, 

Ingunde død; der er ei Noget meer, 

Som frister mig paa denne Side Graven. 

Men stod det i din Magt at vække Døde, 

Vidste du end et Ord, som var istand 

At sprænge Dødens Baand, som skiller os, 

Jeg gik dog før min egen Vei til hende. 

(Strækker Haanden ud mod Sisbert.) 

Mit Valg er gjort. 

Kongen. 

Saa skal du faae din Villie! 
Min har I hørt. Drabanter! Før ham bort! 

Hermenegild. 
Det Liv, du gav mig, kan du atter tage; 
Min Gjæld til dig er nu betalt. Levvel. 

(Gaaer med faste Skridt mellem Drabanterne og lorsvinder i Bag- 
grunden. Sisbert følger.) 

Kongen 

(som yaagnende af en Bedøvelse, stirrer et Øieblik efter ham.) 

Han gaaer til Døden, som han gik til Dands! 
Følg med ham. Bisp! — Spørg ham endnu en 

Gang - 
Dog nei 1 Han er min Søn. Nei, spørg, ham ikke. 

(Bispen gaaer. Kongen stamper i Gulvet, Drabanten viser sig. 
Paa Kongens Vink drages Tæppet heelt fra; til begge Sider sees 
Livvagten staaende ubevægelig i to tætte Grupper; idet de see 

Kongen, hilae de alle uYilkaacUgt med deres Vaaben. Kongen gaaer 
med langsomme Skridt op i Baggranden, slynger Armene orerkors 
og stirrer ned. I Spændingen bøier han sig stærkere og stærkere 
forover; pludseligt farer hån voldsomt sammen og retter sig heelt 
op med en heftig Bevægelse. Han vender sig hurtigt og gaaer 
nogle Skridt, giver derpati Drabanten et Vink; Teppet drages atter 
heelt til. Han gaaer ud i Forgrunden og bliver staaende uden at 
røre sig. Lang Stilhed.) 



Syttende Scene. 

Kongen. Bisp UldUa (træder ind.) 

Bispen 

(bøier sig dybt.) 

Din Villie, Herre Konge, er skeet Fyldest. 

Kongen. 
Jeg saae det, Bisp. Han sagde nogle Ord 
Endnu dernede. Siig mig, hvad han sagde. 

Bispen. 
Hans Ord var disse, høie Herre: »Kongen 
»Min Hilsen, Gud min Sjæl, og mine Planer 
>Til Reccared.« 

Kongen 

(lynslaaet, styrter hen imod ham.) 

Til Reccared? Hvordan? 
Mand! Siig du Ijrver, og jeg veier op 
Din hele Vægt med Guld for denne Løgn I 

Bispen. 
Det kan jeg ikke, Herre. Saadan lød det. 

Kongen 

(tumler tilbage og løf^r Hsenderne mod Himlen.) 

Til Reccared! Saa var min Gjerning spildt! 

(Synker Bammeu i sin StoL) 

Troløse begge Sønner I Brist, mit Hjerte! 
Eet Slag som dette første har jeg taalt; 
Men to er meer, end nogen Mand kan bære! 

(Skjuler Ansigtet i Hænderne. Lang Pause. Beiser sig atter 
vaklende og. stirrer vildt ud i Luften.) . 

Lyt! Lyt! Hvad er det for en Klokkeklang, 
Som fylder Luften? Hør! Den tager til! 
See der! See deri- Hvad er det for et Tog, 
Som drager op imod mig? 

Bispen. 

Hjælp os. Himmel! 
Han raser! — Herre! 

Kongen. 

Lange, lange Rækker! 
Katholske Præster er det, som gaae foran, 
— Ha, see! Der forrest! Der, med Korset! See! 
Leander og Fronimius — mit Sværd! 

Bispen 

(griber ham i sine Arme.) 

Kom til dig selv, min Konge! 

Kongen. 

Fieer og fleer! 
See, hele Folket slutter sig til Toget; 
Hvad er det for en Kirke, — see, hvor stor! 
Den har jeg aldrig seet! See Spiret der, 

Det rager ind i Skyen I Hele Folket 
Kan rummes i den! 

Bispen. 
Konge 1 

Kongen. 

Stille, stille! 
Nu nærmer Toget sig, — de træde paa 
Min Grav; der ligger Hermenegild og jeg 
Ved Siden af hinanden. — Der, i Spidsen ! 
See der, med Purpurkaabenl *Hvo er han? 
Hal Det er Reccaredl Han føfer Toget, 
Hvor stolt han gaaer med Sceptret og med Kronen, 
— Nei, han vil ikke see migl 

(Svimler.) 

Bispen. 

Herre 1 Herre ' 
See, hvor du er I 

Kongen. 

Nu bliver Alting borte 1 
Det hæver sig som en uhyre Bølge 
Og synker hen — hvor er jeg? 

Bispen. 

I dit Slot, 
Her, i din egen Sal, min Konge! 

Kongen 

(et Øieblik haiv beridstr.) 

Konge! 
Saa er jeg endnu Konge? Hvo er du? 



vGooqIc 



199 

Bispen. 
Bisp Uldila, min Konge. 

Kongen. 

Uldila — ! 
Kald mine Sønner, — Hermenegild ! Hvor er han ? 

Bispen. 
Gud staae os bi I 

Kongen. 
Ha I Jeg har dræbt ham 1 Dræbt ham j 

(Atter med stigende Vildhed.) 

Det er hans Blod, som farver Thronen deri 
Kald Reccared I Kald ham ! — Der kommer han 
Lige imod mig! 

(Atter stirrende ud i Luften over mod venstre Side.) 

Er du der, min Søn? 
Du kommer for at tage Arven efter 
Os begge, — der! Tag Ringen, Reccared! 

(Drager sin Seglring af Haanden.) 

Bispen. 
Fat dig, min Konge! 

Kongen 

(uden at ændse ham, gaacr vaklende over mod Synet.) 

Bliv! Flygt ikke for mig! 

(Holder Haanden for Øinene og svimler.) 

Attende Scene. 

Be Forrige. Beccared (styrter ind.) 

Reccåred. 
Saa kom jeg dog forsiidel — Fader I Fader 1 

(Griber hans Haand.) 

Kom til dig selv! 

Kongen 

(med et forsvindende Glimt uf Bevidsthed.) 

Der, tag min Seglring ! Skynd dig I 
Din Tid er kommen; min er nu forbil 
Tag den, hug Knuden overl 

(Træder et Skridt tilbage og stirrer vildt til begge Sjder.) 

Du er to! 
Hvem er du selv? 

(Styrter om ved Foden af Tlironen, glider med en pludselig Træk- 
ning ned ad Trinene og bliver liggende udstrakt.) 

Bispen 

(iler til.) 

Hjælp! Kongen døer! 
Reccåred 

(kaster sig ned ved Siden af ham.) 

Til Hjælp! 

(Drabanterne styrte ind.) 

En Løibænk heri Hent Lægen! 

Andre. 

Vand: Bring Vand I 
Gaa du, hent Lægen! Skynd dig! 

(Kongen Ipites op paa en L^)ibænk.) 

Bispen. 

Reccared ! 
Her hjælper ingen Læge. Det er Døden. 
See, blodigt Skum for Munden, Hjertet staaer, 
Øiet er slukt. 

(Lang Stilhed.) 

Reccared. 
Gaaer, Alle. Lad mig ene. 

(Drabanterne og Bispen gaae; Eeccared bøier sig en Stund tans over 
Liget.) 

Alle, som jeg har elsket, ere dødel 

De To, jeg elsked høiest, Broder, Fader I 

jeg kom for seent. 

(Pause. Beiser sig.) 

Saa var det Himlens Villie, 
Det skulde skee. I maatte begge knuses 
Imod hinanden for at fylde Kløften. 
Fred med jer beggel Begge har I feilet. 
Du vilde standse Tiden i dens Gang, 
Han spore den for hurtigt mod sit Maal; 
Til To som jer var ikke Rum i Verden! 

Folkemængden 

(udenfor, først enkelte Stemmer, dernæst fieer og fleer.) 

Hil Reccared I Hil Reccared, vor Konge! 
Frem, Reccared 1 Frem, Konge I Viis dig for os 1 

Reccared 

(knuger Haanden mod Fanden ) 

»Hug Knuden over I« var hans sidste Ord? 

(Løfter Haanden med Seglringen mod Bimlen.) 

Hør mig, min Fader I Jeg vil løse Knuden! 

Skaren 

Cudenfor.) 

Vor Konge level Leve Reccaredl 

(Tæppet i Baggrunien drages fra, en Samling Adelsmænd pg Geist- 
lige Tise sig udenfor, hilsende dybt paa Afstand. Beccared gaaer op 
mod Baggrunden; idet han viser sig for Folket bryder et jublende 
Baab ud.) 

Tæppet falder. 

EFTERORD. 



For Recitationens Skyld vil det vistnok være nødvendigt 
at gjare et Par Bemærkninger med Hensyn til Navnenes 
Udtale. De gothiske Navne have Accenten paa Roden, 
aJtsaa paa første Stavelse, som : Vildigern, Rånimir, Réccared, 
Athanagild. Kun med Navnene Gosvintha og Ingunde har 
jeg gjort en Undtagelse, idet jeg har lagt Accenten paa anden 
Stavelse. Navnene Liu vigild og Sunierik ere læste som Tre- 
stavelsesord ; Hermenegild derimod repræsenterer hyppigst fire 
Stavelser, altsaa Accent paa første og en Biaccent paa fjerde 
Stavelse; men da denne Scansion kun kan finde Sted paa de 
faa Steder, hvor Verset tillader Anvendelsen af en Choriambe, 
er Navnet stundom behandlet som et Trestavelsesord, altsaa 
som om det var skrevet * Hermen' gild«. 

